ট্যাম্পাকোর ধ্বংসস্তূপে আরও ৪ লাশ উদ্ধার | AjkerKhobor.Com\nHome » জাতীয় » ট্যাম্পাকোর ধ্বংসস্তূপে আরও ৪ লাশ উদ্ধার\nট্যাম্পাকোর ধ্বংসস্তূপে আরও ৪ লাশ উদ্ধার\nনিজস্ব প্রতিবেদক: টঙ্গীর প্যাকেজিং কারখানা ট‌্যাম্পাকো ফয়েলসেরধ্বংসস্তূপ থেকে আরও চারজনের লাশ উদ্ধার করেছেন ফায়ার সার্ভিস কর্মীরা। গাজীপুরের জেলা প্রশাসক এসএম আলম জানান, কারখানার ছাদের ধসে পড়া অংশ সরানোর পর লাশগুলো পাওয়া যায়। টঙ্গীর বিসিক শিল্প নগরীর ওই কারখানার নয়জন শ্রমিক-কর্মচারী নিখোঁজ বলে এর আগে জেলা প্রশাসনের পক্ষ থেকে জানানো হয়েছিল। যে চারজনের লাশ পাওয়া গেছে, তাদের নাম ওই তালিকায় ছিল কি না সে বিষয়ে সন্ধ‌্যা পর্যন্ত নিশ্চিত হওয়া যায়নি।\nএ নিয়ে টঙ্গীর কারখানায় বিস্ফোরণ ও অগ্নিকাণ্ডের ঘটনায় নিহতের সংখ‌্যা দাঁড়ালো ২৯ জনে। এর আগে উদ্ধার ও হাসপাতালে মারা যাওয়া যে ২৫ জনের লাশ ঢাকা মেডিকেল কলেজ হাসপাতালে রয়েছে, তাদের অর্ধেকই আগুনে পুড়ে মারা গেছেন। ছাদ ভেঙে পড়ায় আঘাতের কারণেও অনেকের মৃত্যু হয়েছে বলে ময়নাতদন্তকারী চিকিৎসক জানিয়েছেন। শনিবার ভোরের দিকে বয়লার বিস্ফোরিত হলে পাঁচ তলা ওই কারখানা ভবনে আগুন ধরে যায়। দীর্ঘ চেষ্টার পর ফায়ার সার্ভিসের ২৫ ইউনিট শনিবার গভীর রাতে আগুন নিয়ন্ত্রণে আনতে সক্ষম হয়। কিন্তু রোববার সন্ধ‌্যার দিকেও ধোঁয়ার কারণে ভেতরে ঢুকতে পারছিলেন না অগ্নি নির্বাপণ কর্মীরা।\nফায়ার সার্ভিসের পরিচালক (প্রশিক্ষণ ও উন্নয়ন) মোশাররফ হোসেন জানান, ভবনের যে অংশ ধসে পূর্ব পাশে রাস্তার উপর পড়েছে, বিকাল সাড়ে ৪টার দিকে সেখান থেকে ধ্বংসস্তূপ সরানোর কাজ শুরু করেন তারা। জেলা প্রশাসক এসএম আলম, গাজীপুর সদরের ইউএনও মো. আশরাফ উদ্দিন এবং ফায়ার সার্ভিসের পরিচালক (অ্যাডমিন অ‌্যান্ড ফিন্যান্স) আনিস মাহমুদ সে সময় ঘটনাস্থলে উপস্থিত ছিলেন।\nঅগ্নিকাণ্ডের পর শনিবার ওই কারখানা থেকে ১৭ জনের লাশ স্থানীয় হাসপাতালে নেওয়া হয়; ঢাকা মেডিকেল কলেজ হাসপাতালে নেওয়া হয় সাতজনের লাশ। সর্বশেষ রোববার ভোরে রিপন দাস নামে ত্রিশ বছর বয়সী এক যুবক বার্ন ইউনিটে চিকিৎসাধীন অবস্থায় মারা যান। চিকিৎসকরা জানান, রোববার সন্ধ‌্যা পর্যন্ত ঢাকা মেডিকেলে কলেজ হাসপাতালে নয়জন ভর্তি ছিলেন। তারা মূলত আঘাতজনিত বিভিন্ন সমস্যার চিকিৎসা নিচ্ছেন।\nবোরবার দুপুরে তাদের স্বজনদের হাতে ১০ হাজার টাকা করে তুলে দেন ঢাকার বিভাগীয় কমিশনার হেলাল উদ্দিন আহমদ। অগ্নিকাণ্ডের ঘটনায় টঙ্গীর আহসান উল্লাহ মাস্টার ফ্লাইওভারের পাশে বসানো কন্ট্রোল রুমে দায়িত্বরত গাজীপুর জেলা প্রশাসনের নির্বাহী ম্যাজিস্ট্রেট আবুল হাসেম জানান, কারখানার শ্রমিক-কর্মচারীদের মধ‌্যে যাদের খোঁজ এখনও মেলেনি, তাদের স্বজনরা এসে পরিচয়পত্র, ছবি ও নাম দিয়ে গেছেন। তার ভিত্তিতে নয় জনের একটি তালিকা করেছেন তারা।\nএরা হলেন- মাগুরা সদরের চনপুর ইডারন গ্রামের আ. মালেক মোল্লার ছেলে আজিম উদ্দিন (৩৬), টাঙ্গাইলের মির্জাপুরের উকুলকি গ্রামের মৃত আবুল হোসেনের ছেলে জহিরুল ইসলাম (৩৭), গাজীপুরের হিমারদিঘী আমতলী বস্তি হরিজন কলোনির দিলীপ ডোমের ছেলে শ্রী রাজেশ বাবু (২২), লক্ষ্মীপুরের রামগঞ্জের শিবপুর গ্রামের মো. আবু তাহেরের ছেলে রিয়াদ হোসেন মুরাদ (৩২), সিরাজগঞ্জের শাহজাদপুরের ঝিগারবাড়িয়া গ্রামের মমতাজ আলীর ছেলে মো. ইসমাইল হোসেন (৪৫), একই এলাকার সুলতান গাজীর ছেলে মো. আনিছুর রহমান (৩০), কিশোরগঞ্জের হোসেনপুরের মেছেরা গ্রামের মৃত আব্বাস আলীর ছেলে মো. রফিকুল ইসলাম (৪০), চাঁদপুরের কচুয়ার তেগরিয়া গ্রামের ইউনুস পাটোয়ারীর ছেলে নাসির উদ্দিন পাটোয়ারী (৪৫) ও কুমিল্লার মুরাদনগরের টনকী গ্রামের মো. তোফায়েল হোসেনের ছেলে মাসুম আহমেদ (৩০)।\n← নির্বাচনী প্রচারণায় নামছে জাতীয় পার্টি’\nসংবাদ পাঠিকা থেকে যেভাবে আজ চিত্রনায়িকা বুবলী →


(৩ মাস আগে) জুন ২৮, ২০২১, সোমবার, ৪:২৭ অপরাহ্ন\nজাতিসংঘ ঘোষিত টেকসই উন্নয়ন অভীষ্ট’র লক্ষ্যমাত্রা অর্জনে দেশের বিশ্ববিদ্যালয়সমূহে গবেষণা ও গবেষকের প্রকৃত চিত্র তুলে ধরার উদ্যোগ গ্রহণ করেছে বাংলাদেশ বিশ্ববিদ্যালয় মঞ্জুরী কমিশন (ইউজিসি)। এই উদ্যোগ বাস্তবায়িত হলে ২০৩০ সালের মধ্যে দেশের বিশ্ববিদ্যালয়ে শিক্ষা ও গবেষণার মান কাঙিক্ষত পর্যায়ে উন্নীত হবে এবং গবেষকের সংখ্যাও উল্লেখযোগ্য হারে বৃদ্ধি পাবে।\nটেকসই উন্নয়ন অভীষ্ট পরিবীক্ষণে বৈশ্বিক সূচক ৯.৫.২ এর ডাটা সরবরাহ বিষয়ে ভার্চুয়াল মাধ্যমে অনুষ্ঠিত এক কর্মশালায় আজ সোমবার এ সিদ্ধান্তের কথা জানানো হয়। সভায় বিজ্ঞান ও প্রযুক্তি মন্ত্রণালয়, মাধ্যমিক ও উচ্চশিক্ষা বিভাগ, বাংলাদেশ পরিসংখ্যান ব্যুরো, বাংলাদেশ শিক্ষা তথ্য ও পরিসংখ্যান ব্যুরো ও ইউজিসি’র এসডিজি ট্রাকারের দায়িত্বপ্রাপ্ত ও সংশ্লিষ্ট কর্মকর্তাগণযুক্ত ছিলেন।\nইউজিসি’র স্ট্র্যাটেজিক প্ল্যানিং এন্ড কোয়ালিটি এসুরেন্স বিভাগের পরিচালক ড. ফখরুল ইসলাম এর সঞ্চালনায় অনুষ্ঠানে সভাপতিত্ব করেন কমিশনের সদস্য প্রফেসর ড. বিশ্বজিৎ চন্দ। কর্মশালায় এসপিকিউএ বিভাগের উপপরিচালক বিষ্ণু মল্লিক মূল প্রবন্ধ উপস্থাপন করেন।\nসভায় জানানো হয়, দেশে বিশ্ববিদ্যালয়ের গবেষণা ও গবেষকদের প্রকৃত তথ্য সংরক্ষণের কোন ব্যবস্থা নেই। ফলে বিশ্ব র‌্যাংকিং-এ বিশ্ববিদ্যালয়সমূহ কাঙিক্ষত স্থান অর্জন করতে সক্ষম হচ্ছে না।\nটেকসই উন্নয়ন অভীষ্ট’র লক্ষ্যমাত্রা ৯ অনুসারে দেশের বিশ্ববিদ্যালয়ে গবেষণার কর্মকাণ্ড বাড়ানো এবং প্রযুক্তির উৎকর্ষ সাধনের লক্ষ্যে এই সিদ্ধান্ত নেওয়া হয়েছে।\nইউজিসি সদস্য বিশ্বজিৎ চন্দ বলেন, দেশে মানসম্পন্ন ও ফলধর্মী গবেষণার ব্যাপক অভাব রয়েছে। এ অবস্থা থেকে উত্তরণ ও কর্মপরিকল্পনা প্রয়োজন। তিনি বলেন, ২০৪১ এর সমৃদ্ধ বাংলাদেশ বিনির্মাণে মানসম্পন্ন শিক্ষা ও গবেষণার বিকল্প নেই।\nতিনি মনে করেন, এ উদ্যোগের মাধ্যমে গবেষণার প্রকৃত চিত্র এবং কর্মপরিকল্পনা নির্ধারণ করতে সহজ হবে।


মাসিক মদীনা ও তার সম্পাদক মহীউদ্দীন খানের ব্যাপারে ফাতাওয়া - Shottanneshi\nফাতাওয়া নং ২১১২০\nসমস্ত প্রশংসা একমাত্র আল্লাহ তা’য়ালার এবং শান্তি ও রহমত বর্ষিত শেষ নাবী (সা:) এর উপর।\n‘মাসিক মদীনা’ -য় প্রকাশিত (৫ম সংখ্যা, ৩৫তম বছর, আগস্ট, ১৯৯৯) একটি ফাতাওয়া জিজ্ঞাসা ও তাদের উত্তর সম্বলিত লেখাটির অনুবাদ সৌদি আরবের ‘গবেষণা ও ফাতাওয়া প্রদানের স্থায়ী কমিটি’ পর্যালোচনা করেছে।\nসৌদি আরবে অবস্থানকারী বাঙ্গালী সম্প্রদায়ের এক সদস্য প্রশ্ন পাঠিয়ে উল্লেখ করেছেন যে, “আমরা বিশ্বাস করতাম যে আল্লাহ সবজায়গায় বিরাজমান এবং তিনি নিরাকার। যাহোক, সৌদি আরবে একটি সহযোগিতা ব্যুরোতে আয়োজিত সম্মেলনে একজন বাঙ্গালী অনুবাদক বক্তৃতা দেন। তিনি বক্তৃতায় বলেন যে আল্লাহ (সুবহানাহু ওয়া তা’য়ালা) সবজায়গায় বিরাজমান নয়, আল্লাহর হাত, চোখ সহ অন্যান্য গুনাবলী থাকার কথা বর্ণনা করেন। তিনি আরো দাবী করেন যে যে ব্যক্তি এটা বিশ্বাস করেনা সে কাফের/অবিশ্বাসী। আমার জিজ্ঞাসাঃ এ বিষয়ে আপনার মতামত/অভিমত কি? মেহেরবানী করে কুরআন ও সুন্নাহর আলোকে ব্যাখ্যা করুন।\n(মাসিক মদিনার) উত্তর নিম্নরূপঃ\n“যে কেউ এরূপ দাবী উপর বিশ্বাস রাখে সে হয় অতিমাত্রায় মূর্খ, পাগল অথবা কোন বিভ্রান্ত দলের সদস্য। প্রকৃত পক্ষে আল্লাহ (সুবহানাহু ওয়া তা’য়ালা) নিরাকার এবং সর্বস্থানের সবকিছুতে বিরাজমানে এবং তাঁর অসীম ক্ষমতা সবকিছুকে পরিবেষ্টন করে রয়েছে। তাছাড়া, কুরআনের বহু আয়াত এবং তার সাথে বহু হাদীসে আল্লাহ (সুবহানাহু ওয়া তা’য়ালা) সম্পর্কে অনুরূপ বর্ণনা করা হয়েছে। অতএব, আপনার এ ধরণের বাজে কথার উপর মনোযোগ দেওয়া উচিত নয়, যাতে আপনার ঈমান কলুষিত হতে না পারে।” এখানেই প্রত্যুত্তরের সমাপ্তি।\nএই উত্তর ভিত্তিহীন এবং কুরআন, সুন্নাহ, ইজমা’ এবং সঠিক আক্বিদা বিরোধী। পক্ষান্তরে এটা হুলুলের (একটি সূফি শব্দ যার মানে অনুপ্রবেশকারী)আকিদা নির্দেশ করে যার অর্থ হলো আল্লাহ সকল স্থানে বাস করেন এমনি ময়লাযুক্ত স্থানেও (আল্লাহ এ ধরনের বিষয় থেকে সম্পূর্ণ পবিত্র)।\nতারা এই জবাবে আল্লার কিছু সিফাতকে অস্বীকার করেছে যেগুলো সম্পর্কে আল্লাহ স্বয়ং বর্ণনা করেছেন, আল্লাহর রাসূল তাঁর সম্পর্কে বলেছেন, যেমন – আল্লাহ তাঁর সৃষ্টি থেকে ঊর্ধ্বে, আরশের উপর সমুন্নত হওয়া তাঁর সৃষ্টি থেকে পৃথক হওয়া, সকল দিক দিয়ে তাঁর সৃষ্টি থেকে পৃথক হওয়া।\nতারা তাদের এই উত্তরে আল্লাহর হাত, পা, মুখমণ্ডল, দুই হাত, দুই চোখ সহ তাঁর সত্ত্বা ও ক্রিয়া সম্পর্কিত গুনাবলী যা কুরআন ও সুন্নাহ দ্বারা প্রমানিত হয়েছে তা অস্বীকার করেছে।\nআল্লাহ (সুবহানাহু ওয়া তা’য়ালা) বলেন: তিনিই সর্বোচ্চ এবং সর্বাপেক্ষা মহান।[সুরা আল-বাকারা, ২৫৫ আয়াতের অংশ]\nতিনি (সুবহানাহু ওয়া তা’য়ালা) বলেন: “তিনি (সুবহানাহু ওয়া তা’য়ালা) বলেন: তোমরা কি এ থেকে নির্ভয় হয়েছ যে, যিনি আসমানে রয়েছেন তিনি তোমাদেরকে সহ যমীনকে ধ্বসিয়ে দেবেন না? অতঃপর তা হঠাৎ করেই থর থর করে কাঁপতে থাকবে?” [সূরা আল-মূলক, আয়াত ১৬]\nঅথবা তোমরা কি এ থেকে নির্ভয় হয়েছ যে, আসমানে যিনি রয়েছেন তিনি তোমাদের উপর পাথরবর্ষী ঝড় পাঠাবেন না? তখন তোমরা জানতে পারবে কিরূপ ছিল আমার সতর্কবাণী! [সূরা আল-মূলক, আয়াত ১৭]\nরাসূলুল্লাহ (সা:) বলেছেন: তোমরা কি আমার উপর আস্থা রাখ না অথচ আমি আসমানের উপর যিনি আছেন তাঁর আস্থাভাজন, সকাল-বিকাল আমার কাছে আসমানের সংবাদ আসে। [সহীহ মুসলিম, হা: ২৩২৩ (ই.ফা), সহীহ বুখারী, হা: ৪৩৫১]\nতাছাড়া আল্লাহ (সুবহানাহু ওয়া তা’য়ালা) বলেছেনঃ দয়াময় (আল্লাহ) আরশের উপর সমুন্নত (ইসতাওয়া) হয়েছেন (তাঁর মর্যাদানুসারে যেভাবে মানায়)। [সূরা ত্ব-হা; আয়াত ৫], একই সত্য ব্যাপারটি কুরআনের সাত জায়গায় জোড়ালেভাবে বর্ণিত হয়েছে।\nউপরুন্তু, তিনি (সুবহানাহু ওয়া তা‘য়ালা) বলেনঃ “অবিনশ্বর শুধু তোমার রবের মুখমন্ডল যিনি মহিমাময়, মহানুভব ” [সূরা আর রহমান; আয়াত নং ২৭]\nতিনি (সুবহানাহু ওয়া তা‘য়ালা) বলেনঃ “তাঁর চেহারা (সত্তা) ছাড়া সব কিছুই ধ্বংসশীল” [সুরা আল-কাসাস; আয়াত নং ৮৮]\nতিনি (সুবহানাহু ওয়া তা‘য়ালা) বলেনঃ “‘হে ইবলীস (শয়তান)! আমার দু’হাতে আমি যাকে সৃষ্টি করেছি তার প্রতি সিজদাবনত হতে কিসে তোমাকে বাধা দিল ” [সূরা সোয়াদ, আয়াত নং ৭৫]\nতিনি (সুবহানাহু ওয়া তা‘য়ালা) বলেনঃ বরং তাঁর (আল্লাহর) দু’হাত প্রসারিত। [সুরা আল মায়িদাহ; আয়াত ৬৪]\nএকই প্রসঙ্গে, নাবী (সা:) বলেন: “মানুষকে (জাহান্নামের)আগুনে নিক্ষিপ্ত করা হবে এবং এটি বলতে থাকবে, ‘আরো আছে কি?’ যতক্ষণ পর্যন্ত না বিশ্ব-পালনকর্তা তাঁর পা এর উপর রাখবেন।” [আহমাদ, আনাস রা: থেকে বর্ণিত, ৩য় খন্ড, পৃষ্ঠা ১৩৪, ১৪১, ২২৯, ২৩০, ২৩৪, ও ২৭৯; আল-বুখারী ৬/৪৭, ৭/২২৫ ও ৮/১৬৭; মুসলিম, ৪/২১৮৭ হা: ২৮৪৮; তিরমিযী ৫/৩৯৫, হা: ৩২৭২; নাসায়ী, সুনান আল কুবরা, ৭/১৪৯,১৫১ হা: ৭৬৭২ ও হা: ৭৬৭৮]\nহাদীসের অন্য একটি বর্ণনানুসারে, তিনি (সা:) বলেনঃ “ …. তাঁর (আল্লাহর) পা এর (জাহান্নামের) উপর রাখবেন, যার ফলে এর বিভিন্ন পার্শ্ব একে অপরের কাছাকাছি হয়ে যাবে, এবং তখন এটি বলবে, যথেষ্ট হয়েছে! যথেষ্ট হয়েছে!”\nএকই মর্মে আল্লাহ (সুবহানাহু ওয়া তা’য়ালা) মুসা (আ:) কে বলেছেনঃ “….যাতে তুমি আমার চোখের সামনে প্রতিপালিত হও।” [সূরা ত্ব-হা; আয়াত নং ৩৯]\nআল্লাহ (সুবহানাহু ওয়া তা’য়ালা) বলেনঃ “যা আমার চাক্ষুস তত্ত্বাবধানে চলত।” [সূরা আল কামার; আয়াত ১৪]\nনবী (সা) বলেন: “তোমার পালনকর্তা একচক্ষু বিশিষ্ট নন.” [আনাস (রা:) থেকে বর্ণিত হাদীস। আহমাদ, ৩/১০৩,১৭৩, ২২৮, ২৩৩, ২৭৬, ও ২৯০; আল-বুখারী, ৮/১০৩, ১৭২; মুসলিম হা: ২৯৩৩; আবূ দাউদ ৪/৪৯৪, হা: ৪৩১৬]\nএকই প্রসঙ্গে আল্লাহ (সুবহানাহু ওয়া তা’য়ালা) বলেনঃ “(স্মরণ কর) সে দিন (অর্থাৎ পুণরুত্থান দিবসে) পায়ের গোছা উন্মোচন করা হবে। আর তাদেরকে সিজদা করার জন্য আহবান জানানো হবে, কিন্তু তারা সক্ষম হবে না।” [সূরা আল-ক্বালাম, আয়াত নং ৪২]\nনাবী (সা:) এই আয়াতের অর্থ ব্যাখ্যা করে বলেন যে কিয়ামতের দিন আল্লাহ (সুবহানাহু ওয়া তা’য়ালা) পায়ের গোছা উন্মূক্ত করবেন, যার ফলে প্রত্যেক ঈমানদার ব্যক্তি তাঁর সামনে নিষ্ঠার সাথে সিজদা পড়ে যাবে, আর দুনিয়াতে যারা লোক দেখানোর উদ্দেশ্যে খ্যাতি অর্জনের জন্য সিজদা করতো তারা সেভাবেই থেকে যাবে। এই লোকেরা সিজদা করার চেষ্টা করবে কিন্তু তারা তা করতে সক্ষম হবে না।\nএকই প্রসঙ্গে, নবী (সা:) বলেনঃ “আমি আমার পালনকর্তাকে (সুবহানাহু ওয়া তা’য়ালা) উৎকৃষ্ট আকৃতিতে (সুরতে) দেখেছি (স্বপ্নে)।” [হাদীসটি বর্ণনা করেছেন ইবনে আব্বাস (রা:)। ইবনে আবূ আসীম, আস-সুন্নাহ, ১/৩২৭, হা: ৪৭৮ (আল-জাওয়াব্‌রাহ কর্তৃক তাহক্বীককৃত); ইবনে আব্বাস রা: কর্তৃক বর্ণিত একটা লম্বা হাদীস: আহমাদ, ১/৩৬৮; তিরমিযী, ৫/৩৬৬-৩৬৭, হা: ৩২৩৩, ৩২৩৪; ইবনে খুযাইমাহ, আত-তাওহীদ, ২/৫৩৮-৫৩৯, হা: ৩১৯; আল-আজুরী, আশ-শারী’য়াহ, ৩/১৫৪৭-১৫৪৯, হা: ১০৩৯, ১০৪০ (তাহক্বীক আদ-দিমিযী); আবূ ইয়া’লা, ৪/৪৭৫, হা: ২৬০৮; এবং আবদ্ ইবনে হামিদ, ১/৫৭৭, নং ৬৮১]\nতিনি (সা:) আরো বলেন, “আল্লাহ আদমকে তাঁর দয়াময়ের সূরতে (আকারে) সৃষ্টি করেছেন।” [আব্দুল্লাহ ইবনে উমার রা: কর্তৃক হাদীসটি বর্ণিত: আব্দুল্লাহ ইবনে আহমাদ, আস-সূন্নাহ, ১/২৬৮, হা: ৪৯৮; ইবনে আবূ অসীম, আস-সুন্নাহ, ১/৩৬২, হা: ৫২৯ (তাহক্বীক্ব: আয-যাওয়াবরাহ); ইবনে খুযাইমাহ, আত-তাওহীদ, ১/৮৫, হা: ৪১; আদ-দারাকুতনী, আস-সিফাত, পৃ: ৩৭, হা: ৪৮ (তাহক্বীক্ব: আল-ঘুনায়মান); আল-আজুরী, আশ-শারী’য়াহ, ৩/১১৫২ নং ৭২৫; আত-তাবারানী, আল-কাবীর, ১২/৩২৯, হা: ১৩৫৮০; বায়হাকী, আসমা ওয়াস-সিফাত, ২/৬৪, নং ৬৪০, (তাহক্বীক্ব আল-হাশিদী)]\nএই হল আল্লাহর গুনাবলী সম্পর্কে কুরআন ও হাদীসের অসংখ্য সুস্পষ্ট বাণী (nusus) থেকে তুলে ধরা কিছু বর্ণনা। আহলুস-সুন্নাহ ওয়াল জামা’যাহ (সুন্নাহ ও মুসলিম মূলধারার প্রতি অনুগত)এই গুনাবলী/সিফাতসমূহ বিশ্বাস করে এবং কোন রকম তাশবীহ (তুলনাকরণ) বা তামশীল (আল্লাহর গুণাবলীকে তাঁর সৃষ্টির গুনাবলীর সাথে সাদৃশ্য দেওয়া) ছাড়াই সেগুলোর ইঙ্গিত নিশ্চিত করে।\nআল্লাহ (সুবহানাহু ওয়া তা’য়ালা) বলেন: “কোন কিছুই তাঁর মত নয়, তিনি সব শোনেন, সব দেখেন।” [সূরা আশ-শুরা, আয়াত নং ১১]\nসৌদি আরবের ফাতাওয়া ও গবেষণা বিভাগের স্থায়ী কমিটি, এ সত্য ব্যাপারটি প্রকাশ করার পর মনে করে যে, ঢাকা থেকে প্রকাশিত ‘মাসিক মদীনা’-র প্রধান সম্পাদক মহীউদ্দীন খানের জন্য এটা অবশ্য কর্তব্য যে, তারা তাদের পত্রিকায় এই ফাতাওয়াটি প্রকাশ করবেন, ঐ ব্যক্তি যাকে ফাতাওয়া দেওয়া হয়েছিলো তাকে তার অভিযোগ প্রত্যাহার করতে অনুরোধ জানাবেন এবং একই সাথে তাদের দেওয়া ফাতাওয়া প্রত্যাহারের ঘোষণা দিবেন।\nবস্তুত, সত্যকে স্বীকার করে নেয়া পূণ্যের কাজ, যা মু’মিনদের লক্ষ্য। সত্যকে স্বীকারকরণ মানুষকে সত্যের দিকে পরিচালিত করে এবং বাতিল থেকে তাদের বিরত রাখে।\nআবূ হুরাইরাহ (রা:) থেকে বর্ণিত। তিনি বলেন, রসূলুল্লাহ (সা:) বলেছেনঃ যে ব্যক্তি সঠিক পথের দিকে ডাকে কিয়ামাত পর্যন্ত তার জন্য সে পথের অনুসারীদের প্রতিদানের সমান প্রতিদান রয়েছে। এতে তাদের প্রতিদান হতে সামান্য ঘাটতি হবে না। আর যে লোক বিভ্রান্তির দিকে ডাকে তার উপর সে রাস্তার অনুসারীদের পাপের অনুরূপ পাপ বর্তাবে। এতে তাদের পাপরাশি সামান্য হালকা হবে না। [মুসলিম, সহীহ, ইলম পর্ব, হা: ২৬৭৪; তিরমিযী, সুনান, পর্ব-ইলম, হা: ২৬৭৪; আবূ দাউদ, সুনান, হা: ৪৬০৯; ইবনে মাজাহ, হা: ২০৬; মুসনাদে আহমাদ, ২/৩৯৭; সুনান আদ-দারামী, হা: ৫১৩]\nআল্লাহ আমাদের সাফল্য দান করুন। আমাদের নাবী মুহাম্মাদ (সা:), তাঁর পরিবার ও সাহাবাদের উপর শান্তি ও কল্যাণ বর্ষিত হোক।\nস্থায়ী গবেষণা ও ফাতাওয়া কমিটি, সৌদি আরব।\nমেম্বারঃ বকর আবূ যাইদ, আব্দুল্লাহ ইবনে ঘুদাইয়ান\nচেয়ারম্যানঃ আবদুল আযীয ইবনে আবদুল্লাহ আল আলে শাইখ।\nমূল উৎসঃ Ta’wil of the Attributes of Allah & Hulul\nআল কুরআনের ইংরেজি অনুবাদ...\nমুহাম্মাদ (সাঃ) কি নূরের তৈরী? ০১...\nশারঈ মানদণ্ডে তাকলীদ (প্রশ্ন ও সংশয় নিরসন)...\nVisitors This Month: 5185\nPage Views Today: 134\nPage Views This Month: 22640\nTotal Visitors: 214240\nTotal Page Views: 824900


আসিফের আয়ু আর মাত্র ৪৫ দিন! – DBN24.COM\nHome > বিনোদন > ঢালিউড > আসিফের আয়ু আর মাত্র ৪৫ দিন!\nআত্মসমর্পণ করছেন বদি ও তার পরিবারের ২০ জন ?\nবিয়ে করছেন মেহজাবিন নিজের চাইতে ১০ বছরের বড় ছেলেকে ! ছেলেটি কে জেনে নিন


Questions raised about the motive of the strike - Anandabazar\n৯ জানুয়ারি, ২০২০, ০৩:১৪:১৬\nশেষ আপডেট: ৯ জানুয়ারি, ২০২০, ০৩:২৫:৩৭\nধর্মঘট কেন, প্রশ্ন উদ্দেশ্য নিয়েই\n‘ধর্মঘটের শহর’ উজিয়ে পার্ক সার্কাসের মঞ্চে জড়ো হয়েছে ভিড়টা। ভেসে আসছে আজাদির প্রতিবাদী স্লোগান। সেখান থেকে এ বার উঁকি দিচ্ছে অন্য একটি প্রশ্নও। প্রতিবাদের অন্য রকম ভাষার উপযোগিতা তো ইতিমধ্যেই টের পাওয়া গিয়েছে। এর পরেও চিরকেলে ধর্মঘটের রাজনীতির কি আদৌ কোনও উপযোগিতা রয়েছে?\nবুধবারের বিকেলে ধর্মঘটের খবর দেখতে দেখতেই কথা বলছিলেন সাহিত্যিক শীর্ষেন্দু মুখোপাধ্যায়। বলছিলেন, দিল্লির শাহিনবাগের প্রতিবাদের কথা। ‘‘শান্তিপূর্ণ কিন্তু দৃঢ়, নম্র ভাবে প্রতিবাদ যে করা সম্ভব, তা তো শাহিনবাগ আমাদের চোখের সামনে মেলে ধরেছে। এর থেকে শিক্ষা নিয়েই আমাদের প্রতিবাদের ভাষা ঠিক করা উচিত।’’— বললেন তিনি। শীর্ষেন্দুবাবুর মতে, ‘‘একদা রাজনৈতিক অস্ত্র হিসেবে ধর্মঘটের গুরুত্ব থাকলেও তা এখন অনেকটাই ভোঁতা। যে কোনও ধর্মঘটই আংশিক সফল বা ব্যর্থ হয়। সরকারের আসলে কিছু যায়-আসে না। কিন্তু ভোগান্তি টের পান দিন আনা-দিন খাওয়া মানুষজন।’’\nঅর্থনীতির বেহাল দশা, কর্মসংস্থানের অভাব থেকে জাতীয় নাগরিক পঞ্জি (এনআরসি) বা নয়া নাগরিকত্ব আইনের (সিএএ) বিরোধিতা এ দিন ধর্মঘটে টেনে এনেছিল কেন্দ্রীয় ট্রেড ইউনিয়নগুলিকে। সিপিএম, কংগ্রেসের মতো দলগুলিও বাংলায় সেই ধর্মঘটের ডাকেই সওয়ার হয়ে গিয়েছে। এ যাবৎ নাগরিকত্ব আইন বিরোধী প্রতিবাদ বা জামিয়া-আলিগড়-জেএনইউয়ে সন্ত্রাসের প্রতিবাদে বিজেপি-বিরোধী দলগুলি এককাট্টা হলেও এই দেশ জুড়ে ধর্মঘটের সমর্থন ঘিরে ফাটল দেখা দিয়েছে বিভিন্ন রাজনৈতিক দলের মধ্যে। এবং এর সূত্র ধরেই ফের মাথা চাড়া দিচ্ছে ধর্মঘটের প্রতিবাদ বা রাজনৈতিক অস্ত্র হিসেবে এর উপযোগিতা নিয়ে প্রশ্ন।\nধর্মঘটে নাগরিকদের একাংশের ভোগান্তির দিকটা অস্বীকার করছেন না আইনজীবী-রাজনীতিবিদ অরুণাভ ঘোষ। তবে পাশাপাশি তিনি মনে করাচ্ছেন, রাজনৈতিক অস্ত্র হিসেবে এই পন্থা এখনও শুধু এ দেশে নয়, দুনিয়া জুড়েই জারি রয়েছে।\nসমাজতন্ত্রী চিনের শাসনে বজ্রনিগড়েও ধর্মঘটের আন্দোলন পুরোপুরি বন্ধ হয়নি। ফ্রান্সে এক মাসেরও বেশি সময় ধরে চলা বাস ধর্মঘট এই মুহূর্তে বিশ্ব জুড়ে রীতিমতো চর্চার বিষয়। বিচারকের অভাব মেটাতে ২০১৮-এ আইনজীবীদের ৬৯ দিনের ধর্মঘটে শামিল হওয়ার অভিজ্ঞতা রয়েছে অরুণাভবাবুর। তাতে কত দূর লাভ বা ক্ষতি হয়েছে মানুষের, সেটা অবশ্যই জল্পনার বিষয়। অরুণাভবাবু বলছেন, ‘‘ধর্মঘটের মধ্যে এক ধরনের স্বার্থপরতা আছে। অবশ্যই কিছু মানুষকে ভুগতে হয়। কিন্তু দৃষ্টি আকর্ষণের জন্য কখনও কখনও ধর্মঘটের পন্থা কাজেও আসে। শিল্প-বিরোধ আইনেও ধর্মঘট কিন্তু আইনি হাতিয়ার।’’ এই ধর্মঘট তত সফল না-হলেও লোকে বিষয়টা নিয়ে আলোচনা করছে— পর্যবেক্ষণ তাঁর।\nরাজ্যের শাসক দলের মন্ত্রী সুব্রত মুখোপাধ্যায়ও ধর্মঘটের অস্ত্রকে তাঁর রাজনৈতিক অভিজ্ঞতা থেকে বিশ্লেষণ করছেন। ‘‘ধর্মঘট দু’ধরনের— রাজনৈতিক এবং স্বতঃস্ফূর্ত। স্বতঃস্ফূর্ত ধর্মঘটে মানুষই ঠিক করেন, কী করবেন। অন্যটা চাপানো। ক্লাইভের আমল থেকে চালু, ক্লিশে!’’ তাঁর ব্যাখ্যা, ‘‘কিছু ক্ষেত্রে প্রতিবাদ বা প্রচার নানা ভাবে করা যায়। এ বারের ধর্মঘট যাঁরা ডাকলেন, তাঁরা প্রতিবাদকে বাড়ি-বাড়ি ছড়াতে পারতেন! তা না করে চটজলদি সাফল্য পেতে ধর্মঘটের রাস্তা সঙ্কীর্ণ রাজনীতি।’’ এ দিনের ধর্মঘটের সমর্থকেরা কেউ কেউ মনে করেন, রাজ্য সরকারের কারণে-অকারণে ছুটি দেওয়ার হিড়িকে বরং বেশি কাজ নষ্ট হয়।\nপ্রতিবাদের যে নানা ভাষা হয়, মানছেন সাহিত্যিক বাণী বসুও। এই মুহূর্তে ভারত জুড়ে নাগরিকত্ব আইনের প্রতিবাদে পথে নামার নৈতিক দিকটাও তিনি মনে করাচ্ছেন। নানা ভাবে প্রতিবাদ জারি রাখলেও একসঙ্গে গোটা দেশ প্রতিবাদে পথে নামার মধ্যে বিশেষ তাৎপর্য খুঁজে পাচ্ছেন তিনি।


এই প্রাক্তন মহাতারকাকে ম্যানেজার ঘোষণা করতেই আবেগে ভাসছেন চেলসি ভক্তরা – প্রিয় বন্ধু বাংলা\nহোম > খেলা > এই প্রাক্তন মহাতারকাকে ম্যানেজার ঘোষণা করতেই আবেগে ভাসছেন চেলসি ভক্তরা\nগত কয়েক সপ্তাহের জল্পনা উড়িয়ে দিয়ে অবশেষে চেলসি বুধবার রাতে স্ট্যামফোর্ড ব্রিজে আনুষ্ঠানিকভাবে ফ্র্যাঙ্ক ল্যাম্পার্ডকে তাদের নতুন ম্যানেজার হিসাবে ঘোষণা করেছে। ইপিএলের অন্যতম বিখ্যাত ক্লাব চেলসি তিন বছরে প্রায় চার মিলিয়ন পাউন্ড মূল্যের চুক্তিতে মরিজিও সাররিকে সরিয়ে দলেরই প্রাক্তন মহাতারকা ফ্র্যাঙ্ক ল্যাম্পার্ডকে ম্যানেজারের আসনে বসালো।\nএক বছর ধরে চেলসির হয়ে কাজ করার পর সেখান থেকে মরিজিও সাররিকে অবশেষে সরিয়ে দেওয়া হল। তিনি এবার সিরি-এ দল জুভেন্টাসের কোচিংয়ের জন্য যাচ্ছেন। চেলসিকে তিনি প্রিমিয়ার লিগে ও ইউরোপা লিগে তৃতীয় করেছেন। ডার্বি কাউন্টির ম্যানেজার হিসাবে মাত্র এক বছর কাজ করেই এবার চেলসির মহা দায়িত্ব এসে পড়ল ল্যাম্পার্ডের কাঁধে। আর চেলসির এই ঘোষণার পরেই কার্যত আবেগে ভাসছেন চেলসি সমর্থকরা।\nচেলসির তরফে সরকারি ঘোষণার পর ফ্র্যাঙ্ক ল্যাম্পার্ড সংবাদমাধ্যমকে জানিয়েছেন, চেলসির প্রধান কোচ হিসাবে চেলসিতে ফিরেআসতে পেরে আমি অত্যন্ত গর্বিত। সবাই এই ক্লাবের সঙ্গে আমার ভালোবাসার সম্পর্ক ও সেই সময়ের ইতিহাসের কথা জানেন। যাইহোক এখন হেড কোচ হিসাবে সিজন শুরুর আগে আমার হাতে অনেকগুলো কাজ রয়েছে। আমি এখানে কঠোর পরিশ্রম করতে ও ক্লাবকে আরও সাফল্য দিতে এসেছি। আর তার জন্য আমার আর যেন তর সইছে না।\nএদিকে চেলসি প্রধান জানিয়েছেন মারিনা গ্রানভস্কিয়া জানিয়েছেন, ফ্রাঙ্ক ল্যাম্পার্ডকে প্রধান কোচ হিসেবে চেলসিতে ফিরিয়ে আনতে পেরে আমাদের খুবই আনন্দ হচ্ছে। ফ্রাঙ্ক ল্যাম্পার্ড ক্লাবের গত সিজন সম্পর্কে সব খবরই রেখেছে আর ফুটবলটাও খুব ভালো বোঝে। নতুনদের মধ্যে ল্যাম্পার্ড অন্যতম সেরা প্রতিশ্রুতিমান ম্যানেজার। ১৩ বছর ধরে চেলসিতে খেলার পর ও ক্লাবের একজন ‘লিজেন্ড’ এবং সেরা গোল স্কোরার ছিল। আমাদের মনে হয়েছিল ল্যাম্পার্ডকে ক্লাবে ফেরানোর এটাই সেরা সময়, আর সেটাই আমরা করেছি। ল্যাম্পার্ডের হাত ধরে সাফল্য পেতে আমরা আমাদের সবরকম সাহায্যের হাত বাড়িয়ে দেব।\nবিতর্ক বাড়ালেন তৃণমূলের হেভিওয়েট বিধায়ক, দলবদলের জল্পনা কি আরও তীব্র? জল্পনা সর্বত্র\nমোদী সরকারের দ্বিতীয় দফার প্রথম বাজেট নিয়ে প্রতিক্রিয়া তৃণমূল নেত্রীর, কি বললেন জেনে নিন\n‘বিনা প্রতিদ্বন্দ্বিতায় জয়ী’ প্রার্থীদের ভাগ্য নির্ধারিত হবে দুমাস বাদে?\nকর্নাটকে খেলা এখনো অনেক বাকি! বেঙ্গালুরু উড়ে গেলেন তিন হেভিওয়েট নেতা\nকর্ণাটকের ফলাফল – লাইভ দুপুর ২:১৫ টা – সংখ্যাগরিষ্ঠতা নিয়ে এখনো চাপে বিজেপি\nস্কুলের ছাত্র-ছাত্রীদের ভবিষ্যৎ সুনিশ্চিত করতে মানবিক পদক্ষেপ রাজ্য সরকারের


প্রকাশ : ১৬ জুলাই ২০১৮, ১৮:২৫\nঅদৃশ্য হতে কে না চায়! আমাদের কমবেশি সবারই একটা সুপ্ত বাসনা রয়েছে অদৃশ্য হওয়ার। এই ইচ্ছেটাকে মূলধন করেই ১৮৯৭ সালে এইচ. জি. ওয়েলস লিখেছিলেন ‘দি ইনভিজিবল ম্যান’ নামের কল্পবিজ্ঞান উপন্যাসটি। তার পর থেকে ইউরোপীয়-আমেরিকান সাহিত্যে বার বার হানা দিয়েছে অদৃশ্য মানুযের আখ্যান। বাংলা সাহিত্যেও মণিলাল গঙ্গোপাধ্যায়ের লেখা ‘কায়াহীনের কাহিনী’ আজও পাঠকের আদর পায়। সবার উপরে আছেন জে. কে. রাওলিং ; তাঁর হ্যারি পটার সিরিজে ‘ইনভিজিবল ক্লোক’-এর কথা লিখে। সেটা এমনই এক আলখাল্লা, যা গায়ে চাপালেই ব্যস্! আপনি এক্কেবারে ভ্যানিশ!\nবিজ্ঞানীরা অনেক দিন ধরেই সচেষ্ট ছিলেন অদৃশ্য হওয়ার একটা উপায় বের করতে। আলোর কারসাজি ঘটিয়ে কীভাবে কোনো কিছুকে অদৃশ্য করে ফেলা যায়, তা নিয়ে চলছিল গবেষণা। আন্তর্জাতিক সংবাদমাধ্যম ‘মিরর’-এর প্রতিবেদন থেকে জানা যাচ্ছে, সেই কাজে অনেক দূর এগিয়েছেন কানাডাবাসী বিজ্ঞানী হোসে আজানা ও তাঁর গবেষক দল।\nআজানা বলেন, আমরা কোনো বস্তুকে দেখতে পাই তার গায়ে আলোর প্রতিফলন থেকেই। আমাদের গবেষণায় আমরা এই কাজটাই করতে চেয়েছি, যাতে আলো কোনো বস্তু থেকে প্রতিফলিত হয়ে ফিরে না এসে তা ভেদ করে চলে যায়।\nবিজ্ঞানী হোসে আজানা ও তাঁর গবেষক দল এমন কোনো আচ্ছাদন তাঁরা তৈরি করতে চাইছেন, যা কোনো ত্রিমাত্রিক বস্তুর উপরে চাপা দিলে তাঁদের উদ্দেশ্য পূরণ হয়। আজানার মতে, কোনো সবুজ রংয়ের বস্তুকে অদৃশ্য করতে হলে সেই আচ্ছাদন আলোকে প্রথমে নীল রংয়ে পরিণত করবে, যাতে তা বস্তুকে ভেদ করে চলে যায়। তার পরে তা আবার সবুজে পরিণত হবে।\nএ পদ্ধতিতে ফাইবার অপটিক লাইন দিয়ে ডেটা ট্রান্সমিশনও সহজ হবে বলে জানিয়েছেন সংশ্লিষ্ট বিজ্ঞানীরা। গবেষক দলের সদস্য লুইস রোমেরো কোর্টেস জানিয়েছেন, তাঁদের উদ্দেশ্য আলোকে বস্তুর মধ্য দিয়ে চালনা করানো। এই কাজে তাঁরা প্রায় সাফল্যের সামনে।\nতাহলে কি সেদিন আসতে বেশি দেরি নেই, যখন যে কেউ অদৃশ্য হওয়ার আলখাল্লা পরে বিভিন্ন গ‌োলমাল ঘটাবে! সূত্র : এবেলা


রচনাঃ বাংলাদেশের বন্যা সমস্যা ও তার প্রতিকার - সেরা-সংগ্রহ.কম\nHome / বাংলা ২য় পত্র / রচনা / Academic / রচনাঃ বাংলাদেশের বন্যা সমস্যা ও তার প্রতিকার\nরচনাঃ বাংলাদেশের বন্যা সমস্যা ও তার প্রতিকার\nসেরা-সংগ্রহ. কম বাংলা ২য় পত্র, রচনা, Academic\nবাংলাদেশের বন্যা সমস্যা ও তার প্রতিকার\n(সংকেত: ভূমিকা; বন্যার কালক্রম; বন্যার ভয়াবহ রূপ; বন্যা সৃষ্টির প্রাকৃতিক কারণ; বন্যাসংঘটনের মনুষ্যসৃষ্ট কারণ; বন্যা সমস্যার সমাধানে করণীয়; সরকারি ও বেসরকারি উদ্যোগ; উপসংহার।)\nআরও ১১৪ টি রচনা\nভূমিকা: বাংলাদেশ নদী বিধৌত সমতল ব-দ্বীপ অঞ্চল। ছোট বড় মিলে প্রায় ২৫০টির মতো নদী দেশটিকে জালের মতো জড়িয়ে রেখেছে। ভৌগোলিক অবস্থানগত কারণে বাংলাদেশ প্রায়ই নানা প্রাকৃতিক দুর্যোগের সম্মুখীন হয়। এগুলোর মধ্যে বন্যা অন্যতম। দুঃখ দারিদ্র্য অভাবের মতো বন্যাও যেন এদেশের মানুষের কাছে নিত্যনৈমিত্তিক ব্যাপার হয়ে দাঁড়িয়েছে। প্রায় প্রতিবছরই বন্যার সাথে যুদ্ধ করতে হয় এদেশের মানুষকে। এদেশের বৃহৎ নদীগুলো পাহাড়ি বৃষ্টিপাত ও হিমালয়ের বরফ গলা পানি বয়ে এনে প্রায় প্রতিবছরই বন্যা ঘটায়, নিরীহ মানুষগুলোর জীবন করে তোলে যন্ত্রণাময়।\nবন্যার কালক্রম: বন্যা বাংলাদেশের জন্য অনেকটা অভিশাপ স্বরূপ। প্রায় প্রতি বছরই বন্যা এদেশের মানুষের প্রাণহানী ও ধনসম্পদের ব্যাপক ক্ষতি করে। বাংলাদেশে স্মরণকালের ইতিহাসে বড় বন্যাগুলো হয়েছিল ১৯৭৪, ১৯৭৭, ১৯৮০, ১৯৮৭, ১৯৮৮, ১৯৯৮, ২০০৪ ও ২০০৭ সালে। এর মধ্যে ১৯৯৮ সালের বন্যায় ক্ষয়ক্ষতির পরিমাণ ছিল সবচেয়ে বেশি। এই বন্যায় দেশের অধিকাংশ অঞ্চল ডুবে গিয়েছিল। অনেক মানুষ পানিবন্দী হয়ে মারা যায়। খাদ্যের অভাব ও নানারকম রোগেও বহু মানুষ প্রাণ হারায়। ২০০৭ সালে ঘূর্ণিঝড় থেকে সৃষ্ট বন্যা সাম্প্রতিককালের সবচেয়ে ভয়াবহ দুর্যোগ। এই বন্যায় উপকূলীয় অঞ্চলসহ প্রায় সারাদেশই ব্যাপকভাবে ক্ষতির সম্মুখীন হয়। ২০১৩ সালে বাংলাদেশের উত্তরাঞ্চলের কিছু জেলায় মৌসুমী বন্যা দেখা দেয়। এতে কয়েক লক্ষ মানুষ পানিবন্দী হয়ে পড়ে। পদ্মা, মেঘনা, ব্রহ্মপুত্র, যমুনা, তিস্তা, ধরলাসহ মোট ১৬টি নদীর পানি বিপদসীমার উপর দিয়ে প্রবাহিত হওয়ার ফলে এ বন্যার সৃষ্টি হয়। উজান থেকে নেমে আসা পানির আধিক্যই এ বন্যার মূল কারণ।\nবন্যার ভয়াবহতা: বন্যা শুধু মানুষের জীবনকেই বিপর্যস্ত করে না, এর ফলে গোটা দেশের অর্থনীতি ক্ষতির সম্মুখীন হয়। বন্যার নানাবিধ ক্ষতিকর প্রভাব নিচে বর্ণনা করা হলো-\n- বাংলাদেশে নিন্ম আয়ের মানুষের সংখ্যা বেশি। তারা দিন আনে দিন খায়। বন্যায় রাস্তাঘাট, ক্ষেত-খামার সবকিছু ডুবে যায় বলে তাদের রোজগারের পথ বন্ধ হয়ে যায়। ফলে খাদ্যের অভাবে তারা মানবেতর জীবনযাপন করে।\n- নদীপ্রধান অঞ্চলগুলোতে বন্যার করাল গ্রাসে মানুষের ঘরবাড়ি, কৃষিজমি নদীগর্ভে বিলীন হয়ে যায়। ফলে অনেক মানুষ ভূমিহীন হয়ে পড়ে। এসব ভূমিহীন মানুষ সব কিছু হারিয়ে যাত্রা করে শহরাভিমুখে। জড়িয়ে পড়ে নানা রকম অসামাজিক কর্মকান্ড।\n- বাংলাদেশ কৃষি প্রধান দেশ। সরকারের আয়ের একটি বড় অংশ আসে কৃষি থেকে। কিন্তু প্রায়ই বন্যার কারণে ফসলের উৎপাদন ব্যাহত হয়। ফলে বাংলাদেশ সরকার অর্থনৈতিকভাবে ক্ষতিগ্রস্ত হয়। যা দেশের সার্বিক উন্নয়নে প্রভাব ফেলে।\n- বন্যার ফলে প্রতিবছর নানা রকম ফসল নষ্ট হয়। এতে খাদ্য সংকট দেখা দেয়। ফলে দেশের খাদ্য চাহিদা মেটাতে বাহিরের দেশগুলো থেকে খাদ্য আমদানি করতে হয়।\n- বন্যার সময় নিচু এলাকার ঘরবাড়িগুলো পানির নিচে ডুবে যায়। জীবন বাঁচাতে মানুষ ঘরের চালায় বা উঁচু মাঁচায় আশ্রয়গ্রহণ করে। খাবার পানি ও পয়ঃনিষ্কাশনের সুষ্ঠু ব্যবস্থা না থাকায় তারা নানা ব্যাধিতে আক্রান্ত হয়। এমনকি বন্যার পানি নেমে গেলেও নানা রকম রোগের প্রাদুর্ভাব দেখা দেয়।\n- বন্যার ফলে শহরাঞ্চলেও নানা অপ্রীতিকর পরিস্থিতির সৃষ্টি হয়। রাস্তাঘাট ডুবে যায়। রাস্তার পাশের ড্রেনগুলো থেকে ময়লা ভেসে ওঠে। নানা রকম আবর্জনা পঁচে দুর্গন্ধ সৃষ্টি করে। মানুষের জীবনযাপন দুর্বিষহ হয়ে ওঠে। বিশেষ করে, বস্তিবাসীদের সীমাহীন দুর্ভোগ পোহাতে হয়।\nবন্যা সৃষ্টির প্রাকৃতিক কারণ: বাংলাদেশে বন্যার প্রাকৃতিক কারণসমূহ নিম্নরূপ-\nভৌগোলিক গঠন: বাংলাদেশের ভূ-প্রাকৃতিক গঠন বন্যার প্রধান কারণ। পদ্মা, মেঘনা ও যমুনা সহ বিভিন্ন নদীগুলো বাংলাদেশকে আড়াআড়িভাবে অতিক্রম করে বঙ্গোপসাগরে পতিত হয়েছে। বর্ষাকালে নদীগুলোর পানি প্রবাহ বৃদ্ধি পেয়ে বন্যার সৃষ্টি করে। তাছাড়া বাংলাদেশের দক্ষিণ প্রান্তসীমা কম ঢালু। আবার প্রতিবছর পলি জমে নদীগুলোর গভীরতা কমে যাচ্ছে। এতে বাড়তি পানি নিষ্কাশনের সুযোগ পাচ্ছে না। ফলে এই অতিরিক্ত পানি বন্যা সৃৃষ্টি করে।\nঅতিবৃষ্টি: বাংলাদেশের দক্ষিণে বঙ্গোপসাগর ও উত্তরে হিমালয় পর্বত অবস্থিত। তাই ভূ-প্রাকৃতিক কারণেই বাংলাদেশ বৃষ্টিবহুল অঞ্চল। প্রতিবছর বর্ষা মৌসুমে এখানে প্রচুর বৃষ্টিপাত হয়। ফলে বন্যার সৃষ্টি হয়।\nপলি জমে নিম্মাঞ্চল ভরাট: বাংলাদেশে অবস্থিত নানা ধরণের বিল, হাওড়, জলাশয়গুলো বড় নদীগুলোর অতিরিক্ত পানি সংরক্ষণ করে। কিন্তু নদী বাহিত পলির দ্বারা কালক্রমে এগুলো সংকীর্ণ ও ভরাট হয়ে যাওয়ায় এদের পানি ধারণ ক্ষমতা দিন দিন কমে যাচ্ছে। ফলে অতিরিক্ত পানি নদীর চারপাশের সমতল ভূমিতে ছড়িয়ে পড়ে প্লাবনের সৃষ্টি করছে।\nবায়ু প্রবাহ: বর্ষাকালে মৌসুমী বায়ু দক্ষিণ-পূর্ব দিক থেকে উত্তর-পশ্চিমদিকে প্রবাহিত হয়। ফলে দক্ষিণাভিমুখী নদীর স্বাভাবিক স্রোত বাধাগ্রস্ত হয়। একই সাথে প্রবল বৃষ্টির ফলে বঙ্গোপসাগরের পানি বৃদ্ধি পায়। এই অতিরিক্ত পানির স্রোত আবার দেশের অভ্যন্তরে ঠেলে আসে। ফলে এই অতিরিক্ত পানি দেশের অভ্যন্তরে আটকে থেকে বন্যার সৃষ্টি করে।\nহিমালয়ের পানি: হিমালয় পর্বতে অনেক বরফ সঞ্চিত আছে। এসব বরফ গ্রীষ্মকালে সূর্যের তাপে গলতে থাকে। এই বরফ গলা পানি নদী দিয়ে বাংলাদেশে প্রবেশ করে অনেক সময় বন্যার সৃষ্টি করে।\nবন্যা সংঘটনের মনুষ্য সৃষ্ট কারণ: বন্যা সৃষ্টির মানব সৃষ্ট কারণগুলো নিন্মরূপ-\nনদী ভরাট: কিছু ক্ষমতাশালী লোভী মানুষ খাল, বিল, ছোট ছোট নদী ভরাট করে নানা স্থাপনা গড়ে তুলছে। ফলে বর্ষা মৌসুমে অতিরিক্ত পানি উপচে পড়ে বন্যা ঘটাচ্ছে।\nঅবকাঠামো নির্মাণ: মানুষের সুবিধার জন্য নদীর উপর নানা রকম ব্রিজ, জল বিদ্যুৎ প্রকল্প ও বাঁধ তৈরি করা হয়। কিন্তু এসব স্থাপনার কিছু অসুবিধাও আছে। এগুলোর কারণে নদীর পানির স্বাভাবিক প্রবাহ বাঁধাপ্রাপ্ত হয়। ফলে আস্তে আস্তে নদীর তলদেশে পলি পড়তে থাকে। যা বন্যা সৃষ্টির অন্যতম কারণ।\nবনাঞ্চল ধ্বংস: মানুষ নির্বিচারে বনাঞ্চল ধ্বংস করছে যার ক্ষতিকর প্রভাব পড়ছে প্রকৃতির উপর। এটি জলবায়ু পরিবর্তন করে বন্যার সৃষ্টি করছে।\nফারাক্কা বাঁধ: ভারতের পশ্চিমবঙ্গে তৈরিকৃত ফারাক্কা বাঁধ বাংলাদেশে বন্যা সৃষ্টির অন্যতম প্রধান কারণ। ভারত প্রতিবছর বর্ষা মৌসুমে এই বাঁধ খুলে দিলে বাংলাদেশ বন্যার কবলে পড়ে।\nবন্যা সমস্যা সমাধানে করণীয়: বন্যা সমস্যার স্থায়ী বা চূড়ান্ত কোনো সমাধান আমাদের হাতে নেই। তারপরও বন্যা প্রতিরোধে আমরা কিছু কার্যকরী পদক্ষেপ গ্রহণ করতে পারি। যেমন-\nনদীর গতিপথ পরিষ্কার: নদীর গতিপথে জমে থাকা পলি পানি প্রবাহে বাঁধা সৃষ্টি করে বন্যা ঘটায়। উন্নত প্রযুক্তির মাধ্যমে এসব পলি অপসারণের ব্যবস্থা করতে হবে।\nহাওড়, বিল পুনঃখনন: পলি জমে যেসব হাওড়, বিল ভরাট হয়ে গেছে সেগুলো পুনঃখননের ব্যবস্থা নিতে হবে।\nনদীর দখলদারী মুক্তকরণ: নদীর দুই কুল সংলগ্ন জমি ভরাট করে যেসব অবৈধ স্থাপনা গড়ে উঠেছে সেগুলো নদীর গতিপথ সংকীর্ণ করে দেয়। এসব স্থাপনা উচ্ছেদ করে নদীর গতিপথ প্রশস্ত করতে হবে।\nঅবকাঠামো নির্মাণে সতর্কতা: রাস্তা-ঘাট, ব্রিজ, বাঁধ সুপরিকল্পিতভাবে তৈরি করতে হবে যাতে সেগুলো নদীর গতিপথে বাঁধা সৃষ্টি না করে।\nসামাজিক বনায়ন: নদীর পাড়ে ব্যাপকভাবে বনায়ন করা হলে তা নদী ভাঙন রোধ করবে। ফলে নদীতে আর অতিরিক্ত পলি জমাবে না। এতে নদীর গভীরতা ঠিক থাকবে।\nবাঁধ নির্মাণ: যেসব স্থানে নদীর পানি প্রবাহের চাপ বেশি সেসব স্থানে পরিকল্পিতভাবে কিছু বাঁধ নির্মাণ করা যেতে পারে।\nউপরিউক্ত কারণগুলো কেবল বন্যার ভয়াবহ মাত্রা কমাতে পারে কিন্তু স্থায়ীভাবে বন্যা বন্ধ করতে পারে না। কাজেই বন্যা পরবর্তী প্রতিকারমূলক ব্যবস্থা গ্রহণের প্রয়োজন রয়েছে। নিচে কিছু প্রতিকারমূলক ব্যবস্থার বর্ণনা করা হলো-\n- পানি বন্দী মানুষদের বাসস্থানের সুবিধা প্রদানের জন্য পর্যাপ্ত আশ্রয় কেন্দ্র তৈরি করা।\n- বন্যা কবলিত মানুষদের জন্য খাদ্য, পানীয় ও বস্ত্র প্রদানের ব্যবস্থা করা জরুরি। বন্যার পানি নেমে গেলেও কিছুদিন এ ব্যবস্থা অব্যাহত রাখা।\n- বন্যাক্রান্তদের চিকিৎসা সেবা নিশ্চিত করা কেননা এ সময় নানা সংক্রামক ব্যাধির প্রবণতা দেখা যায়।\n- বন্যার পর ক্ষতিগ্রস্ত মানুষদের নানা ধরণের প্রকল্পের আওতায় এনে তাদের কর্মসংস্থানের ব্যবস্থা করা।\nসরকারি ও বেসরকারি উদ্যোগ: বন্যা নিয়ন্ত্রণে বাংলাদেশ সরকার নানা কার্যকরী পদক্ষেপ গ্রহণ করেছে। বাংলাদেশ পানি উন্নয়ন বোর্ড বন্যার ক্ষয়ক্ষতি কমাতে বহু বাঁধ নির্মাণ ও খাল-খনন করেছে। যাতে উদ্বৃত্ত পানি সংরক্ষণ করে পরে সেচ কাজে লাগানো যায়। বন্যার সময় জনগণকে নিরাপদে রাখার জন্য অনেক আশ্রয় কেন্দ্র নির্মাণ করা হয়েছে। বন্যার সময় সরকারি ও বেসরকারি নানা প্রতিষ্ঠান যে ত্রাণ কার্যক্রম পরিচালনা করে তা বিশেষ প্রশংসার দাবিদার। তারা বন্যাক্রান্ত মানুষের কাছে বিনামূল্যে খাদ্য, পানীয়, বস্ত্র ও চিকিৎসা সেবা পৌঁছে দেয়ার কাজে নিয়োজিত থাকে।\nউপসংহার: বন্যা বাংলাদেশের মানুষের কাছে নতুন কোনো বিষয় নয়। নানা ঐতিহ্য ও সংস্কৃতির মতো এই ঘাতক বন্যাও যেন এদেশের মানুষের কাছে চিরায়ত একটি সংস্কারে পরিণত হয়েছে। ভৌগোলিক অবস্থানগত কারণেই এটি বন্ধ করা আমাদের পক্ষে সম্ভব না। তারপরও বন্যার ক্ষতিকর প্রভাব যতটুকু পারা যায় ততটুকু কমানোর চেষ্টা করা উচিত। এর জন্য প্রয়োজন সর্বস্তরের জনগণের সম্মিলিত প্রচেষ্টা।\nঅ্যানড্রয়েড ব্যবহারকারীদের জন্য “সহজ রচনা শিক্ষা” App\nরচনাঃ বাংলাদেশের বন্যা সমস্যা ও তার প্রতিকার Reviewed by সেরা-সংগ্রহ. কম on নভেম্বর ২৪, ২০১৬ Rating: 5


ছোট জ্যা’ন্ত আস্ত সিং’হকে নদীর পাড় থেকে তুলে নিয়ে গেলো বি’শাল ঈগল, তু’মু’ল ভাইরাল ভিডিও! – EiKolkata\nপ্রথম পাতা /নিউজ/ছোট জ্যা’ন্ত আস্ত সিং’হকে নদীর পাড় থেকে তুলে নিয়ে গেলো বি’শাল ঈগল, তু’মু’ল ভাইরাল ভিডিও!\nসোশ্যাল মিডিয়ার হাত ধরে বনে জ-ঙ্গলে প-শুদের মধ্যে ল-ড়াই বা শি-কার এর ভিডিও মাঝেমধ্যে আমাদের সামনে উঠে আসে । কিন্তু এবারে যে ঘটনাটি আমাদের সামনে উঠে এসেছে তা রীতিমতো ভ-য়-ঙ্কর এবং অ-বাক করার ম-তন কান্ড ।আমরা সেই ছোটবেলা থেকেই জেনে এসেছি যে বাঘ বা সিংহ জঙ্গলের রাজা । অর্থাৎ সর্ব-শ-ক্তিমান সম্পন্ন এই প-শুটি জ-ঙ্গলে বি-রাজ করে নিজের ক্ষমতায় । তাকে ভয় পায় জ-ঙ্গলে থাকা বাকি সমস্ত জন্তু-জা-নোয়ার ও প-শুপাখিরা । কিন্তু এ যেন এক উল্টো চিত্র ফুটে উঠল ।\nসম্প্রতি ইউটিউব একটি ভিডিও প্রকাশিত হয়েছে যেখানে দেখানো হয়েছে এমন বেশ কয়েকটি ঘটনা যে ঘটনাতে আপনি জানতে পারবেন যে কখনও কখনও শি-কারি শি-কার হয় অর্থাৎ সিংহ শি-কার হয় অন্যান্য জ-ন্তু-জা-নো-য়ার বা প-শু-দের কাছে । এবং এই ঘটনা রীতিমতো অ-বাক করার মতন তা নতুন করে বলার অপেক্ষা রাখেনা । বিরলতম ঘটনা গু-লি যতবারই প্রকাশিত হয় ততবারই ঝ-ড়ের গ-তিতে ভাইরাল হয় । সম্প্রতি ইউটিউবে ভিডিও প্রকাশিত হয়েছে যেখানে ওই দশটি ঘটনার মধ্যে সবথেকে জনপ্রিয় একটি ঘটনা ঘটেছে এবং সেটি হল যে একটি ঈগলপাখি আ-ক্র-মণ করেছে সিং-হের বাচ্চা কে ।\nআমরা জানি যে ঈগল পাখির দৃষ্টিশক্তির অত্যন্ত তী-ক্ষ্ণ হয় ।যার ফলে ৫ কিলোমিটার উপর থেকেও তারা শি-কা-রিকে স্পষ্ট ভাবে দেখতে পায় এবং তার ধা-রালো ন-খ দিয়ে স্বীকার করে । ঠিক তেমনই ছিল সেদিন । বেশ কয়েকটি সিং-হের বা-চ্চা তার মায়ের সাথে খেলা করছিল । কিন্তু কোন কারণে একটি সিং-হের বা-চ্চার মায়ের থেকে কিছুটা আলাদা হয়ে যায় ।এবং সেই সুযোগকে কাজে লাগিয়ে ঈগলটি দূর থেকে এসে নিয়ে চলে যায় সিং-য়ের বা-চ্চাটিকে । এই ঘটনাটি ম-র্মা-ন্তিক হলেও খাদ্য পিরামিডের এমন ঘটনা খুব স্বাভাবিক । ঘটনাটি ভাইরাল হয়েছে ব্যা-পক প-রিমাণে তার পাশাপাশি শেয়ার করেছেন অনেকে ।\nbengali news eagle and lion fight viral video


কোভিড-মুক্ত হতেই ইউভানকে চটকে খাচ্ছেন রাজ! কোভিড-মুক্ত ‘রাজশ্রী’, ৭ দিন পরে কোলে নিলেন ইউভানকে - Kolkata Journal\nHome/বিনোদন/টলিউড/কোভিড-মুক্ত হতেই ইউভানকে চটকে খাচ্ছেন রাজ! কোভিড-মুক্ত ‘রাজশ্রী’, ৭ দিন পরে কোলে নিলেন ইউভানকে\nকরোনা মুক্ত হয়ে সম্পূর্ণ সুস্থ হয়ে আবারো ইউভানকে নিজের কাছে ফিরে পেলেন রাজ-শুভশ্রী। দীর্ঘ বেশ কয়েকদিন নিজেদের হোম আইসোলেশন এ রেখেছিলেন টলিউডের এই জনপ্রিয় জুটি। চলতি বছরের শুরুতেই ৪ঠা জানুয়ারি দ্বিতীয়বারের জন্য কোভিড আক্রান্ত হন রাজ এবং শুভশ্রী দুজনেই। যার ফলে নিজেদের হোম আইসোলেশন এর রেখেছিলেন তারা, যার কারণে বেশ কয়েকদিন তাদের থেকে দূরে থাকতে হয়েছিল ইউভান কে। এবারের সুস্থ হয়ে আবারো বাবা মার সঙ্গে দেখা মিলল ছোট্ট ইউভানের।\nদীর্ঘদিন আইসোলেশনে থাকার কারণে ছেলের সঙ্গে দেখা সাক্ষাৎ হচ্ছিলো না তাকে আদর করতে পারছিলেন না যার কারণে মন খারাপ ছিল দুজনেরই। শুভশ্রী এবং রাজের দুজনেরই কোভিড এর দ্বিতীয় টিকা নেয়া হয়েছে। তবে রাজ চক্রবর্তী জানিয়েছেন তাকে সবসময় মানুষের মাঝে থাকতে হয়, সকলের সঙ্গে কাজ করতে হয় সেখান থেকেই হয়তো কোন রকম ভাবে সংক্রমণ ছড়িয়ে পড়েছে এবং রাজের থেকে আক্রান্ত হয়েছেন শুভশ্রী ও। সম্প্রতি কয়েকদিন আগেই জলবসন্ত থেকে সেরে উঠেছিলেন রাজ চক্রবর্তী। আবারও করোনা আক্রান্ত হবার পরে নিজেকে বেশ দুর্বল অনুভব করছেন তিনি যার কারণে নিজেকে সম্পূর্ণ বেডরেষ্টে রেখেছেন তিনি।\n১১ তারিখ রাজ এবং শুভশ্রীর দুজনেরই হোম আইসোলেশন শেষ হয়েছে এবং বৃহস্পতিবার করোনা র নেগেটিভ রিপোর্ট হাতে পাওয়ার পর নিজের ছেলেকে কোলে তুলে নিয়েছেন তারা। দু বছর আগের ছবি ধর্মযুদ্ধ মুক্তি পাওয়ার কথা ছিল এ বছরই। ৫০ শতাংশ লোক নিয়ে সিনেমা হল গুলো খোলা থাকার কারণে এই বছরই মুক্তি আশঙ্কা ছিল এই ছবির। কিন্তু করোনা র প্রকোপ বেড়ে যাওয়ার কারণে আবার আটকে গিয়েছে ছবির মুক্তির দিন।\nবছরের শুরুতেই বিরাট বদল TRP তালিকায়! 'মিঠাই'কে ধরে ফেলেছে 'খুকুমণি'! দিনদিন নম্বর কমছে মিঠাই-এর


কেজরিওয়াল প্রধানমন্ত্রীর দৌড়ে, কেজরিওয়াল ফর পিএম! – The Plural Column\n17th February 2020 02:50\nকেজরিওয়াল ফর পিএম !\nআম আদমি পার্টি দিল্লির বি কে দত্ কলোনির যে অফিস থেকে শুরু হয়েছিল, সেই বাড়ির ছেলে মনীষ ভাটিয়া ফিরে এসেছেন অরবিন্দ কেজরিওয়ালদের শপথ গ্রহণ থেকে। আছেন রাজস্থান থেকে আসা তার সহকর্মী, পাঞ্জাব,গোয়া থেকে আসা আপ’র কর্মীরা।\nমনীষ, বি কে দত্ কলোনিতে আপ’র এরিয়া ইনচার্জ, তার বোন অঞ্জু ভাটিয়া জোন ইনচার্জ। কেজরিওয়াল এই এলাকারই বিধায়ক। আপ’র কাঠামোয় কোনও বিধানসভা এলাকায় দলীয় কর্মকর্তাদের এরিয়া ইনচার্জ, জোন ইনচার্জ, কোর্ডিনেটর—এভাবে দায়িত্ব দেয়া হয়।\nমনীষ বলছিলেন, গুগল করুন ! গুগল করুন, লিখুন, আম আদমি পার্টি ও্যয়র রুম, দেখুন কী বের হয়! এই অফিসের নাম আসবে!মনীষদের বাড়িতে এখনও তার নামের নেমপ্লেট আছে, “অরবিন্দ কেজরিওয়াল, কে-৮৭, বি কে দত্ কলোনি, নিউ দিল্লি।“\nদিল্লি , দেশের রাজধানী । সারা দেশ তাকিয়ে থাকে। গত পাঁচ বছরের কাজের নিরিখে আবারমুখ্যমন্ত্রী হয়েছেন, অরবিন্দ কেজরিওয়াল। শপথ গ্রহণের পর তিনি বলেছেন, সারা দেশ থেকে খবর আসছে, দিল্লিকে অনুসরন করার, বিদ্যুতের দাম মকুব করে দিচ্ছে অনেক রাজ্য। সরকারি স্কুলের হাল ফেরাতে লোকে বলছেন, দিল্লিকে দেখো। সারা দেশে দিল্লির ডঙ্কা বাজছে।\n“কেজরিওয়াল ফর পিএম! এমন মানুষ দেশের প্রধানমন্ত্রী হলেই দেশ এগিয়ে যাবে”, মনীষ মনে করেন।\nকতদিনে তা সম্ভব ? “ ২০২৪-এ নির্বাচন, ২০২২-এ আমরা পাঞ্জাবে লড়ছি, যদি সেখানে ক্ষমতায় আসতে পারি, তবে কেজরিওয়াল প্রধানমন্ত্রী হবার দৌড়ে চলে আসবেন।”\nরাত নয়টায় ইলেক্ট্রিক বাতি নিভিয়ে রাখা পরিস্থিতি সামলাতে বিশেষ ব্যবস্থা নিতে হচ্ছে


বিডিটুডে.নেট:হেলেনার সঙ্গে টাকা নয়, হৃদয়ের লেনদেন : সেফুদা\nআওয়ামী লীগের বহিষ্কৃত নেত্রী হেলেনা জাহাঙ্গীরকে নিয়ে সামাজিক যোগাযোগমাধ্যমে মুখ খুলেছেন বহুল আলোচিত অস্ট্রিয়া প্রবাসী সেফাত উল্লাহ সেফুদা। তিনি বলেছেন, ‘হেলেনা জাহাঙ্গীরের সঙ্গে (আমার) টাকা নয়, হৃদয়ের লেনদেন।’\nআজ শনিবার দুপুরে ফেসবুক লাইভে এসে সেফাত উল্লাহ সেফুদা এ কথা বলেন। তিনি বলেন, ‘র‍্যাব বলেছে আমি নাকি হেলেনা জাহাঙ্গীরের কাছ থেকে টাকা-পয়সা নিই কিংবা সে নাকি আমাকে টাকা-পয়সা দেয়। এরকম কী কী জানি বলেছে।’\nতিনি বলেন, ‘হেলেনা জাহাঙ্গীরের সঙ্গে আমার টাকা-পয়সার লেনদেন নেই। সম্পদের লেনদেন নেই। হৃদয়ের লেনদেন আছে। হেলেনা জাহাঙ্গীর লাস্ট কালকেও আমাকে বলেছে, দাদা আই লাভ ইউ। আমি বলেছি লাভ ইউ টু। কারণ লাভ ইজ পাওয়ার। আপনারা জানেন ভালোবাসা আমার আদর্শ।’\nএসময় লাভ ইজ পাওয়ার লেখা সম্বলিত এবং তার ছবি সংযুক্ত টি-শার্ট দেখিয়ে বলেন, ‘হাজার হাজার লোক এই টি-শার্ট কিনছে।’\nসেফুদা বলেন, ‘আই লাভ হেলেনা জাহাঙ্গীর। হোয়াই নট, হোয়াই আই সুড নট লাভ হেলেনা জাহাঙ্গীর?’ এরপর অবশ্য তিনি বলেন, ‘হু ইজ হেলেনা জাহাঙ্গীর? আই ডোন্ট নো, আই ডোন্ট নিড টু নো।’\nএরপরই তিনি আবার বলেন, ‘অনলাইনে গত প্রায় তিন বছরের কম সময় ধরে আমি তাকে চিনি। মানে আমাকে সে আবিষ্কার করেছে।’\nসেফুদা বলেন, ‘হেলেনা জাহাঙ্গীরকে গ্রেপ্তারের সময় চেহারায় কোনো অনুতাপ নেই (ছিল না)। অনুতাপ থাকবে কেন? তিনি কঠোর পরিশ্রমী একজন শিল্পউদ্যোক্তা। নিজের পরিশ্রমের ফসল আজ তার কোটি কোটি টাকা, অনেকগুলো শিল্প, অনেক বাড়ি-গাড়ির মালিক। তিনি সমাজের ওপর স্তরের মানুষ। টাকা-পয়সা না থাকলে তার কোনো দাম নেই।’\nনিজেকে অনেক ধনী দাবি করে সেফুদা এসময় বলেন, ‘আমার ছেলে স্বপ্নীল আমাকে অনেক সময় বলে আব্বু আপনি যত বড় স্কলারই হোন না কেন, আপনার চেয়ে বড় দার্শনিক, বড় স্কলার পৃথিবীতে নেই। কিন্তু আপনার পকেটের টাকা নাই, তাই আপনাকে কেউ সম্মান করে না। আমি বলেছি, তারা বেকুব। তারা মূর্খ। তারা অশিক্ষিত বর্বর। যারা সম্পদকে সম্মান করে, টাকাকে সম্মান করে, তারা অশিক্ষিত-বর্বর-মূর্খ। ওদের জন্যই পৃথিবীতে অশান্তি, পৃথিবীটা নরকের মতো হয়ে যায়। কথা বোঝা গেছে?’\nএর আগে গতকাল এক ভিডিওতে হেলেনা জাহাঙ্গীরের মুক্তি দাবি করেন সেফুদা। ভিডিও বার্তায় তিনি বলেন, ‘আমার সঙ্গে হেলেনা জাহাঙ্গীরের দেখা হয়নি। তবে টেলিফোনে কথা হতো। হেলেনা জাহাঙ্গীর একজন স্মার্ট নারী, তিনি দুঃসাহসের সঙ্গে কথা বলতেন। অবিলম্বে এবং সম্মানের সঙ্গে হেলেনা জাহাঙ্গীরকে ছেড়ে দিতে হবে।’\nগত বৃহস্পতিবার (২৯ জুলাই) রাত ১২টার দিকে গুলশানের ৩৬ নম্বর রোডের ৫ নম্বর বাসায় দীর্ঘ প্রায় চার ঘণ্টা অভিযান শেষে হেলেনা জাহাঙ্গীরকে আটক করে র‍্যাব। এ সময় তার বাসা থেকে বিদেশি মদ, অবৈধ ওয়াকিটকি সেট, চাকু, বৈদেশিক মুদ্রা, ক্যাসিনো সরঞ্জাম ও হরিণের চামড়া উদ্ধার করা হয়। আটকের পর তাকে জিজ্ঞাসাবাদের জন্য র‍্যাব সদর দপ্তরে নিয়ে যাওয়া হয়।\nএছাড়া হেলেনা জাহাঙ্গীরের মালিকানাধীন আইপি টেলিভিশন জয়যাত্রার কার্যালয়ে অভিযান চালিয়ে বিভিন্ন সরঞ্জামাদি জব্দ করা হয়। তার বিরুদ্ধে পৃথক তিনটি মামলাও হয়েছে।


‘রাজউক ছাড়পত্র-নকশা অনুমোদনে দালালের মাধ্যমে চুক্তি করে’\nআপডেট ২০ সেকেন্ড আগে\nভারতে এনআরসি-সিএএ বিরোধীদের ওপর গুলি, নিহত ২\nআমানতের সুদ ৬ শতাংশ হচ্ছে ১ ফেব্রুয়ারি থেকে\nপ্রকাশিত: ৬:২১ অপরাহ্ণ, ২৯/০১/২০২০\nট্রান্সপারেন্সি ইন্টারন্যাশনাল বাংলাদেশের (টিআইবি) এক প্রতিবেদনে বলছে, রাজধানী উন্নয়ন কর্তৃপক্ষে (রাজউক) অধিকাংশ ক্ষেত্রে ছাড়পত্র-নকশা অনুমোদনে দালালের মাধ্যমে চুক্তি করে থাকে। রাজউকের কর্মকর্তা, দালাল ও সেবাগ্রহীতার মধ্যে ত্রিপক্ষীয় আঁতাতের মাধ্যমে চুক্তি করে সুনির্দিষ্ট হারে নিয়ম বহির্ভূত অর্থ নেয়া হয়।\nবুধবার (২৯ জানুয়ারি) রাজধানীর ধানমন্ডিতে মাইডাস সেন্টারে টিআইবি কার্যালয়ে আয়োজিত রাজধানী উন্নয়ন কর্তৃপক্ষ (রাজউক) সুশাসনের চ্যালেঞ্জ ও উত্তরণের উপায়’ শীর্ষক গবেষণা প্রতিবেদন প্রকাশ অনুষ্ঠানে এসব তথ্য জানানো হয়। এছাড়া সেবাগ্রহীতা ইমারত নকশা অনুমোদনে নির্ধারিত ফি-এর অতিরিক্ত অর্থ দিতে বাধ্য হন বলে জানান তারা।\nগবেষণা প্রতিবেদনটি তুলে ধরেন টিআইবির ডেপুটি ম্যানেজার (গবেষণা ও পলিসি) ফাতেমা আফরোজ এবং প্রোগ্রাম ম্যানেজার (গবেষণা ও পলিসি) ফারহানা রহমান। এসময় উপস্থিত ছিলেন টিআইবির নির্বাহী পরিচালক ড. ইফতেখারুজ্জামান, টিআইবির নির্বাহী ব্যবস্থাপনা উপদেষ্টা অধ্যাপক ড. সুমাইয়া খায়ের, গবেষণা ও পলিসি পরিচালক মোহম্মাদ রফিকুল হাসান প্রমুখ।\nগবেষণা প্রতিবেদনে বলা হয়, রাজউকে ছাড়পত্র অনুমোদনে ঘুষের পরিমাণের নির্ধারকগুলো হচ্ছে রাস্তার প্রস্থ, জমির পরিমাণ, জমির ব্যবহার, জমির অবস্থান বা এলাকা, সেবাগ্রহীতার ধরন। এছাড়া সেবাগ্রহীতা অনেক সময় বহিরাগত দালালদের মাধ্যেমে হয়রানি ও অর্থ আত্মসাতের শিকার হয়ে থাকেন। আবার জরিপের সময়ও চুক্তিভিত্তিক নিয়ম বহির্ভূত অর্থ আদায়ের অভিযোগ রয়েছে।\nপ্রতিবেদনে আরও বলা হয়, রাস্তা প্রশস্ত দেখানোর জন্য ব্যক্তি পর্যায়ে ২০ হাজার থেকে ৩০ হাজার টাকা পর্যন্ত দেয়া হয়। ছাড়পত্র অনুমোদনে ব্যক্তি পর্যায়ে ১৫ হাজার থেকে ৮০ হাজার পর্যন্ত এবং রিয়েল এস্টেট ডেভেলপার পর্যায়ে এক লাখ থেকে ১০ লাখ টাকা পর্যন্ত দিতে হয়।\nএতে আরও উল্লেখ করা হয়, নাগরিক সনদ ও বিধিমালায় ছাড়পত্র অনুমোদনের নির্ধারিত সময় যথাক্রমে ১৫ দিন ও ৩০ দিন উল্লেখ থাকলেও সে সময়ে অনুমোদন না পাওয়ার অভিযোগ আছে। কিন্তু জনবল ঘাটতি থাকায় এবং ভূমি সংক্রান্ত কাগজপত্র পরীক্ষা করতে অনেক সময় লাগে বলে তারা নির্দিষ্ট সময়ের বাইরে অনুমোদন দিয়ে থাকে।\nপ্রতিবেদনে জানান, এছাড়া অনেক সময় জমির মালিক জরিপের সময় উপস্থিত থাকেন না বলেও নির্দিষ্ট সময়ের মধ্যে ছাড়পত্র প্রদানে দেরি হয় বলে রাজউক কর্মকর্তাদের অভিমত। ছাড়পত্র প্রদানের ক্ষেত্রে সাধারণত এক মাস থেকে দুই মাস পর্যন্ত সময় লাগে। নিয়ম-বহির্ভূত অর্থ না দিলে এ সময় আরও দীর্ঘায়িত হয়।\nসেবাগ্রহীতারা ইমারতের নকশা অনুমোদন পেতে নির্ধারিত ফি-এর অতিরিক্ত অর্থ দিতে বাধ্য হন। সাধারণত রাজউক কর্মকর্তা, দালাল ও সেবাগ্রহীতার মধ্যে ত্রিপক্ষীয় আঁতাতের মাধ্যমে চুক্তি করে সুনির্দিষ্ট হারে নিয়মবহির্ভূত অর্থ নেয়া হয়। দালালরা রাজউকের কর্মচারী বা বহিরাগত হয়ে থাকে। অনেক ক্ষেত্রে রাজউক কর্মকর্তা সরাসরি সেবাগ্রহীতার সাথে চুক্তি করে। চুক্তির অর্থের পরিমাণ বিভিন্ন নির্ধারকের ওপর নির্ভর করে।\nনকশা অনুমোদনে ঘুষের পরিমাণের নির্ধারকসমূহ হচ্ছে জমির পরিমাণ, জমির অবস্থান বা এলাকা, জমির ব্যবহার, মালিকানার সংখ্যা, দালালের ধরন/পর্যায়, উচ্চতার সীমা লঙ্ঘন, তলার সংখ্যা এবং জমির নথিতে ক্রটি। ব্যক্তি পর্যায়ে ১০তলা পর্যন্ত ইমারতের নকশা অনুমোদনে ফি-এর অতিরিক্ত ৫০ হাজার থেকে চার লাখ ৫০ হাজার টাকা পর্যন্ত এবং রিয়েল এস্টেট ডেভেলপার পর্যায়ে দুই লাখ থেকে দশ লাখ টাকা পর্যন্ত আদায় করা হয়।\nআবার ১০ তলার বেশি ইমারতের নকশা অনুমোদনে রিয়েল এস্টেট ডেভলপার পর্যায়ে ফি-এর অতিরিক্ত ১৫ লাখ থেকে ৪০ লাখ টাকা পর্যন্ত আদায় করা হয়। বৃহদায়তন বা বিশেষ প্রকল্পের ক্ষেত্রে রিয়েল এস্টেট ডেভলপার পর্যায়ে অতিরিক্ত অর্থ আদায়ের পরিমাণ ১৫ লাখ থেকে দুই কোটি টাকা পর্যন্ত।\nবক্তব্য রাখছেন টিআইবির নির্বাহী পরিচালক ড. ইফতেখারুজ্জামান। ছবি: টিআইবি\nত্রবিশেষে দুই থেকে তিন বছর পর্যন্ত সময় লেগেছে এমন অভিযোগেও রয়েছে। তবে অর্থের পরিমাণ বেশি হলে নির্ধারিত সময়ের মধ্যেও কাজ সম্পন্ন হয়। রাজউকের কর্মকর্তাদের পরিচিত স্থপতি বা নির্ধারিত ফার্মের (যাদের সাথে যোগসাজশ আছে) মাধ্যমে নকশার কাজ করলে কম সময়ে নকশা অনুমোদন হয়। অন্যথায় দেরিতে নকশা অনুমোদনের অভিযোগ রয়েছে।\nঅনেক ক্ষেত্রে বহিরাগত দালাল সেবাগ্রহীতাকে বারবার ঘুরিয়ে হয়রানি করে। তারা অর্থ আত্মসাৎ করে পালিয়ে যায় বা সেবাগ্রহীতার সাথে যোগা বন্ধ করে দেয় বলে অভিযোগ রয়েছে। তখন সেবাগ্রহীতাকে আবার নতুন করে অন্য কোনো দালালের সাথে চুক্তি করতে হয়। এ ছাড়া প্রকৌশলী বা স্থপতির স্বাক্ষর নকল করে নকশা অনুমোদন করারও অভিযোগ রয়েছে। উদাহরণস্বরূপ, একজন স্থপতি জানতে পারেন তার স্বাক্ষর নকল করে নকশা অনুমোদন করা হয়েছে। তখন তিনি আবেদন করেন এবং ব্যবস্থা নিতে বলেন। কিন্তু অভিযােগের পাঁচ বছর পরেও দোষী ব্যক্তির কোনো শাস্তি হয়নি।\nভবন নির্মাণের আগে, নিমণের সময় এবং পরে পরিদর্শন করার নিয়ম। ইমারত বিধিমালা, ২০০৮ অনুসারে অনুমাদিত নকশা কতদূর অনুসরণ করা হচ্ছে তা দেখার জন্য রাজউকের নির্মাণ কাজ পরিদর্শন করার কথা। কিন্তু তার পরিবর্তে নির্মাণের সময় এবং পরে চুক্তিভিত্তিক নিয়ম-বহির্ভূত অর্থ আদায় করা হয়। সাধারণত এ পরিমাণ পাঁচ হাজার থেকে এক লাখ টাকা পর্যন্ত হয়ে থাকে। আবার বিধি লঙ্ঘনের ক্ষেত্র অতিরিক্ত হলে পরিদর্শক বারবার পরিদর্শন করেন এবং এ ক্ষেত্রে ঘুষের পরিমাণও বেড়ে যায়।\nপ্রকল্প পরিকল্পনার শুরুতে ক্ষত্রিস্তদের তথ্য ভাণ্ডার প্রস্তুত না করায় জমি অধিগ্রহণের আগে সরকারি কর্মকর্তা, তাদের আত্মীয়-স্বজন এবং প্রকল্প এলাকার পাশে বসবাসকারী ব্যবসায়ীরা অধিগ্রহণে কম মূল্য পাবেন এমন গুজব তৈরি করে স্থানীয়দের জমি ক্রয় এবং ক্ষতিগ্রস্ত জমির মালিক হিসেবে তালিকাভুক্ত হন বলে অভিযোগ রয়েছে।\nইমারত নির্মাণ আইন, ১৯৫২ এর আওতায় নকশা অনুমোদন ও বাস্তবায়নে নিয়ম লঙ্ঘনের শাস্তি বৃদ্ধি করতে হবে এবং ইমারত ব্যবহারের আগে অকুপেন্সি সার্টিফিকেট না নেয়ার ক্ষেত্রে জরিমানা ধার্য করতে হবে।\nনকশা পরিকল্পনা অনুমোদনে অগ্নি নিরাপত্তা নকশা এবং কাঠামােগত নকশা জমা দেয়া বাধ্যতামূলক করতে হবে। বহুতল ভবনের সংজ্ঞায়নে অগ্নি প্রতিরোধ ও নির্বাপণ আইনের সাথে সংগতিপূর্ণ করে ছয় তলার উর্ধ্বে নির্মিত ইমারতকে বহুতল ভবন হিসেবে বিবেচনা করতে হবে। বেসরকারি আবাসিক প্রকল্পের ভূমি উন্নয়ন বিধিমালা, ২০০৪ এর আওতায় প্লট বিতরণের কত সময়ের মধ্যে ইমারত নির্মাণের কাজ শুরু করতে হবে তা সুনির্দিষ্টভাবে উল্লেখ করতে হবে ইত্যাদি।\nপ্রেক্ষাগৃহে মুক্তি পাচ্ছে শাকিব খানের দুই সিনেমা\nফ্রিল্যান্সিংয়ে দক্ষতাই হলো আপনার মূল চাবিকাঠি: সুমন সাহা\nডিএসসিসিকে ৯.৬৩ কোটি টাকা পরিশোধ করলো গ্রামীণফোন\nপদ্মায় বসলো ৩৩তম স্প্যান, দৃশ্যমান ৫ কিলোমিটার\nকরোনায় ২৪ ঘণ্টায় মৃত্যু ২১, শনাক্ত ১৬৩৭,মোট আক্রান্ত ৩৯০২০৬\nসবার মাস্ক ব্যবহার নিশ্চিত করার নির্দেশ দিয়েছে মন্ত্রিসভা


শেষবার পর্দায় সৌমিত্র-স্বাতীলেখা জুটি! প্রকাশ্যে ঋতুপর্ণা, অপরাজিতার 'টাপা টিনি' গানের ভিডিও Soumitra Chatterjee and Swatilekha Senguptas Belashuru cinemas upcoming song\nশেষবার পর্দায় সৌমিত্র-স্বাতীলেখা জুটি! প্রকাশ্যে ঋতুপর্ণা, অপরাজিতার ‘টাপা টিনি’ গানের ভিডিও\n২০১৫ সালের ১লা মে মুক্তি পেয়েছিল জনপ্রিয় সিনেমা ‘বেলাশেষে’ (Belasheshe)। উইন্ডোজ প্রোডাকশনের এই বিখ্যাত সিনেমায় সৌমিত্র চট্টোপাধ্যায় (Soumitra Chatterjee), স্বাতীলেখা সেনগুপ্ত (Swatilekha Sengupta), ঋতুপর্ণা সেনগুপ্ত, অপরাজিতা আঢ্যর মত বড় মাপের সব অভিনেতা অভিনেত্রীদেরা কাজ করেছিলেন। এছাড়াও এই ছবিতে অভিনয় করেছিলেন খরাজ মুখোপাধ্যায়, ইন্দ্রানী দত্ত, সোহিনী সেনগুপ্ত ও মনামী ঘোষের মত অভিনেতা অভিনেত্রীরা।\n‘বেলাশেষে’ এমন একটা সিনেমা, বছরের পর বছর কেটে গেলেও যার রেশ কাটে না। তাই তো ফের একবার দর্শকদের মন জয় করতে বড় পর্দায় এবার আসতে চলেছে ‘বেলাশুরু’ (Belasuru)। মাঝখানে পেরিয়ে গিয়েছে সাতটা বছর। সেই পুরনো সিনেমার রেশ বজায় রেখে খুব তাড়াতাড়ি মুক্তি পেতে চলেছে শিবপ্রসাদ ও নন্দিতা রায় পরিচালিত এই সিনেমা।\nমানতে কষ্ট হলেও একথা সত্যি যে এই সিনেমার মুখ্য চরিত্রে রয়েছেন যে দুই প্রধান শিল্পী, আজ আর তাঁরাই আমাদের মধ্যে নেই। তাই এই সিনেমার হাত ধরেই পর্দায় শেষবারের মত স্বাতীলেখা-সৌমিত্র জুটিকে দেখতে পাবে বাঙালি। কার্যত ৩ বছর অপেক্ষার পর আগামী ২০ মে অমর শিল্পী সৌমিত্র চট্টোপাধ্যায় এবং স্বাতীলেখা সেনগুপ্তর স্মরণে মুক্তি পেতে চলেছে শিবপ্রসাদ ও নন্দিতা রায় পরিচালিত এই সিনেমা।\nকিছুদিন আগেই ২৯ মার্চ গানের গীতিকার-সুরকার অনুপম রায়ের জন্মদিনেই প্রকাশ্যে এসেছে এই সিনেমার প্রথম গান ‘সোহাগে আদরে’। যা একেবারে শুরুতেই সাড়া ফেলে দিয়েছে দর্শকমহলে। মাত্র ২০ ঘণ্টায় ১৫০ হাজার দর্শক দেখেছিলেন সেই গান। ইউটিউব চ্যানেলে রাতারাতি ছিনিয়ে নিয়েছিল ৫ নম্বর গানের স্থান ।\nএরইমধ্যে এসে গিয়েছে এই সিনেমার দ্বিতীয় গান ‘টাপা টিনি’-র টিজার। বীরভূমের বিয়ের লোকগান এই ‘ইনি বিনি টাপা টিনি’ গানে সুর দিয়েছেন অনিন্দ্য চট্টোপাধ্যায়। ইমন চক্রবর্তী, উপালী চট্টোপাধ্যায়, এবং খ্যাঁদার গাওয়া এই গানের তালে কোমর দুলিয়েছেন অভিনেত্রী ঋতুপর্ণা সেনগুপ্ত, অপরাজিতা আঢ্য, ইন্দ্রানী দত্ত,এবং মনামী ঘোষ। এছাড়াও এই গানের তালে পা মেলাতে দেখা যাবে প্রয়াত স্বাতীলেখাকেও।এই গানের শুভমুক্তি আগামী পয়লা বৈশাখ।


গ্র্যান্টস:আইডিয়াল্যাপ/ইন্সপায়ার/অনুবাদ - Meta\nThis page isatranslated version of the page Grants:IdeaLab/Inspire/Translation and the translation is 100% complete.\nBahasa Melayu • Deutsch • English • Türkçe • dansk • español • français • galego • italiano • kurdî • kurdî (latînî) • magyar • norsk bokmål • polski • português do Brasil • svenska • русский • українська • עברית • العربية • فارسی • مصرى • डोटेली • हिन्दी • বাংলা • 中文 • 日本語 • 한국어\n২৮ ফেব্রুয়ারি ২০১৬\n২৭ ফেব্রুয়ারি ২০১৫\nইন্সপায়ার উদ্যোগের অনুবাদে আপনাকে স্বাগতম! আমরা সত্যিই আনন্দিত আপনার সাহায্য পেয়ে এবং এর ফলে বিভিন্ন ভাষায় আরো অনেক মানুষ এ বিষয়ে জানতে পারবে।\n১ অনুবাদের কাজ\n২ মূল পাতাসমূহ\n৩ Main messages\n৪ Main pages\n৪.১ সহযোগী পাতাসমূহ\nইন্সপায়ার উদ্যোগের সব ধরনের অনুবাদের কাজ পরিচালিত হচ্ছে অনুবাদের প্রসারের মাধ্যমে। গুরুত্বপূর্ণ পাতাগুলি অনুবাদের জন্য একত্রিত করা হয়েছে একটি অনুবাদক দলের সাহায্যে; পুরো তালিকাটি দেখা যাবে এই পাতার ডান পার্শ্বে, এবং সহায়তা পাতার,নিচে।\nআপনি যদি এর আগে এ এক্সটেনশনটি ব্যবহার না করে থাকেন, তাহলে আগে সাহায্য পাতাটি দেখে নিন।\nঅবশ্যই নিশ্চিত হয়ে নিন আপনার ভাষাটি মেটায় যুক্ত আছে (পাতার উপরে আপনার ইউজার নেম যেখানে রয়েছে তার পরবর্তী বোতামে ক্লিক করুন)\nনির্দিষ্ট কিছু বার্তা অনুবাদ করা কঠিন হতে পারে; যদি আপনার কোন প্রশ্ন থাকে, তবে দ্বিধা না করে আলোচনা পাতায় প্রশ্ন করুন।\nCentral Notice Mass Message\nমূল পাতাসমূহ অনুবাদ করুন Inspire FAQ\nমূল পাতাটি ইন্সপায়ার উদ্যোগের নিজস্ব হিসেবে অন্তর্ভুক্ত আছে। তারপরও, ইন্সপায়ার উদ্যোগটি গ্র্যান্টস:আইডিয়া ল্যাব এবং গ্র্যান্টস:আইইজিতে রয়েছে। ইতিমধ্যে এ বিষয়টি অনেকগুলো ভাষায় অনুবাদ হয়েছে, তারপরও আমরা আরো ভাষায় অনুবাদকে সবসময় স্বাগত জানাই।\nঅনুবাদ গ্র্যান্টস:আইডিয়া ল্যাব\nএর মধ্যে অনেকগুলো কনফিগারেশন পাতা রয়েছে যা কয়েকটি যন্ত্রে ব্যবহৃত হচ্ছে যেগুলোও অনুবাদ করা যেতে পারে। এগুলো হচ্ছে:\nআইডিয়া ল্যাবের জন্য ফর্ম উইজার্ড\nআইডিয়া ল্যাব প্রোফাইলের জন্য ফর্ম উইজার্ড\nকনফিগারেশন ফর অ্যাডমি\nইন্টারফেস টেক্সট ফর অ্যাডমি\nRetrieved from "https://meta.wikimedia.org/w/index.php?title=Grants:IdeaLab/Inspire/Translation/bn&oldid=19216683"


বীরমুক্তিযোদ্ধা আছকির খানের অকাল মৃত্যু ! » এভরিডে বিডি ২৪\nরাজনগরের সাবেক উপজেলা পরিষদ চেয়ারম্যান বীরমুক্তিযোদ্ধা আছকির খান আর নেই।২৬-০২-২০২১ ইং শুক্রবার রাত ৯টা ৪০মিনিটের দিকে তিনি রাজনগরের কর্ণিগ্রামে নিজ বাড়িতে মৃত্যুবরণ করেন। মৃত্যুকালে তাঁর বয়স হয়েছিলো ৬৮ বছর। প্রতিবেশিদের সূত্রে জানা গেছে, আছকির খান নিজ বাড়িতে অবস্থান করছিলেন। শুক্রবার রাতে অসুস্থতাবোধ করলে তাঁকে রাজনগর স্বাস্থ্য কমপ্লেক্সে নেওয়া হয়। পরে সেখানে চিকিৎসকেরা তাঁকে মৃত ঘোষণা করেন। বীরমুক্তিযোদ্ধা আছকির খান রাজনগর উপজেলা আওয়ামী লীগের সাবেক সাধারণ সম্পাদকসহ বাংলাদেশ আওয়ামী লীগের বিভিন্ন গুরুত্বপূর্ণ পদে দায়িত্ব পালন করেছেন। তিনি একাত্তরের রণাঙ্গণে সক্রিয় অংশগ্রহণ করেন। মৃত্যুকালে তিনি ৫ছেলে ১মেয়েসহ অসংখ্য গুণগ্রাহী রেখে গেছেন।\nবীরমুক্তিযোদ্ধা আছকির খানের মৃত্যুতে সাবেক চিফ হুইপ,অনুমিত বিষয়ক সংসদীয় কমিটির সভাপতি উপাধ্যক্ষ ড. আব্দুস শহীদ এমপি,শ্রীমংগল উপজেলা প্যানেল চেয়ারম্যান প্রেম সাগর হাজরা সহ শোক সন্তপ্ত পরিবারকে গভীর সমবেদনা ও শোক প্রকাশ করেন।


Newschamber24.com | শ্রমিক নেতাদের বিদেশিদের কাছে নালিশ না করার পরামর্শ প্রধানমন্ত্রীর\n» শ্রমিক নেতাদের বিদেশিদের কাছে নালিশ না করার পরামর্শ প্রধানমন্ত্রীর\nচেম্বার ডেস্ক:: দেশের সমস্যা দেশেই সামাধান করা সম্ভব, তাই শ্রমিক নেতাদের বিদেশিদের কাছে নালিশ না করার পরামর্শ দিলেন প্রধানমন্ত্রী শেখ হাসিনা।\nআজ রবিবার মহান ‘মে দিবস-২০২২’ উপলক্ষে আয়োজিত অনুষ্ঠানে গণভবন থেকে ভার্চুয়ালি যোগ দিয়ে এ কথা বলেন প্রধানমন্ত্রী।\nশ্রমিক নেতাদের উদ্দেশে প্রধানমন্ত্রী বলেন, আমি সেই সব শ্রমিক নেতাদের বলব যে আপনারা বিদেশের কাছে গিয়ে কান্নাকাটি না করে আপনাদের যদি সমস্যা থাকে আমার কাছে আসবেন। আমি শুনব। মালিকদের কাছ থেকে যদি কিছু আদায় করতে হয় তাহলে আমি আদায় করে দেব। আমিই পারব। এটা আমি বলতে পারি।\nশেখ হাসিনা বলেন, আমরা শ্রমিকদের জন্য এত কাজ করেছি। তারপরও আমরা দেখি কিছু কিছু শ্রমিক নেতা আছেন তারা কোনো বিদেশি বা সাদা চামড়া দেখলেই তাদের কাছে নালিশ করতে খুব পছন্দ করেন। আমি জানি না এই মানসিক দৈন্য কেন বা এর সঙ্গে কি অন্য কোনো স্বার্থ জড়িত আছে? কোনো দেনা-পাওনার ব্যবস্থা আছে? সেটা আমি জানি না।\nসরকারপ্রধান বলেন, বাংলাদেশ বিশ্ব দরবারে মাথা উঁচু করে চলবে। সেই পরিকল্পনা আমি দিয়ে যাচ্ছি, ২০৪১-এ বাংলাদেশ কেমন হবে। ২১০০ সালে বাংলাদেশ কেমন উন্নত হবে, এই বদ্বীপ পরিকল্পনা নিয়ে প্রেক্ষিত পরিকল্পনা করে আমরা তারই ভিত্তিতে অষ্টম পঞ্চবার্ষিকী পরিকল্পনা বাস্তবায়ন করে যাচ্ছি। পরবর্তীতে একের পর এক যারাই ক্ষমতায় আসুক তারা যদি এটা অনুসরণ করে এই বাংলাদেশকে আর পেছনে ফিরে তাকাতে হবে না।\nতিনি বলেন, আমরা শ্রমজীবী মানুষের সুরক্ষা এবং তাদের কল্যাণের জন্য যেসব আইন, নীতিমালা, বিধিমালা বা সুরক্ষা নীতিমালা— সেগুলো কিন্তু আমরা সব করে যাচ্ছি। কারখানা সুরক্ষার জন্য আমরা কিন্তু শিল্প পুলিশও গঠন করে দিয়েছি নিরাপত্তা নিশ্চিত করার জন্য। সেভাবে আমরা কাজ করে যাচ্ছি। আমি মনে করি সারা পৃথিবীতে ১০টা গ্রিন ইন্ডাস্ট্রি আছে। তার মধ্যে ৭টা কিন্তু আমাদের বাংলাদেশে। সেটা করার জন্য যা যা দরকার ছিল— ট্যাক্স কমিয়ে দিয়ে, কোনোটা সম্পূর্ণ করমুক্ত শুল্কমুক্ত করে দিয়েই কিন্তু আমরা সব প্রয়োজনীয় অবকাঠামো নির্মাণের সুযোগটা মালিকদের জন্য করে দিয়েছিলাম। আমাদের শ্রমিকরা যেন সুন্দরভাবে-নিরাপদভাবে কাজ করতে পারে সে ব্যবস্থাটাও আমরা নিয়েছি।\nপ্রধানমন্ত্রী বলেন, বাংলাদেশ সব সময় জনগণের জন্য কাজ করে, জনগণের জন্যই কাজ করবে। আমি মনে করি, আমাদের দেশকে উন্নত করতে হলে এই শ্রমিক শ্রেণির অবদানটা সবচেয়ে বেশি গুরুত্বপূর্ণ। আমাদের শ্রমিক-মালিক উভয়েই সুসম্পর্ক বজায় রেখে চলবেন। সেটাই আমি চাই। শ্রমিক-মালিকের মধ্যে যদি সৌহার্দ্যপূর্ণ সম্পর্ক না থাকে তাহলে কখনো উন্নয়ন হয় না।


স্কুল-কলেজ খুলছে না জুনেও -Deshebideshe\nঢাকা, ২৯ মে- বন্ধ থাকা শিক্ষাপ্রতিষ্ঠান আসছে জুন মাসেও বন্ধ থাকছে। গতকাল বৃহস্পতিবার মন্ত্রিপরিষদ বিভাগের জারি করা আদেশে ১৫ জুন পর্যন্ত শিক্ষাপ্রতিষ্ঠান বন্ধ রাখার কথা বলা হলেও শিক্ষাসংশ্নিষ্ট সরকারের দুই মন্ত্রণালয়ের নীতিনির্ধারকদের সঙ্গে কথা বলে জানা গেছে, জুন মাসজুড়েই প্রাথমিক, মাধ্যমিক ও উচ্চশিক্ষা স্তরের সব ধরনের শিক্ষাপ্রতিষ্ঠান বন্ধ থাকবে।\nপ্রাথমিক ও গণশিক্ষা মন্ত্রণালয়ের সচিব আকরাম আল হোসেন গতকাল বলেন, সারাদেশের ৬৫ হাজার ৬২০টি সরকারি প্রাথমিক বিদ্যালয়ে ৫ জুন পর্যন্ত ঈদুল ফিতরের ছুটি রয়েছে। এরই মধ্যে মন্ত্রিপরিষদ বিভাগ আগামী ১৫ জুন পর্যন্ত শিক্ষাপ্রতিষ্ঠান কোনোভাবেই খোলা যাবে না বলে আদেশ দিয়েছে। সে আদেশ আমরা পালন করব। ১৫ জুনের পর পরিস্থিতি কোন দিকে যায়, তা দেখে সিদ্ধান্ত হবে। কারণ করোনাভাইরাসের যে সংক্রমণ পরিস্থিতি, তাতে পুরো জুন মাসটা মনে হচ্ছে টার্নিং পয়েন্ট। তাই এ মাসে স্কুলে খুলে দেওয়ার সম্ভাবনা কম। শিক্ষা মন্ত্রণালয়ের মাধ্যমিক ও উচ্চশিক্ষা বিভাগের সচিব মো. মাহবুব হোসেন বলেন, আপাতত ১৫ জুন পর্যন্ত স্কুল-কলেজ ছুটিই থাকছে। তারপর কী হবে সে প্রসঙ্গে এটুকু বলতে পারি, শিক্ষার্থীদের স্বাস্থ্যঝুঁকি হতে পারে- এমন কোনো সিদ্ধান্ত নেওয়া হবে না।\nশিক্ষাপ্রতিষ্ঠান খুলে দেওয়ার বিষয়ে গণসাক্ষরতা অভিযানের নির্বাহী পরিচালক রাশেদা কে চৌধুরী বলেন, মহামারির পর হুট করে শিক্ষাপ্রতিষ্ঠান খুলে দেওয়া যায় না। কিছু নিয়ম-কানুন আছে। তিনি বলেন, বিশ্ব স্বাস্থ্য সংস্থা করোনার পরে শিক্ষাপ্রতিষ্ঠান খুলে দেওয়ার ব্যাপারে ইতোমধ্যে কিছু গাইডলাইন দিয়েছে। সেখানে বলা আছে, প্রতিটি শিক্ষার্থীকে বাধ্যতামূলক মাস্ক দিতে হবে। আমাদের দেশে তাহলে স্কুল-কলেজ পুনরায় খুলে দিলে মিলিয়ন মিলিয়ন মাস্ক লাগবে। সেই প্রস্তুতি কি আমাদের আছে? তিনি আরও বলেন, মহামারি শেষ হয়ে যাওয়ার পরে স্কুল থেকে শিক্ষার্থী ঝরে পড়ার হার বাড়বে। ঝরে পড়ার হার বাড়লে বাল্যবিয়ে ও শিশুশ্রম বাড়বে। সেসব পরিস্থিতি মোকাবিলার সার্বিক পদক্ষেপ কি নেওয়া হয়েছে?\nশিক্ষাবিদ অধ্যাপক সৈয়দ মনজুরুল ইসলাম বলেন, এখনই শিক্ষাপ্রতিষ্ঠান খুলে দেওয়ার মতো পরিস্থিতি দেশে তৈরি হয়নি। পরিস্থিতি নিয়ন্ত্রণে আসারও এক সপ্তাহ পর খোলা উচিত সব শিক্ষাপ্রতিষ্ঠান।


অক্টোবর ৬, ২০১৮ - বিবিসি জার্নাল ২৪ ডটকম\nনারায়ণগঞ্জের সোনারগাঁও-তে ৭ম শ্রেনীর ছাত্রীকে বাগানে নিয়ে জোরপূর্বক ধর্ষণ।\nসোনারগাঁও থেকে- শাহাদাত হোসেন : নারায়ণগঞ্জের সোনারগাঁওয়ে সাদিপুর ইউনিয়নের ভারগাঁও বাটপাড়া গ্রামে এক মাদ্রাসা ছাত্রী ধর্ষণের শিকার হয়েছে। শুক্রবার রাতে ওই এলাকার নুরু সরকারের লেবু বাগানে এ ঘটনা ঘটে। ওই ছাত্রীকে পরীক্ষার জন্য হাসপাতালে ভর্তি করা হয়েছে। এ ঘটনায় ওই ছাত্রী বাদি হয়ে সোনারগাঁও থানায় মামলা দায়ের করেছেন। ঘটনার পর থেকে ধর্ষক পলাতক রয়েছে। সোনারগাঁও থানায় …বিস্তারিত\nবিজে২৪ নিউজ : বাংলাদেশের একমাত্র প্রবাল দ্বীপ সেন্টমার্টিনকে নিজেদের ভূখণ্ডের অংশ হিসেবে উপস্থাপন করেছে প্রতিবেশী দেশ মিয়ানমার। এর প্রতিবাদে ঢাকায় মিয়ানমারের রাষ্ট্রদূত উ লুইন ও-কে তলব করে তীব্র প্রতিবাদ জানিয়েছে পররাষ্ট্র মন্ত্রণালয়। শনিবার দুপুরে পররাষ্ট্র মন্ত্রণালয়ের মেরিটাইম অ্যাফেয়ার্স ইউনিটের প্রধান রিয়ার অ্যাডমিরাল (অবসরপ্রাপ্ত) মো. খুরশেদ আলমের দফতরে মিয়ানমার রাষ্ট্রদূতকে তলব করা হয়। এ বিষয়ে পররাষ্ট্র …বিস্তারিত\nম্যাশের জন্মদিনে ৩৬ ফানুস ওড়ালেন ভক্তরা।\nবিজে২৪ নিউজ : নড়াইল এক্সপ্রেস খ্যাত বাংলাদেশ জাতীয় ক্রিকেট দলের ওয়ানডে ফরমেটের অধিনায়ক মাশরাফি বিন মর্তুজার ৩৬তম জন্মদিনে ৩৬টি ফানুস উড়িয়ে দিনটি উদযাপন করেছেন নড়াইলের মাশরাফি ভক্তরা। শুক্রবার সন্ধ্যা সাড়ে ৭টায় মাশরাফির চিরচেনা খেলার মাঠ নড়াইল সরকারি বালক বিদ্যালয়ের মাঠে এক এক করে ৩৬টি ফানুস উড়িয়ে জন্মদিন উদযাপন করা হয়। এ সময় উপস্থিত ছিলেন- মাশরাফির …বিস্তারিত\nআর স্বাভাবিক অবস্থায় ফিরবে না সাকিবের আঙ্গুল!\nবিজে২৪ নিউজ : একটু অসচেতনতা কতটা ভয়ঙ্কর পরিস্থিতি ডেকে আনতে পারে, সেটা ভাবলেও চমকে উঠতে হয়। বাম হাতের কনিষ্ঠ আঙ্গুলের যে ইনজুরিতে পড়েছিলেন, সেটার সময়মত অস্ত্রোপচার না করানো এবং জোর করে খেলার কারণে সেখানে ইনফেকশন হয়ে যাওয়ার ফলে যে অবস্থা তৈরি হয়েছে, তাতে আঙ্গুল আর স্বাভাবিক অবস্থায় ফিরবে না বলে জানিয়ে দিয়েছেন খোদ সাকিব আল …বিস্তারিত


বাংলাদেশ এবং কাতারের বাণিজ্য সম্পর্ক জোরদারে গুরুত্বারোপ - Hollywood Bangla News\nবাংলাদেশ এবং কাতারের বাণিজ্য সম্পর্ক জোরদারে গুরুত্বারোপ\nহ-বাংলা নিউজ : কাতার পররাষ্ট্র মন্ত্রণালয়ের সচিব ড. আহমাদ হাসান আল হাম্মাদির সঙ্গে কাতারে নিযুক্ত বাংলাদেশের রাষ্ট্রদূত মো. জসীম উদ্দিন বৈঠক করেছেন। আজ সকালে এ বৈঠকে বাংলাদেশ-কাতারের দ্বিপাক্ষিক সম্পর্কের বিভিন্ন দিক নিয়ে আলোচনা হয়।\nবাংলাদেশের রাষ্ট্রদূত কাতারে চার লাখের বেশি প্রবাসী বাংলাদেশির উপস্থিতিকে দ্বিপাক্ষিক সম্পর্কের অন্যতম প্রধান ভিত্তি হিসেবে উল্লেখ করেন। করোনা মহামারির সময় প্রবাসী বাংলাদেশিদের সু-চিকিৎসা নিশ্চিত করার জন্য রাষ্ট্রদূত কাতার সরকারকে ধন্যবাদ দেন। দু দেশের অর্থনীতিতে তাদের অবদানের কথা তুলে ধরে কাতারে বাংলাদেশি কমিউউনিটির স্বার্থসংশ্লিষ্ট নানা বিষয় নিয়ে পররাষ্ট্র সচিবের সঙ্গে রাষ্ট্রদূত আলোচনা করেন।\nকাতারের পররাষ্ট্র সচিব নানাক্ষেত্রে বাংলাদেশি নাগরিকদের অবদানের প্রশংসা করেন এবং তাদের স্বার্থসংশ্লিষ্ট বিষয়ে সহায়তার আশ্বাস দেন। এ সময় বাংলাদেশের রাষ্ট্রদূত, বাংলাদেশ হতে আরও দক্ষ কর্মী এবং পেশাজীবী নিয়োগের ওপর গুরুত্বারোপ করেন। আটকা পড়া প্রবাসী বাংলাদেশিদের কাতারে প্রত্যাবর্তনসহ অন্যান্য বিষয়ে কাতারের প্রশাসনিক উন্নয়ন, শ্রম ও সমাজবিষয়ক মন্ত্রীর সঙ্গে বিস্তারিত আলোচনা হয় বলে বৈঠকে রাষ্ট্রদূত পররাষ্ট্র সচিবকে অবহিত করেন।\nবাংলাদেশ-কাতার বাণিজ্য সম্পর্ককে দু দেশের দ্বিপাক্ষিক সম্পর্কের দ্বিতীয় অন্যতম ভিত্তি হিসেবে উল্লেখ করে রাষ্ট্রদূত বাণিজ্য সম্পর্ক জোরদার করার ওপর গুরুত্বারোপ করেন। পররাষ্ট্র সচিব বাণিজ্য সম্পর্ক জোরদার করার বিষয়ে রাষ্ট্রদূতের সঙ্গে একমত প্রকাশ করে সরকারি ও বেসরকারি পর্যায়ে দু-দেশের ব্যবসায়ীদের মধ্যে যোগাযোগ বৃদ্ধি এবং এ সংক্রান্ত সমঝোতা স্মারক সইয়ের বিষয়ে সমর্থন জানান।\nবৈঠকে পররাষ্ট্র মন্ত্রণালয়ের এশিয়া বিভাগের প্রধান অ্যাম্বাডেসর খালিদ ইব্রাহিম আল-হামার এবং দূতাবাসের কাউন্সেলর (রাজনৈতিক ও অর্থনৈতিক) মো. মাহবুর রহমান উপস্থিত ছিলেন।\nআজ মওলানা ভাসানীর মৃত্যুবার্ষিকী : টাঙ্গাইলের সন্তোষ সহ দেশ ও প্রবাসে নানা কর্মসূচী গ্রহণ\nবৃহত্তর লাকসাম প্রবাসী আওয়ামী ফোরামের আত্মপ্রকাশ


সস্তার প্রচার পেতে সুশান্তের হয়ে বিচার চাইছে, রিয়ার BFF শিবানীর কটাক্ষের জবাব দিলেন অঙ্কিতা - Ankita Lokhande responds to Rhea Chakraborty's BFF Shibani Dandekar’s ‘two seconds of fame’ comment, Bangla News\nবাড়ি > বায়োস্কোপ > সস্তার প্রচার পেতে সুশান্তের হয়ে বিচার চাইছে, রিয়ার BFF শিবানীর কটাক্ষের জবাব দিলেন অঙ্কিতা\nঅঙ্কিতাকে আক্রমণ করলেন শিবানী, পেলেন মোক্ষম জবাব\nসস্তার প্রচার পেতে সুশান্তের হয়ে বিচার চাইছে, রিয়ার BFF শিবানীর কটাক্ষের জবাব দিলেন অঙ্কিতা\n২ মিনিটে পড়ুন . Updated: 11 Sep 2020, 02:52 PM IST লেখক Priyanka Mukherjee\n'যার সাথে আপনার প্রায় এক দশক ধরে সম্পর্ক ছিল তাঁর জন্য আপনি ন্যায়বিচার চাইবেন শুধু ২ সেকেন্ডের খ্যাতির জন্য'? শিবানীকে পালটা দিলেন অঙ্কিতা।\nAnkita LokhandeShivani DandekarSushant Singh RajputRhea ChakrabortyFarhan Akhtar\nসুশান্ত সিং রাজপুতের মৃত্যুর পর প্রয়াত অভিনেতার পরিবারের পাশে দাঁড়িয়েছেন প্রাক্তন প্রেমিকা অঙ্কিতা লোখান্ডে। সুশান্তের সঙ্গে সাত বছর প্রেম সম্পর্ক ছিল অঙ্কিতার। অঙ্কিতা ব্যতীত অন্য কাউকেই কোনওদিন জনসমক্ষে নিজের প্রেমিকা বলে মান্যতাও দেননি সুশান্ত। অথচ অঙ্কিতা সুশান্তের পরিবারের পাশে দাঁড়ানোয় তাঁকে ‘বিধবা’, ‘সতীন’ প্রভৃতি শব্দ বাণে আক্রমণ করেন রিয়া চক্রবর্তী ও তাঁর বন্ধুরা। এবার রিয়ার বেস্ট ফ্রেন্ড তথা ফারহান আখতারের লিভ ইন পার্টনার শিবানী দান্ডেকরের দাবি ‘২ সেকেন্ডের জন্য ফেমাস’ হতেই নাকি রিয়াকে আক্রমণ করছেন অঙ্কিতা। শুধু তাই নয় অঙ্কিতাকে পিতৃতন্ত্রের রাজকুমারী বলেও কটাক্ষ করেন শিবানী।\nঘটনার সূত্রপাত নিন্দুকদের উদ্দেশ্যে বৃহস্পতিবার অঙ্কিতার লেখা একটি খোলা চিঠিকে ঘিরে। যাঁরা বারবার অভিযোগের আঙুল তুলছেন অঙ্কিতার দিকে। সেখানে রিয়ার উদ্দেশ্যে একটি প্রশ্ন করেন নায়িকা। রিয়ার নাম না করেই অঙ্কিতা লেখেন, ‘যদি সে খুব ভালোভাবে সুশান্তের মানসিক পরিস্থিতি সম্পর্কে জানত। তাহলে কি ওঁর উচিত ছিল একজন অবসাদগ্রস্ত মানুষকে ড্রাগ সরবরাহ করা ? সেটা কিভাবে ওকে সেরে উঠতে সাহয্য করত?’\nউল্লেখ্য এনসিবিকে দেওয়া জবানবন্দিতে রিয়া সুশান্তকে মাদক সরবরাহ করবার কথা মেনে নিয়েছেন। সেই মর্মেই এই কথা বলেন অঙ্কিতা। সেই কারণেই রিয়ার গ্রেফতারিকে ‘কর্মফল’ বলে উল্লেখ করেন অভিনেত্রী।\nরিয়ার প্রিয় বান্ধবীর তরফে নতুন আক্রমণ উড়ে আসার পরও সোজা ব্যাটেই তার জবাব দিলেন অঙ্কিতা। বৃহস্পতিবার রাতে দীর্ঘ ইনস্টাগ্রাম পোস্টে অঙ্কিতা জানতে চান তাঁর জনপ্রিয়তা নিয়ে প্রশ্ন তোলা হল শুধু কি এই কারণে যে তিনি টেলিভিশন তারকা?\nঅঙ্কিতা লেখেন, ‘আজ ২ সেকেন্ডের ফেম শব্দটা আমাকে ভাবাচ্ছে’। টেলিভিশন ইন্ডাস্ট্রিতে নিজের স্ট্রাগলের কথা তুলে ধরেন অঙ্কিতা। লেখেন কীভাবে একটি রিয়ালিটি শো (জি সিনে স্টার কি খোঁজ,২০০৪) জিতে শুরু হয়েছিল তাঁর সফর। তবে নিজের প্রথম শো পবিত্র রিসতা কেমনভাবে ২০০৯ সালে তাঁর ভাগ্য বদলে দিয়েছিল। রাতারাতি গোটা দেশের মণিকোঠায় অর্চনা হিসাবে জায়গা করে নিয়েছিলেন তিনি। পাঁচ বছর ধরে টেলিভিশনের অন্যতম জনপ্রিয় শো হিসাবে পরিচিতি এবং প্রতিষ্ঠা পেয়েছিল পবিত্র রিসতা।\nঅঙ্কিতা আরও যোগ করেন, ‘খ্যাতি হল কেবলমাত্র সেই প্রেম এবং উষ্ণতা যা কোনও অভিনেতা জনসাধারণের কাছ থেকে পান। সমস্ত দর্শকের পাশাপাশি আমিও ‘অর্চনা’ চরিত্রের সঙ্গে জড়িয়ে রয়েছে, আজও। আমার ভাগ্য এবং জনতা, উভয়েই আমার প্রতি যথেষ্ট অনুগ্রহ করেছে তাদের আশীর্বাদ এবং ভালবাসা বর্ষণ করে। কোনও অভিনেতার উচ্চাকাঙ্ক্ষা তাঁকে বিভিন্ন ভূমিকা ও চরিত্রকে চিত্রিত করার অন্বেষণ প্রক্রিয়া চালিয়ে যেতে অনুপ্রেরণা জোগায়। সেই থেকেই আমি ভাগ্যক্রমে মণিকর্ণিকার বাগী থ্রিতে কাজের সুযোগ পেয়েছি’।\nসবশেষে শিবানী এবং নিজের সমালোচকদের অঙ্কিতা জানিয়ে দেন, ‘আমি গত ১৭ বছর ধরে টেলিভিশন এবং বলিউডে একজন অভিনেত্রী। এখন যখন আমি আমার প্রয়াত বন্ধুর জন্য ন্যায়বিচার চাইছি তখন কেউ কেউ বলছে যে আমি ন্যায়বিচার চাইছি কারণ আমার ২ সেকেন্ডের খ্যাতি এবং সস্তা প্রচার প্রয়োজন! কেন কোনও ব্যক্তি কেন এ জাতীয় অবস্থান নেবে তা আমি জানি না। বেশিরভাগ সময় টেলিভিশনে কাজ করেছি বলেই? যার সাথে আপনার প্রায় এক দশক ধরে সম্পর্ক ছিল তার পক্ষে আপনি কেন অবস্থান নেবেন শুধু এই কারণেই পাশে দাঁড়বেন, ২ সেকেন্ডের খ্যাতির জন্য ? টেলিভিশন অভিনেতাদের দিকে নীচু চোখে তাকানো বন্ধ করুন। যদি আমার কথাগুলিকে ‘বিকৃত' হিসাবে বর্ণনা করার এটা কারণ হয়ে থাকে। আমি টেলিভিশন অভিনেতা হয়ে গর্বিত। আমি যাদের ভালোবাসি এবং যাদের জন্য পরোয়া করি তাদের হয়ে সবসময় আওয়াজ তুলব। কেউ রুখতে পারবে না’।\nশিবানী সরাসরি অঙ্কিতাকে কটাক্ষ করে সোশ্যাল মিডিয়ায় পোস্ট করেন, ‘অঙ্কিতা হল পিতৃতন্ত্রের রাজকুমারী যে নিজে কোনওদিন সুশান্তের সঙ্গে নিজের সম্পর্ক নিয়ে মাথা ঘামায়নি। নিঃসন্দেহে ও ২ সেকেন্ডের খ্যাতি চায়, সেই জন্য রিয়াকে আক্রমণ করছে। এই যে রিয়ার বিরুদ্ধে ডাইনি খোঁজ চলছে তার বড় করাণ অঙ্কিতা। ওকেও ডাকা উচিত! ওর মুখ বন্ধ করা দরকার! অনেক হয়েছে অঙ্কিতা! তোমার থেকে বেশি ঘৃণা আর কারুর মনে নেই!’


তৃতীয় বিশ্বযুদ্ধের আসন্ন? পরপর পরমাণু মিসাইল পরীক্ষা রাশিয়ার - JanaBD.Com\nHome › দেশ-বিদেশের খবর › আন্তর্জাতিক › তৃতীয় বিশ্বযুদ্ধের আসন্ন? পরপর পরমাণু মিসাইল পরীক্ষা রাশিয়ার\nতৃতীয় বিশ্বযুদ্ধের আসন্ন? পরপর পরমাণু মিসাইল পরীক্ষা রাশিয়ার\nআন্তর্জাতিক 14th Oct 16 at 10:17am 626\nভারত-পাকিস্তান যুদ্ধ বাধতে চলেছে কি না এই নিয়ে যখন উত্তেজনার পারদ চরমে, তখনই তৃতীয় বিশ্বযুদ্ধের আশঙ্কা উসকে দিল রাশিয়া। সিরিয়া নিয়ে বিতর্কে আমেরিকার দিকে চোখরাঙানি আরও কয়েক গুণ বাড়িয়ে বৃহস্পতিবার তিনটি ব্যালেস্টিক মিসাইলের পরীক্ষামূলক উত্‍ক্ষেপণ করলেন রাশিয়ার প্রেসিডেন্ট ভ্লাদিমির পুতিন।\nগত কয়েক মাসে এধরনের বেশকিছু পরীক্ষা-নীরিক্ষা চালিয়েছে পুতিনের দেশ। পাশাপাশি পুরোদমে চলেছে সেনা মহড়াও। পরমাণু যুদ্ধের প্রস্তুতি নিতে গত সপ্তাহে সরকারের তরফে নির্দেশ এসেছে যে ৪ কোটি মানুষকে নিয়ে মহড়া করতে হবে। অল-আউট অ্যাটাকের ইঙ্গিত দিয়েছেন সে দেশের আধিকারিকরা ও সংবাদমাধ্যম।\nসরকারি আমলা, কর্মী ও রাজনীতিকদের তাঁদের সন্তানদের বিদেশের স্কুল থেকে ফিরিয়ে আনার নির্দেশ দেওয়া হয়েছে। কূটনীতিকদের আত্মীয়স্বজনকেও দেশে ফিরে আসার নির্দেশ দেওয়া হয়েছে। রাশিয়ার এক রাজনৈতিক বিশেষজ্ঞ জানিয়েছেন, এগুলি হল কোনও বড় যুদ্ধের আগে নেওয়া যাবতীয় প্রস্তুতি। এইসময়


রোহিঙ্গাদের প্রত্যাবাসন করতে মিয়ানমারকে পরিবেশ তৈরি করতে হবে: ড. শিরীন -\nরোহিঙ্গাদের প্রত্যাবাসন করতে মিয়ানমারকে পরিবেশ তৈরি করতে হবে: ড. শিরীন\nনিউজগার্ডেন ডেস্ক, ১৮ সেপ্টেম্বর ২০১৯ ইংরেজী, বুধবার: স্পিকার ড. শিরীন শারমিন চৌধুরী বলেছেন, রোহিঙ্গা ইস্যু বিশ্বের জন্য একটি বড় সমস্যা। আন্তর্জাতিক সম্প্রদায়কে এ সমস্যা সমাধানে কার্যকর পদক্ষেপ নিতে হবে।\nবুধবার (১৮ সেপ্টেম্বর) ব্রিটেনের কনজারভেটিভ ফ্রেন্ডস অব বাংলাদেশের চেয়ারম্যান মিজ. অ্যানি মেইন এমপির নেতৃত্বে ২২ সদস্য বিশিষ্ট প্রতিনিধিদল স্পিকারের কার্যালয়ে সৌজন্য সাক্ষাৎ করলে তিনি একথা বলেন।\nস্পিকার বলেন, রোহিঙ্গাদের শান্তিপূর্ণ প্রত্যাবাসন টেকসই করতে মিয়ানমারকে উপযুক্ত পরিবেশ তৈরি করতে হবে। তিনি আন্তর্জাতিক সংস্থাগুলোকে মিয়ানমারের রাখাইন রাজ্য পরিদর্শন করে নির্যাতনের বাস্তব অবস্থা অনুধাবন এবং মিয়ানমারের ওপর চাপ প্রয়োগের অনুরোধ জানান।\nসাক্ষাতকালে তারা রোহিঙ্গা সমস্যার শান্তিপূর্ণ সমাধান, নদী দূষণ রোধ, পরিবেশের ভারসাম্য রক্ষা ইত্যাদি নিয়ে বিস্তারিত আলোচনা করেন।\nঅ্যানি মেইন বলেন, রোহিঙ্গা সমস্যার শুরু থেকে ব্র্রিটেন বাংলাদেশের পাশে রয়েছে। এ সময় তিনি রোহিঙ্গাদের শান্তিপূর্ণ প্রত্যাবাসনে ব্রিটেনের অব্যাহত সহায়তা প্রদানের প্রত্যয় ব্যক্ত করেন।\nপরে স্পিকার ড. শিরীন শারমিন চৌধুরীর সঙ্গে ইন্টারন্যাশনাল জাস্টিস মিশনের দক্ষিণ এশীয় আঞ্চলিক সভাপতি সাজু ম্যাথিওর নেতৃত্বে এক প্রতিনিধিদল তার কার্যালয়ে সৌজন্য সাক্ষাৎ করেন।\nসাক্ষাতকালে তারা নারী ও শিশু নির্যাতন রোধ, মানব পাচার প্রতিরোধে সচেতনতা বৃদ্ধিসহ বিভিন্ন বিষয়ে আলোচনা করেন।\nনারী ও শিশু নির্যাতন প্রতিরোধ আইনের যথাযথ প্রয়োগ নিশ্চিতের ওপর গুরুত্বারোপ করে স্পিকার বলেন, আইন প্রয়োগের সঙ্গে সম্পৃক্ত সকলকে প্রশিক্ষণের মাধ্যমে দক্ষ করে গড়ে তুলতে হবে।\nসাজু ম্যাথিও বলেন, ইন্টারন্যাশনাল জাস্টিস মিশন নারী ও শিশু নির্যাতন প্রতিরোধ, মানব পাচার প্রতিরোধে বিভিন্ন দেশে কাজ করছে। সে ধারাবাহিকতায় বাংলাদেশেও প্রশিক্ষণ ও সচেতনতা বৃদ্ধিতে কাজ করতে চায়।


৮৭ বছর বয়সে স্নাতকোত্তর, কানাডীয় অভিবাসীর চমক! - CBN24\nHome কানাডার অন্যান্য খবর ৮৭ বছর বয়সে স্নাতকোত্তর, কানাডীয় অভিবাসীর চমক!\n৮৭ বছর বয়সে স্নাতকোত্তর, কানাডীয় অভিবাসীর চমক!\nবলা হচ্ছে, ভারাথা শানমুগানাথানের কথা। মার্কিন সংবাদমাধ্যম সিএনএন সম্প্রতি এক প্রতিবেদনে জানিয়েছে, ভারাথার বাড়ি শ্রীলঙ্কায়। দেড় দশকের বেশি সময় ধরে তিনি অভিবাসী হিসেবে কানাডায় বসবাস করছেন। দেশটির ইয়র্ক ইউনিভার্সিটি থেকে চলতি মাসের শুরুতে স্নাতকোত্তর ডিগ্রি অর্জন করেছেন ভারাথা। বিশ্ববিদ্যালয়টির মুখপাত্র গ্লোরিয়া সুহাসিনি জানান, তাঁদের বিশ্ববিদ্যালয় থেকে সবচেয়ে বেশি বয়সে স্নাতকোত্তর সম্পন্ন করা শিক্ষার্থী এখন শ্রীলঙ্কা থেকে আসা ভারাথা।\nসিএনএনকে ভারাথা শানমুগানাথান বলেন, ‘এটি সত্যি মজার। রাজনীতি নিয়ে উচ্চতর পড়াশোনার ইচ্ছা আমার দীর্ঘদিনের। অবশেষে আমি সেই স্বপ্ন পূরণ করেছি।’ সূত্র- প্রথম আলো\nPrevious articleমন্ট্রিয়লে আন্তর্জাতিক বেসামরিক বিমান পরিবহন সংস্হার সাথে বাংলাদেশের বৈঠক\nNext articleধর্মীয় উন্মাদনা এবং বর্তমান সমাজ


টপ ৫: সমরেশ মজুমদারের সেরা ৫ টি বই - FactsBD\nFactsBD > টপ ৫ > টপ ৫: সমরেশ মজুমদারের সেরা ৫ টি বই\n2.7k Views4years Ago পড়তে 8 মিনিট লাগবে\nটপ ৫: আহমদ ছফার লেখা সেরা ৫ টি বই\nভারতীয় লেখকদের মধ্যে সমরেশ মজুমদার একটা শক্তিশালী নাম। তিনি শুধুমাত্র একজন পাঠকপ্রিয় লেখকই নন, তার লেখার সৃজন ও বাস্তবতা চারপাশকে উপলব্ধি করায়। অসংখ্য জনপ্রিয় উপন্যাসের লেখক সমরেশ মজুমদারের গুণমুগ্ধ ভক্ত দুই বাংলায় ছড়িয়ে আছে। এই পর্বে লেখক সমরেশ মজুমদারের সেরা ৫ টি বই নিয়ে আনলোচনা করা হলো।\nসমরেশ মজুমদারের সেরা ৫ টি বই\nসমরেশ মজুমদারের সেরা ৫ টি বই এর লিস্ট শুরু করছি সাতকাহন বইটি দিয়ে। উপন্যাসটি সমরেশ মজুমদারের লেখা একটি নারী কেন্দ্রিক উপন্যাস। সমাজের নিচু স্থান থেকে একা একজন মেয়ের উপরে উঠে আসার গল্প এই সাতকাহন। উপন্যাসটি দ্বারা লেখক বুঝাতে চেয়েছেন যদি ইচ্ছে শক্তি দৃঢ় হয়, তার লক্ষ্য ঠিক থাকে ও কঠোর পরিশ্রমী হয় তাহলে তাকে কেউ ঠেকাতে পারবে না।আমাদের সমাজে একটি মেয়ের অবস্থান কোথায় তারই কিছু বাস্তব চিত্র এই উপন্যাসে তুলে ধরা হয়েছে। উপন্যাসের মূল চরিত্র দীপাবলী নামের একটি সাহসী মেয়ে। উপন্যাসে দীপাবলী ছাড়াও আরো অনেকগুলো নারী চরিত্র এসেছে। চা-বাগানকে ঘিড়ে যাদের জীবিকা, তাদের জীবন কেমন হয় তার চমৎকার বর্ণনা পাওয়া যায় বইটিতে।\nদীপাবলীর উপরে উঠার প্রথম ধাপটি শুরু হয় এই চা-বাগান থেকেই। সাহস আর একাগ্রতার জোরেই অতীতের সবকিছু ভুলে শুরু করতে পেরেছিল নতুন জীবন।নিজের ভাগ্য নিজেই তৈরি করেছিল পড়াশুনার মাধ্যমে। কাছের মানুষরা লোভে ভয়ঙ্কর দানব হয়ে উঠেও দীপাকে কেউই থামাতে পারেনি। তখন সে বুঝতে পারে সে আসলে অনেকের মাঝে থেকেও ভীষন একা। তবুও সে ভেঙ্গে পড়েনি। দীপার কাছের মানুষ বলতে কেউই ছিলোনা! কেউ হাত বাড়িয়ে দেয়নি দীপার দিকে। সুযোগ ছিলো অনেক, চাইলেই তা হাত বাড়িয়ে নিতে পারতো দীপা। কিন্তু তা সে করেনি। সাধারণের মাঝেই দীপা অসাধারণের প্রতীক। তার জীবনে এসে মিশেছে নানা নাটকীয়তা, আর এসব নাটকীয়তাকে ছাপিয়েই তার জীবনের সব কিছু মিলিয়ে সমরেশ মজুমদারের এই সাতকাহন!\nআরো পড়ুন: সুনীল গঙ্গোপাধ্যায়ের লেখা সেরা ৫ বই\nসমরেশ মজুমদারের সেরা ৫ টি বই এর লিস্টে পরবর্তী স্থানে আছে উত্তরাধিকার। এটি সমরেশ মজুমদারের লেখা সর্বাধিক জনপ্রিয় উপন্যাসগুলোর মধ্যে একটি। উপন্যাসটি কলকাতার ‘দেশ’ পত্রিকায় নিয়মিত প্রকাশিত হতো যা পরে বই আকারে বের হলে তা পাঠকের মনে স্থায়ীভাবে জায়গা করে নেয়। উত্তরাধিকারের মূল চরিত্রের নাম অনিমেষ। নিজের পরিবারের সাথে বসবাস করছিলো স্বর্গছেঁড়ার চা বাগানের কোয়ার্টারে। বংশানুক্রমে দাদু, বাবা দুজনেই চা বাগানের বড় বাবু। যে সময়ের ঘটনা লেখক তাঁর এই উত্তরাধিকার নামক ফ্রেমে আটকাতে চেয়েছেন সে সময়টায় ভারত সবে ইংরেজদের শাসন থেকে মুক্তি পেয়েছে।\nশিশু অনির হাত দিয়ে ১৯৪৭ সালের ১৫ই আগস্ট পতাকা স্বাধীনতা দিবসের পতাকা উত্তলনের মধ্যে দিয়ে তার মনে দেশপ্রেমের বীজ ঢুকিয়ে দেয়া হয়েছে উপন্যাসে। ছোট বেলা বুনা বীজ চারাগাছের ন্যায় বাড়ছিল সে যখন তার পিশি ও দাদুর সাথে জলপাইগুঁড়ি চলে যায়। বরাবর চুপচাপ ও নির্বিবাদী অনিমেষের চোখ দিয়েই ঔপন্যাসিক আমাদেরকে দেখিয়েছেন একটা অস্থির সময়ের ছবি। কংগ্রেস-বামদের বিরোধ, চিরাচরিত বাঙালী পরিবারের টানাপোড়েন ও ভালোবাসা, দেশপ্রেম আর সামনের অনিশ্চিত জীবনের পথে পা বাড়ানো সবটাই যেন উঠে এসেছে অবধারিতভাবে। উত্তরাধিকার শুধু একটি উপন্যাস নয়, এটি একটি দলিল। এমন এক দলিল যা সাক্ষী হয়ে আছে অনিমেষ নামের একটা সাধারণ ছেলের চোখে দেখা একটা অসাধারণ সময়ের।\nসমরেশ মজুমদারের সেরা ৫ টি বই এর লিস্টে পরবর্তী স্থানে আছে কালবেলা। এটি সমরেশ মজুমদারের বিখ্যাত ও জনপ্রিয় উপন্যাস উত্তরাধিকারের পরবর্তী পর্ব। উত্তরাধিকারে যেখানে গিয়ে উপন্যাসটা শেষ হয় তারপর থেকে কালবেলা শুরু। উপন্যাসের শুরুতেই দেখা যায় কলেজ জীবন শেষ করে অনিমেষ এখন বিশ্ববিদ্যালয়ের ছাত্র। কলকাতা পড়াশোনা করতে আসে অনিমেষ। বিএ পড়াশোনার করার পর এমএ পড়ার সময় জড়িয়ে পড়ে রাজনীতিতে। উপন্যাসের এক পর্যায়ে মাধবীলতা নামের একটি মেয়ে প্রেমের বন্ধনে জড়িয়ে পড়ে সে। মেয়েটি অনিমেষের যাবতীয় কাজে অকুন্ঠ সমর্থন করে যায়। দীর্ঘ রাজনৈতিক পরিক্রমায় অনিমেষ যখন খেয়াল করে তার দল আদর্শ লাইনচ্যুত তখন সে বাম রাজনীতি ছেড়ে বিপ্লবের পথে অস্ত্র হাতে অগ্রসর হয়। এখানেও মাধবীলতা তাকে সমর্থন করে যায়। বিদ্রোহের কাজের শুরুতে তাকে কলকাতা ছাড়তে হয়। বিদ্রোহের কাজের এক পর্যারে বারভূমে আসে একটি গোপন বৈঠক করতে। গোপন বৈঠকের রাতটা অনিমেষ মাধবীলতার সাথে কাটায়। সেখান থেকে ফিরে বিদ্রোহের এক পর্যায়ে পুলিশ কতৃক গ্রেফতার হয় এবং জেলে পঙ্গুত্ব বরণ করে।\nজেলে থাকার সময়টাতে সে সংবাদ পায় বীরভূমের রাতটার ফসল মাধবীলতা দুনিয়াতে আনয়ন করছে। পঙ্গুত্বটা অনিমেষকে হাঁপিয়ে তোলে। সে পালিয়ে যেতে চায়। সে কি চাইলেই যেতে পারে! মাধবীলতার কাছে নিজেকে সমর্পন করে দেয় সে! নিজের সর্বস্ব দিয়ে এবং দৃঢ় ইচ্ছাশক্তির বলে মাধবীলতা শত প্রতিকূলতার মাঝেও নিজের মাথা উঁচু রাখে, নিজের ভালোবাসাকে সমুন্নত রাখে। ভালোবাসার মাঝে যেন বিপ্লবের আরেক নাম হয়ে উঠে এই মাধবীলতা।\nআরো পড়ুন: বিভূতিভূষণ বন্দ্যোপাধ্যায়ের সেরা ৫ বই\nসমরেশ মজুমদারের সেরা ৫ টি বই এর লিস্টে পরবর্তী স্থানে আছে কালপুরুষ। এটি উত্তরাধিকার ও কালবেলা উপন্যাসের ঘটনা প্রবাহ ধরে লেখা আরেকটি বিখ্যাত উপন্যাস। কালবেলা উপন্যাসে অনিমেষ যে ফসল বুনেছিল এই উপন্যাসে তা চারা গাছ হয়ে একটু একটু করে বড় হতে থাকে! অনিমেষ আর মাধবীলতার ভালোবাসার ফসল অর্ক। নামটা মাধবীলতার দেয়া। তাদের নিস্তব্ধ জীবনের সূর্য যেন অর্ক। পঙ্গু স্বামী ও ছেলেকে নিয়ে বস্তির এক বাড়িতে মাধবীলতার বাস! পরিবেশ পরিস্থিতির কারনে সব সময় কি একটা ভয়ে থাকে মাধবীলতা! বস্তিতে থাকার মাশুল অবশ্য দিতে হয় তাদের। স্কুল আর ঋণের চাপে জর্জরিত মাধবীলতা আর পুলিশের অত্যাচারে পঙ্গু অসহায় অনিমেষের শত সতর্কতার পরও অর্ক আস্তে আস্তে বস্তির পরিবেশে আসক্ত হয়ে পরে। কিলা, খুরকি, বিলা এরাই হয়ে ওঠে অর্কর নিত্যদিনের সঙ্গী।\nতবে অন্য একটা ঘটনায় সমাজের উচু তলার কিছু মানুষগুলোর আসল চেহারাটা সামনে আসে অর্কর। ঘটনার তীব্রতায় জ্বর চলে আসে তার। এতবড় ছেলে মায়ের আচলে মুখ গুজে খালি বলে চলে বমি পাচ্ছে মা। কতটা নোংরা কদর্যতা দেখলে একটা ছেলে এমন কথা বলতে পারে এইসব ভেবে তীব্র প্রতিবাদে মুখরিত হয়ে ওঠে অর্ক। নিজের সাথে নিজেই প্রতিজ্ঞা করে সমাজের এসব অসঙ্গতির সাথে কখনোই তাল মেলাবে না। তারপর তাকে বস্তির লোকজনকে সাথে নিয়ে নতুন এক আন্দোলনে সামিল হতে দেখা যায়। এক পরিবার এক হাড়ি হিসেব করে পুরো বস্তিকে সাথে নিয়ে শুরু করে এক অবাক করার মতো কাজ। নির্দিষ্ট একটা অর্থের বিনিময়ে সারা মাস তিনবেলা সবাইকে খাওয়ানোর দায়িত্ব নেয় সে। এসব দেখেশুনে আশার সঞ্চার হয় অনিমেষ মাধবীলতার মনে। অর্কর এই প্রচেষ্টা কি সফল হবে? নাকি ঘুণে ধরা সমাজের ততোধিক নষ্ট মানুষগুলোর আতে ঘা লাগবে এভাবে? দেখা যাক!\nসমরেশ মজুমদারের সেরা ৫ টি বই এর লিস্ট শেষ করছি গর্ভধারিণী দিয়ে। এটি সমরেশ মজুমদারের বিখ্যাত একটি উপন্যাস। এক দুঃসাহসী ও অভিনব বিষয়বস্তু নিয়ে, সামাজিক ও মানবিক মূল্যবোধ নিয়ে নতুন পরীক্ষার ফলশ্রুতি এই গর্ভধারিণী উপন্যাস। অসম অর্থনৈতিক কাঠামোয় বড় হয়ে ওঠা চার বন্ধু, তাদের মধ্যে একজন নারী, এক সময়ে উপলব্ধি করল অদ্ভুত এক আঁধার নেমে এসেছে এই দেশে। কারও যেন নিজস্ব কোন দায় নেই, দেশটার ভালোমন্দের ইজারা রাজনৈতিক দলগুলির ওপর দিয়ে অধিকাংশ মানুষ ঘরের নিরাপদ কোণ খুঁজছে।\nএই ক্লৈব্যের বিরুদ্ধে রুখে দাঁড়াতে চেয়েছে ঐ চারজন যুবক-যুবতী, পরিণামে তাদের আত্মগোপন করতে হলো হিমালয়ের কোণে এক পাহাড়ী গ্রামে, যেখানে সভ্যতার নখ এখনো আঁচড় কাটেনি। সেখানে শুরু হলো তাদের একজনের- যে একমাত্র নারী তাদের দলে, তার-বিচিত্ৰ আত্মত্যাগ ও সাধনা। এই উপন্যাস তাদের সকলের সেই স্বপ্ন, সাধনা ও সংগ্রামের কাহিনী।\nআরো আছে: মৌষলকাল, আট কুঠুরি নয় দরজা, অর্জুন সিরিজ।


প্রকাশ: ২৩ ফেব্রুয়ারি ২০২০\nচট্টগ্রাম সিটি করপোরেশন (চসিক) নির্বাচনে কাউন্সিলর পদে দলের মনোনীত প্রার্থীদের নাম ঘোষণা করেছে বিএনপি। রোববার রাতে চট্টগ্রাম মহানগর বিএনপির এক বিজ্ঞপ্তিতে প্রার্থীদের নামের তালিকা প্রকাশ করা হয়। চট্টগ্রাম বিভাগের দায়িত্বে থাকা বিএনপির সাংগঠনিক সম্পাদক মাহাবুবের রহমান শামীমের নেতৃত্বে নগর বিএনপির একটি টিম শনি ও রোববার দু'দিন ধরে মনোনয়ন প্রত্যাশীদের সাক্ষাৎকার নেওয়ার পর এই তালিকা তৈরি করেন।\nচসিকের ৪১টি ওয়ার্ডে সাধারণ কাউন্সিলর ও ১৪টি ওয়ার্ডে নারীদের জন্য সংরক্ষিত ওয়ার্ডে দলের ৫৫ জনকে মনোনয়ন দেওয়া হয়েছে। ২০১৫ সালের নির্বাচনে জয়লাভ করা দু'জন নারী কাউন্সিলরসহ সাতজন কাউন্সিলর এবারও দলের মনোনয়ন পেয়েছেন। এছাড়া গত নির্বাচনে অংশ নেওয়া বেশিরভাগ বিএনপি প্রার্থী ঠাঁই করে নিয়েছেন দলীয় মনোয়ন তালিকায়। গত নির্বাচনে অংশ নিলেও এবার বাদ পড়েছেন এমনও রয়েছেন।\nবিএনপির একটি সূত্র জানায়, রোববার সন্ধ্যায় কাউন্সিলর প্রার্থীদের তালিকা চূড়ান্ত করা হয়। কিন্তু প্রার্থী তালিকার কয়েকটি নাম নিয়ে বিএনপির সিনিয়র নেতাদের মধ্যে মতবিরোধের ফলে শেষ পর্যন্ত সেটি প্রকাশ করা হয় রাত সাড়ে ১০টায়।\nএবার দলের মনোনয়ন পেয়েছেন যথাক্রমে- ১ নম্বর ওয়ার্ডে (দক্ষিণ পাহাড়তলী) বিএনপি নেতা সিরাজুল ইসলাম রাসেদ, ২ নম্বর ওয়ার্ডে (চান্দগাঁও) মো. ইয়াকুব চৌধুরী, ৩ নম্বর ওয়ার্ডে (পাঁচলাইশ) মো. ইলিয়াছ, ৪ নম্বর (চান্দগাঁও) ওয়ার্ডে মাহাবুবুল আলম, ৫ নম্বর (মোহরা) ওয়ার্ডে মো. আজম, ৬ নম্বর (পূর্ব ষোলশহর) ওয়ার্ডে মো. হাসান লিটন, ৭ নম্বর (পশ্চিম শুলকবহর ওয়ার্ডে) ইসকান্দার মির্জা, ৮ নম্বর (শুলকবহর) ওয়ার্ডে হাসান চৌধুরী, ৯ নম্বর (উত্তর পাহাড়তলী) ওয়ার্ডে আবদুস সাত্তার সেলিম, ১০ নম্বর (উত্তর কাট্টলী) ওয়ার্ডে রফিক উদ্দিন চৌধুরী, ১১ নম্বর (দক্ষিণ কাট্টলী) ওয়ার্ডে মো. সোহরাব হোসেন, ১২ নম্বর (সরাইপাড়া) ওয়ার্ডে শামসুল আলম, ১৩ নম্বর (পাহাড়তলী) ওয়ার্ডে জাহাঙ্গীর আলম দুলাল, ১৪ নম্বর (লালখান বাজার) ওয়ার্ডে আবদুল হালিম, ১৫ নম্বর (বাগমনিরাম) ওয়ার্ডে চৌধুরী সাইফুদ্দিন রাসেদ, ১৬ নম্বর (চকবাজার) ওয়ার্ডে এ কে এম সালাউদ্দিন কাউসার লাবু, ১৭ নম্বর (পশ্চিম বাকলিয়া) ওয়ার্ডে এ কে এম আরিফুল ইসলাম, ১৮ নম্বর (পূর্ব বাকলিয়া) ওয়ার্ডে মো. মহিউদ্দিন, ১৯ নম্বর (দক্ষিণ বাকলিয়া) ওয়ার্ডে ইয়াসিন চৌধুরী আছু, ২০ নম্বর (দেওয়ান বাজার) ওয়ার্ডে হাফিজুল ইসলাম মজুমদার মিলন, ২১ নম্বর (জামাল খান) ওয়ার্ডে আবু মো. মহসিন চৌধুরী, ২২ নম্বর (এনায়েত বাজার) ওয়ার্ডে এম এ মালেক, ২৩ নম্বর (উত্তর পাঠানটুলী) ওয়ার্ডে মো. মহসিন, ২৪ নম্বর (উত্তর পাহাড়তলী) ওয়ার্ডে এস এম ফরিদুল আলম, ২৫ নম্বর (রামপুর) ওয়ার্ডে শহীদ মো. চৌধুরী, ২৬ নম্বর (উত্তর হালিশহর) ওয়ার্ডে মো. আবুল হাশেম, ২৭ নম্বর দক্ষিণ (আগ্রাবাদ ওয়ার্ডে) মো. সেকান্দার, ২৮ নম্বর (পাঠানটুলী) ওয়ার্ডে এস এম জামাল উদ্দিন, ২৯ নম্বর (পশ্চিম মাদারবাড়ি) ওয়ার্ডে মো. সালাহউদ্দিন, ৩০ নম্বর (পূর্ব মাদারবাড়ি) ওয়ার্ডে হাবিবুর রহমান, ৩১ নম্বর (পশ্চিম মাদারবাড়ি) ওয়ার্ডে দিদারুল আলম লাভু, ৩১ নম্বর (আলকরণ) ওয়ার্ডে দিদারুর রহমান লাভু, ৩২ নম্বর (আন্দরকিল্লা) ওয়ার্ডে সৈয়দ আবুল বশর, ৩৩ নম্বর (ফিরিঙ্গিবাজার) ওয়ার্ডে আকতার খান, ৩৪ নম্বর (পাথরঘাটা) ওয়ার্ডে ইসমাইল বালি, ৩৫ নম্বর (কপিরহাট) ওয়ার্ডে অ্যাডভোকেট তারিক আহমদ, ৩৬ নম্বর (গোসাইলডাঙ্গা) ওয়ার্ডে মো. হারুন, ৩৭ নম্বর (মধ্যম হালিশহর) ওয়ার্ডে মো. ওসমান, ৩৮ নম্বর (দক্ষিণ-মধ্যম হালিশহর) ওয়ার্ডে হানিফ সওদাগর, ৩৯ নম্বর (দক্ষিণ হালিশহর) ওয়ার্ডে সরফরাজ কাদের, ৪০ নম্বর (উত্তর পতেঙ্গা) ওয়ার্ডে মো. হারুন এবং ৪১ নম্বর (দক্ষিণ পতেঙ্গা) ওয়ার্ডে মো. নুরল আবছার।\nএছাড়া সংরক্ষিত ওয়ার্ডে মনোনয়ন পাওয়া প্রার্থীরা হলেন যথাক্রমে- রোকসানা বেগম, শাহে নেওয়াজ চৌধুরী, জিন্নাতুন নেছা জিনু, সকিনা বেগম, মনোয়ারা বেগম মনি, মাহমুদা সুলতানা ঝর্ণা, পারভীন আকতার চৌধুরী, আরজুন নাহার মান্না, খালেদা বোরহান, জেসমিনা খানম, কামরুন নাহার লিজা, সাহিদা খানম, মনোয়ারা বেগম ও জাহিদা হোসেন।\nবিষয় : চসিক বিএনপি কাউন্সিলর প্রার্থী সিটি নির্বাচন


ডাউনলোড করুন ২৭০ টা বাংলা ফন্ট – TunerPage\nযারা সাধারণত বিভিন্ন লেখা লেখির বা ডিজাই্নের কাজ করেন, তাদের বিভিন্ন প্রযোজনে বিভিন্ন ধরনের ফন্ট লাগতে পারে। এটা স্বাভাবিক! কিন্তু সমস্যা হল আপনার এখন প্রয়োজন, পরে হলে হবে না। তাহলে এখন উপায়? অথবা, মনে করেন আপনার কিছু বাংলা বিভিন্ন স্টাইলের ফন্ট দরকার, এখন আপনার হাতের কাছে নেই। এখন কি করবেন? কার কাছে যাবেন। আরে আপনাদের ্‌এই সমস্যা কেউ না বুঝুক আমি অন্ততঃ বুঝতে চেষ্টা করেছি। আর তাই আপনাদের জন্য অল্প কয়েকটি ফন্ট নিয়ে এসেছি। বেশি না মাত্র ২৭০টা। তাহলে এক্ষুনি ডাউনলোড করে নিন ফন্ট গুলো।\nআপনাদের সুবিধার্থে ফন্টগুলো মিডিয়াফায়ারের আপলোড করে দিলাম। নিচের লিংকে যান। পেয়ে যাবেন আপনাদের সেই ঝাকানাকা ২৭০টি ফন্ট।\nডাউনলোড লিংকঃ http://www.mediafire.com/?kywjnkltmhg\nট্যাগ সমূহ: bangla font\nWindows7এবং Ubuntu সেটআপ সমস্যা ! হেল্প ! হেল্প! হেল্প !\nবাংলা যুক্তাক্ষর লিখতে সমস্যা (KalindiMj Font সহ আরও কিছু)\nভাই আমার facebook এর বাংলা লিকা অনেক soto দেকায় . কি ভাবে big করব যদি জানা তাকে তাইলে বলেন\nফন্ট গুলো তো খুব সুন্দর , কিন্তু ইউস করতে পারছি না । আমি অভ্র use করি । কোন যুক্তাক্ষর লেখা যাচ্ছে না অথবা অভ্রর সাহায্য ও লেখা যাচ্ছে না। একটু সাহায্য করুন।\nএই পোষ্টার জন্য অনেক ধন্যবাদ, এরকম ফন্ট গুলো অনেকদিন ধরে খুজছিলাম।\nখুব ভালো পোস্ট.।\nখুব কাজে লাগবে। :-D\nআচ্ছা এগুলা কি ইউনিকোড না আনসি ?\nধন্যবাদ। ডাল দিলাম।\nচরম !!!!! ভাল লাগলো । ধন্যবাদ।\nখুবই কাজে লাগবে। ধন্যবাদ। ভালো থাকবেন।\nYoung ABC says:\nvai arby adhoroner software amar o laga…….plz thakla aoaj dan\nashikuzzaman ashik says:\nভাই avro -র মত আরবী লেখার কোন software কি কারো কাছে আছে………থাকলে দয়া করে পাওয়ার উপায় জানাবেন\nঅনেক সুন্দর পোষ্ট, এখন থেকে Windows দিলেও আর কোন সমস্যা থাকবে না, কারন বাংলা ফন্ট আছে না । হি হি হি\nআন্তরিক ভাবে দুক্খিত,পোস্ট বড় কর্তে পারিনা আমি\nভাই এইটা ডাউনলোড বিভাগের পোস্ট আপনি দিসেন ইন্টারনেট বিভাগ??\nটিউনটা আরও সুন্দরকরে লেখতে পারতেন :(\nডাউন লোড বিভাগ টা খুজে দিতে পারেন?\nএখন দারুন লাগতেসে\nনারী বনাম পুরুষঃ সামাজিক যোগাযোগ সাইট\nউইন্ডোজ দেওয়ার পর G ড্রাইভ চলে গেছে। সমাধান দরকার।


ফের ঝটকা! চীন ছাড়ছে বিশ্বসেরা জাপানি কোম্পানি, এই দেশে গড়বে তাঁদের নতুন প্ল্যান্ট | Bengali India Rag\nফের ঝটকা! চীন ছাড়ছে বিশ্বসেরা জাপানি কোম্পানি, এই দেশে গড়বে তাঁদের নতুন প্ল্যান্ট\nনয়া দিল্লিঃ বৈশ্বিক ইলেকট্রনিক্স বাজারে চীনের আধিপত্যকে শেষ করতে চায় জাপান। আর সেই লক্ষ্যেই টোকিও এবার সারা বিশ্বের সেমিকন্ডাক্টর নির্মাতাদের জাপানে তাঁদের বেস সেট করার জন্য আমন্ত্রণ জানিয়েছে। পাশাপাশি জাপান বিশ্বব্যাপী সেমিকন্ডাক্টর সরবরাহের নিরঙ্কুশ নিয়ন্ত্রণের দিকে অগ্রসর হচ্ছে। জাপানের এই উদ্যোগ চীনের সেই ভোক্তা ইলেকট্রনিক্স শিল্পকে ক্ষতিগ্রস্ত করতে পারে যা সেমিকন্ডাক্টর আমদানির উপর ব্যাপকভাবে নির্ভরশীল।\nজাপান একটি নতুন সেক্টর- ক্যাপাসিটার লক্ষ্য রেখেছে। বর্তমানে চীন বিশ্বের বৃহত্তম ক্যাপাসিটর উৎপাদনকারী দেশ। তবে এটি পরিবর্তন হতে চলেছে, কারণ এবার মুরাতা নামের একটি জাপানি ক্যাপাসিটর উৎপাদনকারী কোম্পানি চীন থেকে তাঁদের উৎপাদন সরিয়ে নেওয়ার সিদ্ধান্ত নিয়েছে।\nক্যাপাসিটার হল এমন একটি ডিভাইস যা বৈদ্যুতিক চার্জ সংরক্ষণ করে। এনার্জি স্টোরেজ, পাওয়ার কন্ডিশনিং, সিগন্যাল কাপলিং বা ডিকপলিং, ইলেকট্রনিক নয়েজ ফিল্টারিং এবং রিমোট সেন্সিং সহ তাঁর বিভিন্ন ব্যবহার রয়েছে।\nস্মার্টফোন শিল্পে এগুলি বিভিন্ন উদ্দেশ্যে ব্যবহার করা হয় যেমন ভোল্টেজ বজায় রাখা, ফোনটি যখন ডিসচার্জ হতে চলেছে তখন ‘বুস্ট’ পাওয়ার সরবরাহ করা এবং কিছু সময়ের জন্য অস্থায়ী শক্তির উৎস হিসাবে কাজ করতে সঞ্চিত শক্তি নষ্ট করা।\nচলমান মার্কিন-চীন অচলাবস্থার মধ্যে মুরাতা ম্যানুফ্যাকচারিং চীনের উপর নির্ভরতা কমাতে চাইছে। মুরাতা বিশ্বের বৃহত্তম ক্যাপাসিটর প্রস্তুতকারক। এটি আইফোনকেও যন্ত্রাংশ সরবরাহ করে। এই কোম্পানি বহু স্মার্টফোনের ডিভাইস সরবরাহ করে যেমন কিছু রেডিও সিগন্যাল তোলার জন্য ফিল্টার, ট্রান্সমিশন সিগন্যাল শক্তিশালী করার জন্য এমপ্লিফায়ার এবং ইনকামিং এবং আউটগোয়িং সিগন্যাল পরিচালনার জন্য ডুপ্লেক্সার।\nচীনে মুরাতার ক্রিয়াকলাপ কমিউনিস্টদের ক্যাপাসিটর বাজারে নেতা হতে সাহায্য করেছিল। কিন্তু এখন জাপানি ক্যাপাসিটর জায়ান্ট ২০২৩ সালের অক্টোবরে দক্ষিণ-পূর্ব এশিয়ার দেশে একটি নতুন প্ল্যান্ট খোলার জন্য থাইল্যান্ডে যেতে চলেছে।\nNikkei Asia অনুযায়ী, মুরাতার প্রেসিডেন্ট নরিও নাকাজিমা বলেছেন যে, থাইল্যান্ডে তাঁদের নতুন প্ল্যান্টটি সম্প্রসারিত হবে। অবশেষে, এটি সাংহাইয়ের উক্সির প্ল্যান্টের মতোই বড় হয়ে যাবে, যেখানে মুরাতা ভোক্তা ইলেকট্রনিক্সের জন্য মাল্টিলেয়ার সিরামিক ক্যাপাসিটার তৈরি করে।


mayawati: পাওয়ারের মতো মায়াও লোকসভায়? - will mayawati contest in loksabha elections? | Eisamay\nwill mayawati contest in loksabha elections?\nEiSamay | Updated: 09 Mar 2019, 12:32:00 PM\nকী সিদ্ধান্ত নেবেন BSP নেত্রী? (ফাইল ফটো)\nএনসিপি নেতা শরদ পাওয়ার ইতিমধ্যেই ঘোষণা করেছেন তিনি এ বার মহারাষ্ট্রের মাহড়া থেকে লোকসভা ভোটে লড়বেন৷ তাঁর দলের কর্মী ও সমর্থকদের দাবি মেনে নিয়ে তিনি এই সিদ্ধান্ত নিয়েছেন৷ আসলে ভোট পরবর্তী সময়ের কথা ভাবনায় রেখেই একটা সুযোগ নিতে চাইছেন এই বর্ষীয়াণ রাজনীতিক৷ তিনি লড়বেন বলে এনসিপি-র আর এক রাজ্যসভা সাংসদ প্রফুল্ল প্যাটেল লড়তে পারছেন না৷ বসপা নেত্রী মায়াবতীও লোকসভা ভোটে লড়তে পারেন৷ তিনিও প্রধানমন্ত্রী হওয়ার স্বপ্ন দেখা নেতাদের মধ্যে আছেন৷\nডিএমকে-র তরফে রাজ্যসভায় থাকা করুণানিধি কন্যা কানিমোরি লোকসভায় লড়তে পারেন৷ আপাতত ডিএমকে-র বন্দোবস্ত হল, এম কে স্ট্যালিন রাজ্য সামলাবেন, জাতীয় ক্ষেত্রে কানিমোরি গুরুত্ব পাবেন৷ তাঁকে ডিএমকে সংসদীয় দলের নেতা করা হয়েছে৷ সমাজবাদী পার্টির পক্ষে নীরজ শেখর বালিয়া থেকে লড়তে পারেন৷ নীরজ শেখর হলেন প্রাক্তন প্রধানমন্ত্রী চন্দ্রশেখরের ছেলে৷ বালিয়া ছিল চন্দ্রশেখরের কেন্দ্র৷ এখানে জেতার জন্য নীরজ শেখরই অখিলেশের কাছ সেরা বাজি৷ না হলে উত্তর প্রদেশের যা অবস্থা তাতে লোকসভায় জিতে আসা মানে রাজ্যসভায় একটা আসন খোয়ানো৷ কারণ, পরবর্তী নির্বাচনে বিজেপি ওই আসনে জিতবে৷ তা সত্ত্বেও লোকসভায় ভালো ফলের তাগিদে এই সিদ্ধান্ত নিতে পারে সমাজবদী পার্টি৷\nআরজেডি-র রাজ্যসভা সাংসদ ও লালু প্রসাদ কন্যা মিসা ভারতী লোকসভায় লড়তে পারেন৷ গতবারও তিনি লড়েছিলেন এবং রামকৃপাল সিং-এর কাছে তাঁকে হারতে হয়েছিল৷ তারপর তাঁকে রাজ্যসভায় পাঠিয়েছিলেন লালু প্রসাদ৷ এ বার আবার তিনি লোকসভা ভোটে দাঁড়াতে চান এবং লালু প্রসাদ তাঁর মেয়ের দাবি মেনে নিতে পারেন৷\nবিজেপি-র তরফে রাজ্যসভা সাংসদ স্মৃতি ইরানি আমেঠিতে লড়তে পারেন৷ গতবার তিনি শেষ সময়ে আমেঠিতে গিয়ে প্রতিদ্বন্দ্বিতা জমিয়ে দিয়েছিলেন৷ ফলে কংগ্রেস সভাপতিকে বেগ দিতে আবার স্মৃতিকেই প্রার্থী করতে পারে বিজেপি৷ তৃণমূলের থেকেও রাজ্যসভা সাংসদ মানস ভুঁইঞা লোকসভায় লড়তে পারে বলে জল্পনা রয়েছে৷ বরং কংগ্রেসের রাজ্যসভা সাংসদদের মধ্যে কেউ ভোটে লড়তে চাইছেন না৷ কপিল সিবাল আগে দিল্লির যন্তর মন্তরে জিতেছিলেন৷ কিন্ত্ত আপ-এর সঙ্গে জোট না হলে তিনিও দাঁড়াবেন বলে মনে হয় না৷\nভারতের চূড়ান্ত প্রত্যাঘাতে তছনছ পাক শিবির, মৃত্যু একাধিক শত্রু সেনার! পরের খবর\nলোকসভা নির্বাচন মায়াবতী UP news Sharad Pawar mayawati loksabha 2019 BSP-SP alliance\nWeb Title : will mayawati contest in loksabha elections?


ওয়ার্ডপ্রেস 3.3 আগত | Martech Zone\nমঙ্গলবার, ডিসেম্বর 13, 2011 মঙ্গলবার, ডিসেম্বর 13, 2011 Douglas Karr\nওয়ার্ডপ্রেস 3.3 মাত্র পৌছেছে! প্রশাসনিক ইন্টারফেসের ব্যবহারযোগ্যতা একটি উন্নতি। ওয়ার্ডপ্রেস মেনুয়িংটি খুললে, মনে হয়েছিল যেন সেখানে থাকা প্রতিটি প্লাগইন বিকাশকারী একটি নতুন মেনু তৈরি করার সিদ্ধান্ত নিয়েছেন। এটি ওয়ার্ডপ্রেসের মেনু সিস্টেমটিকে বেশ হতাশায় পরিণত করেছিল। নতুন মাউসওভার শৈলীর মেনু এটিকে স্ক্রোল করা এবং আপনার প্রয়োজনীয়গুলি সন্ধান করা আরও সহজ করে তুলেছে। প্রশাসনিক ইন্টারফেস এখন ট্যাবলেটগুলিতেও ভাল কাজ করে।\nএকটি আকর্ষণীয় বৈশিষ্ট্য যুক্ত হয়েছে এপিআই ক্ষমতা ওয়ার্ডপ্রেস টেক্সট সম্পাদক এম্বেড করুন। এটি বিকাশকারীদের সম্পাদকদের সাথে তাদের নিজস্ব প্রশাসনিক পৃষ্ঠা একীভূত করার সুযোগ উন্মুক্ত করে। একাধিক ফাইল বাদ দেওয়ার সুযোগ দিয়ে এডিটরটি নিজেই একটি ড্রাগন এবং ড্রপ ইন্টারফেস অন্তর্ভুক্ত করে উন্নত করা হয়েছে!\nদেখে মনে হচ্ছে এর বৃদ্ধি টাম্বলার ওয়ার্ডপ্রেসে কিছু মাথা ঘুরিয়ে দিচ্ছে… টাম্বলার আমদানিকারক এখন লাইভ করেছেন :)। ওয়ার্ডপ্রেস সমস্ত উন্নতির একটি তালিকা পোস্ট করেছে ওয়ার্ডপ্রেস 3.3 এর সাইটে.


- চ্যানেল আই অনলাইন ১০ নভেম্বর, ২০২০ ১২:৩৬\nAn official of the Union Election Commission counts ballots atapolling station Sunday, Nov. 8, 2020, in Yangon, Myanmar. Voters in Yangon turned up early Sunday in large numbers to vote in nationwide elections that are expected to return to power the party of Nobel Peace Prize laureate Aung San Suu Kyi. (AP Photo/Thein Zaw)\nমিয়ানমারের সাধারণ নির্বাচনে নিজেদেরকে বিজয়ী দাবি করেছে দেশটির ক্ষমতাসীন দল ন্যাশনাল লিগ ফর ডেমোক্র্যাসি-এনএলডি। তবে নির্বাচন কমিশন এখনও আনুষ্ঠানিক ফল ঘোষণা করেনি।\nরোববার দ্বিতীয়বারের মতো রোহিঙ্গা জনগোষ্ঠীকে ভোটাধিকার থেকে বঞ্চিত করে সাধারণ নির্বাচন অনুষ্ঠিত হয়। অনানুষ্ঠানিক ভোটের হিসাবের ওপর ভিত্তি করে অং সান সু চি’র নেতৃত্বাধীন এনএলডি নির্বাচনে জয় দাবি করে জানিয়েছে, সরকার গঠনের জন্য প্রয়োজনীয় ৩শ’ ২২টির বেশি আসনে জয় পেয়েছে তারা।\nদেশটির সাধারণ নির্বাচনে এনএলডি জয় দাবি করলেও রাখাইন রাজ্যে তারা হেরে গেছে। সেখানে জয় পেয়েছে সংখ্যালঘু রাখাইনদের নিয়ে গঠিত রাজনৈতিক দল আরাকান ন্যাশনাল পার্টি-এএনপি। অবশ্য রাখাইনের বেশির ভাগ আসনে ভোট বাতিল করা হয়েছে।\nসু চির দল এনএলডি এই নির্বাচনের মাধ্যমে দ্বিতীয়বারের মতো ক্ষমতায় আসছে বলে বিভিন্ন জরিপে উঠে এসেছে।\nঅং সান সু চিনির্বাচনন্যাশনাল লিগ ফর ডেমোক্র্যাসি-এনএলডিমিয়ানমারসাধারণ নির্বাচন


ইলেকট্রনিক যন্ত্রপাতি আগুন লাগা এড়াতে যা করবেন | মাল্টিমিডিয়া | DW | 12.08.2017\nইলেকট্রনিক যন্ত্রপাতি আগুন লাগা এড়াতে যা করবেন\nলাইট, টিভি, ফ্রিজ, চুলা, কম্পিউটার, মোবাইলের মতো কত কিছুই তো প্রয়োজন সংসারে৷ তবে সামান্য অসাবধানতার কারণে এ সব থেকে আগুন লাগতে পারে৷ ঘটতে পারে ভয়ংকর কোনো দুর্ঘটনা৷ জেনে নিন কীভাবে এর থেকে দূরে থাকবেন৷\nজার্মানিতে এরকম দুর্ঘটনার সংখ্যা...\nচুলা, টোস্টার, টিভি বা মোবাইলের মতো নিত্য প্রয়োজনীয় ইলেক্ট্রনিক যন্ত্রপাতি থেকে আগুন লেগে জার্মানিতেও ছোট-বড় নানা ধরনের দুর্ঘটনা ঘটে থাকে৷ সংখ্যার হিসেবে বছরে গড়ে প্রায় দুই লাখ এ ধরনের ঘটনা ঘটে জার্মানিতে৷ তাই এ সব দুর্ঘটনা এড়াতে বাড়ি-ঘরের নিরাপত্তা বিষয়ক বিশেষজ্ঞ ড. সুজানে ভ্যল্ক কিছু গুরুত্বপূর্ণ টিপস দিয়েছেন৷\nসকেটের ব্যাপারে সতর্কতা\nবাড়ি তৈরির সময় আগে ইলেক্ট্রনিক যন্ত্রপাতির এতটা ব্যবহার ছিল না৷ আর সে জন্যই হয়ত দেয়ালে লাগানো সকেটের সংখ্যা বর্তমানে অনেক ফ্ল্যাটেই কম থাকে৷ ওয়াশিং মেশিন, ডিশ ওয়াশার বা বড় চুলার মতো ভারী যন্ত্রগুলো ব্যবহারের জন্য বেশি বিদ্যুৎ খরচ হয়৷ তাই সেগুলোর প্লাগ সরাসরি দেয়ালের গায়ে লাগানো সকেটে লাগিয়ে দেয়ার পরামর্শ দিয়েছেন ড. ভ্যল্ক৷\nরান্নার পর চুলা থেকে পাত্র নামিয়ে রাখুন\nরান্নার পর চুলা থেকে যে কোনো পাত্র সরিয়ে রাখুন, বিশেষকরে গরম তেলের কড়াই৷ প্রায়ই দেখা যায় ডুবন্ত তেলে কিছু ভাজার সময় টেলিফোন বা দরজায় বেল বাজার ফলে আপনাকে রান্নাঘর ছেড়ে বেড়িয়ে যেতে হচ্ছে৷ আর ঠিক এ সময়েই ঘটতে পারে দুর্ঘটনা৷ লাগতে পারে আগুন৷ তাই যার যত তাড়াই থাকুক না কেন দুর্ঘটনা এড়াতে গরম কড়াইয়ের ব্যাপারে সতর্ক থাকাই স্রেয়৷\nধোঁয়া বের হওয়ার যন্ত্রটি পরিষ্কার রাখুন\nরান্নার ধোঁয়া বের হওয়ার জন্য চুলার ওপরে যে যন্ত্রটি থাকে, সেটা অপরিষ্কার থাকলে কড়াই বা ফ্রাইং প্যানের আগুন সেখানে লেগে ভয়ংকর আকার নিতে পারে৷ তাই নিয়মিত, অর্থাৎ মাসে অন্তত একবার চুলার ওপরে ধোঁয়া বের হওয়ার হুডের ফিল্টারটা বদলানো উচিত৷\nফ্রিজ দেয়াল থেকে সামন্য দূরে রাখুন\nলক্ষ্য রাখতে হবে বাতাস চলাচলের জন্য ফ্রিজের পেছনে যে লোহা বা তাঁরের নেট থাকে, সেটা যেন দেয়ালে ঘষা না খায়৷ কারণ ফ্রিজের বাতাস ঠিকমতো চলাচল করতে না পারলে ফ্রিজ বেশি গরম হয়ে আগুন লেগে যাওয়া অসম্ভব কিছু নয়!\nটিভি ও রেডিও ‘স্ট্যান্ডবাই’ রাখবেন না!\nযে কোনো ইলেক্ট্রনিক যন্ত্র ‘স্ট্যান্ডবাই মোডে’ রাখার মানেই হচ্ছে তাতে বিদুৎ বা পাওয়ার রয়েছে৷ তাই যন্ত্রগুলো বেশি গরম হলে পাশের টানানো পর্দা বা আশেপাশের অন্য কিছুতে আগুন লেগে যেতে পারে৷ তাই প্রয়োজন না থাকলে রেডিও বা টিভি পুরোপুরি বন্ধ করে দেওয়াই বুদ্ধিমানের কাজ৷\nরুটির গুঁড়ো ঝেড়ে ফেলুন\nরুটি টোস্ট করার সময় প্রায়ই ভেতরে রুটির গুঁড়ো বা রুটির টুকরো জমে যায়৷ অনেক সময় সেখান থেকেও হঠাৎ আগুন জ্বলে যেতে পারে৷ তাই টোস্টার নিয়মিত পরিষ্কার রাখুন৷ এছাড়া নতুন টোস্টার কেনার সময় মাথায় রাখুন, সহজে পরিষ্কার করা যায় এমন টোস্টারের কথা৷\nমোবাইলের জায়গা বালিশের নীচে নয়!\nআপনি কি রাতে বালিশের নীচে মোবাইল রেখে ঘুমান? মোবাইল ফোন বা মুঠোফোনটি বালিশের নীচে রাখলে ব্যাটারি অতিরিক্ত গরম হয়ে দুর্ঘটনা ঘটতে পারে৷ বিশেষ করে সফটওয়্যার আপডেট বা চার্জ হওয়ার সময়৷ কাজেই ঘুমানোর সময় মোবাইল, ট্যাবলেট বা স্মার্টফোন বিছানায় নয়, পাশের টেবিলে রেখে দিন৷\nকি-ওয়ার্ডস ইলেকট্রনিক যন্ত্রপাতি, আগুন, টিভি, ফ্রিজ, যন্ত্র, হেয়ার ড্রায়ার


সংযুক্ত আরব আমিরাতের চুক্তি বিরোধগুলি এড়ানোর সর্বোত্তম উপায়: আপনি আজ নিতে পারেন এমন4টি পদক্ষেপ। ঘ\nসংযুক্ত আরব আমিরাতের চুক্তি বিরোধ এড়ানোর সর্বোত্তম উপায় কী? এই4টি পদক্ষেপ যা আপনি আজ নিতে পারেন।\nসংযুক্ত আরব আমিরাতে যাওয়ার সময়, বেশিরভাগ লোকেরা স্থানীয় আইনজীবির সাথে তাদের চুক্তির বিরোধিতা চাইবেন। তবে আইনী প্রতিনিধিত্ব সম্পর্কে কোনও সিদ্ধান্ত নেওয়ার আগে, "চুক্তির বিরোধ" কী এবং কীভাবে তা উত্থাপিত হতে পারে তা বোঝা জরুরি। চুক্তির বিরোধগুলি এড়ানোর জন্য আমরা চারটি সেরা উপায় একত্রিত করার জন্য সময় নিয়েছি যা আপনাকে সমস্যার সমাধান করতে সাহায্য করবে যাতে আপনার নতুন দেশে স্থিতিশীল হওয়ার দিকে মনোনিবেশ করতে পারে।\nলোকেরা কোনও চুক্তিতে আসে এবং এটি ভেঙে দেয় বলে চুক্তির বিরোধ আজকের ব্যবসায়িক বিশ্বে প্রচলিত।\nএটি যেমন পরিস্থিতির কারণে হয়; একটি চুক্তির শুরুতে অনুপযুক্ত পরিকল্পনা এবং চুক্তির শর্তগুলি মহান সম্মতির ক্ষেত্রে পক্ষগুলির কাছে পরিষ্কার হয় না। এই শর্তাদি এক পক্ষের চুক্তি অফারের স্পেসিফিকেশন অন্তর্ভুক্ত থাকতে পারে। উভয় পক্ষের বিবেচনার বিনিময়টি যথাযথভাবে বিশদভাবে বিস্তৃত হতে পারে না কারণ এটি একটি দুর্দান্ত ফাটলের দিকে নিয়ে যায় কারণ বিবেচনা একটি তাৎপর্যপূর্ণ কারণ এটির মূল্যবোধ বলতে বোঝায়।\nচুক্তিও হতে পারে অবৈধ, এইভাবে পক্ষগুলিকে তাদের শর্তাদি এবং শর্তে ব্যর্থ করে তোলে ব্যবসায়ের ঝুঁকির কারণে\nচুক্তির আলাদা থাকতে পারে ত্রুটি এবং বাদ দেওয়া, কোন কারণগুলো একটি পক্ষ চুক্তির বিরুদ্ধে যেতে হবে কারণে ভুল বুঝা ধারণা। কিছু অ-সংজ্ঞায়িত এবং অসম্পূর্ণ ব্যয়ের প্রাক্কলন বাজেটকে প্রত্যাশিত পরিমাণের চেয়ে বেশি নিয়ে যায়। ক্লায়েন্টরা তাদের অর্থের অপব্যবহার হয়েছে বলে বিবেচনা করার সাথে সাথে তারা ব্যবসায়ের উপর আস্থা হারাতে শুরু করে, যা চুক্তি শর্তগুলির লঙ্ঘন।\nএকটি চুক্তিতে থাকতে, আপনাকে অবশ্যই শর্তাদি বিবেচনা করতে হবে এবং এমন দুটি বিষয়গুলির প্রতি গভীর খেয়াল রাখতে হবে যা চুক্তির বিরোধগুলি এড়াতে সক্ষম করবে যার উভয় পক্ষেই খুব বিরূপ প্রভাব ফেলবে।\nচুক্তি সংক্রান্ত বিরোধগুলি এড়াতে কয়েকটি বিষয় বিবেচনা করতে হবে এবং সেগুলি হ'ল:\nআপনার উকিলের পরামর্শ নেওয়া উচিত.\nকোনও চুক্তিতে আসার আগে আইনী বিবেচনার জন্য আপনার ব্যবসায়ের আইনজীবীর সাথে যোগাযোগ করা উচিত। উকিলের উচিত চুক্তির বৈধতা, সুনির্দিষ্ট শর্তাদি এবং বিষয়টি সম্পর্কে আগ্রহের বিষয়টি পরীক্ষা করা। তারও উচিত চুক্তির ফলাফল যদি ভবিষ্যদ্বাণী করে অন্য পক্ষটি ব্যর্থ হয় এবং কীভাবে সমস্যাগুলির মোকাবিলা করতে পারে যেগুলি পার্থক্যের কারণ হতে পারে এবং কোনও ক্ষেত্রে নেওয়া উচিত need আদালত.\n2. চুক্তি লিখুন\nএটা জরুরী এর সহায়তায় একটি চুক্তি খসড়া করুন আইনজীবী। কিছু লোক অলিখিত চুক্তি চুক্তি করে কারণ যার সাথে চুক্তি হয় তার সাথে তাদের খুব ঘনিষ্ঠ সম্পর্ক বা সম্পর্ক রয়েছে। এটি প্রচুর বিতর্ক সৃষ্টি করে কারণ এ জাতীয় বিরোধ কোনও আইনি প্রক্রিয়াতে নেওয়া হলে তার কোনও প্রমাণ নেই। একটি খসড়া লিখে, এটি কোনও চুক্তির আগ্রহ এবং সংক্ষিপ্তকরণ প্রতিফলিত করবে।\n৩. সম্ভাব্য ভুল ব্যাখ্যাটি ব্যাখ্যা করুন\nযে কোনও চুক্তিতে স্বাক্ষর করার আগে আপনাকে অবশ্যই পড়তে হবে এবং এটির ভুল ব্যাখ্যা এড়াতে এটি বুঝতে। এটি নিশ্চিত করবে যে আপনি শর্তাদি স্পষ্টভাবে বুঝতে পেরেছেন এবং আপনার আগ্রহের ক্ষেত্র বিবেচনা করা হয়েছে কিনা তা পরীক্ষা করে নেওয়া হয়েছে। এটি উভয় পক্ষকে চুক্তির সীমাবদ্ধতার মধ্যে কাজ করতে পুরোপুরি ইচ্ছুক হতে সক্ষম করে। আপনার অবশ্যই সমস্ত কর্মী আছে কিনা তা পরীক্ষা করে দেখতে হবে সম্মত এবং স্বাক্ষরিত তাদের অংশ হিসাবে চুক্তি দ্বারা প্রয়োজনীয়। চুক্তিটি স্পষ্ট, পঠনযোগ্য ভাষায় হওয়া উচিত এবং অস্পষ্ট নয় কারণ এটি চুক্তির পুরো সময়কালে একটি গাইডলাইন হিসাবে ব্যবহৃত হয়।\nচুক্তির সময়কালে কোনও অপ্রত্যাশিত ব্যয় বা সমস্যার ক্ষেত্রে ক্ষতিপূরণ এবং ব্যয়ের ক্ষেত্রও এটি অবশ্যই আচ্ছাদিত করা উচিত। চুক্তি সম্পর্কে দুই পক্ষের আলাদা ধারণা থাকলে ভুল ব্যাখ্যাটি স্পষ্টভাবে প্রকাশিত হয়\n4. আপনার অধিকার এবং দায়িত্ব জানুন\nচুক্তিতে উভয় পক্ষের ভাগ্যবান প্রত্যাশাগুলি এবং তাদের দায়িত্ব সম্পর্কে জানা জরুরি। এটা প্রয়োজন চুক্তির শর্ত লঙ্ঘন এড়ানো যে সম্মত চুক্তি প্রতিফলিত করবে না। মতবিরোধ উঠলে কীভাবে সমাধান করা যায় সে সম্পর্কে কারও দায়বদ্ধতার উপর কৌশল তৈরি করা উচিত be এটি সংরক্ষণ করে সময় এবং অর্থ এবং উভয় পক্ষের সম্পর্ক একটি বিবাদ ছিন্ন করা হয় না।\nচুক্তিতে প্রদত্ত পরিষেবাদিগুলিতে বাধ্যবাধকতাগুলি আর্থিক হওয়া উচিত এবং পরিষেবাগুলির নির্দিষ্টকরণ সরবরাহ করা উচিত কিনা তা স্পষ্টভাবে সংজ্ঞায়িত করা উচিত। আপনার দায়িত্ব অনুযায়ী চুক্তিটি প্রতিটি উদ্বেগকে সুরক্ষা দেয় কিনা তাও আপনার বিবেচনা করা উচিত।\nতোমার উচিত কিছু নিয়মকানুন সেট আপ করুন, যা প্রাথমিক চুক্তি শেষ করার জন্য বিবেচনা করা যেতে পারে। এই আইনটি বিভিন্ন কারণ এবং পরিস্থিতিতে দ্বন্দ্ব উত্থাপনের কারণে হয়। আপনার চুক্তির রেকর্ড যেমন ফোনের কল, ইমেল, পরিশোধের শিট এবং চালানগুলি চুক্তি প্রক্রিয়াটি সফল হয় তা নিশ্চিত করার জন্য প্রয়োজনীয়। এগুলি সহজে অ্যাক্সেস করা যায় তাও আপনার নিশ্চিত করা উচিত। আপনি প্রকল্পটির কাজ শুরু করার আগে এই প্রকল্পের জন্য বাজেট করা প্রয়োজনীয় পরিকল্পনা অনুমান করতে এবং অনিবার্য জরুরি পরিস্থিতিগুলির জন্য প্রস্তুত করতে সহায়তা করে।\nএটি ব্যয় এবং অর্থ প্রদানের বিরোধগুলি এড়াতে সহায়তা করে যা অনেক চুক্তিতে দুর্দান্ত চ্যালেঞ্জ হয়ে থাকে কারণ অর্থটি প্রায়শই বেশিরভাগ ব্যবসায়িক যুক্তির মূল হিসাবে থাকে দুবাই অথবা সংযুক্ত আরব আমিরাত.\nবিবেচনা চুক্তিতে উভয় পক্ষের দ্বারা প্রাপ্ত প্রতিশ্রুত সুবিধার একটি প্রাথমিক শব্দ। পরিষেবাগুলির বিষয়ে আমাদের বিবেচনা উপস্থিত থাকতে হবে; এগুলি হল বর্তমান বেনিফিটগুলি যা প্রতিশ্রুতি দিয়ে আসে। উদাহরণ অনুসারে একটি পরিষেবার জন্য অর্থ প্রদান করা হচ্ছে যা চুক্তি অনুসারে সরবরাহ করা হয়েছিল। বিবেচনাটি একটি ক্ষতিপূরণ চুক্তি যা কোনও পরিষেবা থেকে উপকৃত হওয়ার পরে হয়েছিল। আপনি ভবিষ্যতের বিবেচনাগুলিও মাথায় রেখেছিলেন যা উভয় পক্ষের উপকার।\nএকটি চুক্তিতে থাকতে, আপনাকে অবশ্যই শর্তাদি বিবেচনা করতে হবে এবং আপনাকে সেই বিষয়গুলিতে আগ্রহী নোট নিতে হবে চুক্তির বিরোধগুলি এড়ান যার উভয় পক্ষেই অত্যন্ত বিরূপ প্রভাব ফেলে including ব্যবসায়ের অর্থ ক্ষতি এবং আইনী প্রক্রিয়া এবং পক্ষগুলির মধ্যে আস্থার অভাব। ভবিষ্যতে এই দিকটি কার্যকর থাকবে কিনা তা নিশ্চিত করার জন্য আপনি যদি ধারাগুলি তৈরি করতে সময় নেন তবে এটি সহায়তা করবে। এটির সাহায্যে আপনি বাণিজ্যিক চুক্তি এড়াতে সক্ষম হবেন মামলা যেকোনো প্রকারের.\nএই পদক্ষেপগুলি নেওয়ার পরে, পক্ষগুলি ফোরাম, স্থান, সংক্ষিপ্ত আইন এবং পদ্ধতিগত আইন বিবেচনায় নেওয়া হলে একটি বিরোধ নিষ্পত্তি প্রক্রিয়া চলবে।\nউপসংহারে, বিরোধের সমাধান কার্যকর করা যায়, বাধ্যতামূলক এবং কার্যকর হয় যখন এটি দলগুলিকে একটি কাজের সম্পর্ক বজায় রাখতে সক্ষম করে।


বীর্যপাতের পর কি করতে হয়,যা ছেলেদের অবশ্যই জানা উচিত !! - MyChoiceBD.Com\nHome / Bangla News / বীর্যপাতের পর কি করতে হয়,যা ছেলেদের অবশ্যই জানা উচিত !!\nবীর্যপাতের পর কি করতে হয়,যা ছেলেদের অবশ্যই জানা উচিত !!\nডাক্তারেরা জানাচ্ছেন, বীর্যপাত হওয়ার পরে প্রস্রাবে অসুবিধা অনুভব করা অত্যন্ত স্বাভাবিক। আসলে যৌন উত্তেজনার সময়ে পুরুষ শরীরের প্রস্টেট গ্রন্থিটি স্ফীত হয়ে ওঠে। এই প্রস্টেটের অবস্থান অণ্ডকোষ ও পায়ুর মাঝামাঝি অংশে। বীর্যকে ঠিক পথে চালিত করা এই গ্রন্থির কাজ। বীর্যপাতের পূর্বে এই অংশে যে সংকোচন-প্রসারণ ঘটে তার ফলেই প্রস্টেটটি ফুলে যায়। এই স্ফীতির ফলে প্রস্রাব মূত্রথলি থেকে বাধাহীন ভাবে নির্গত হতে পারে না। সেই কারণে অসুবিধা ঘটে প্রস্রাবে\nShare on FacebookShare on TwitterShare on Google+\t2017-01-08\nAbout Abir Previous কি ভুলের কারনে গোপননাঙ্গ ছোট হয়। সবার জেনে রাখা উচিৎ….. (দেখুন ভিডিওসহ)\nNext জেনে নিন পুরুষের মধ্যে যে জিনিস দেখলে যে কোন নারী দুর্বল হয়ে যায় !! পাগলের মত ভালবাসতে চায় !!


বিনি সুতোর মালা গাঁথলেন মমতা, মোদীর কপালে ভাঁজ! | ক্রাইম প্রতিদিন । অপরাধ মুক্ত বাংলাদেশ চাই\nHome / আন্তর্জাতিক / বিনি সুতোর মালা গাঁথলেন মমতা, মোদীর কপালে ভাঁজ!\nবিনি সুতোর মালা গাঁথলেন মমতা, মোদীর কপালে ভাঁজ!\nPosted by: অনলাইন ডেস্ক May 24, 2018\t141 Views\nক্রাইম প্রতিদিন, ডেস্ক : কর্ণাটকের মুখ্যমন্ত্রী এইচ ডি কুমারস্বামীর শপথ গ্রহণ অনুষ্ঠান আদতে রূপ নিল মোদী বিরোধী ঐক্যের রিহার্সাল মঞ্চে। আর এই মঞ্চে দাঁড়িয়ে বিরোধী জোটের পটভূমি তৈরি করলেন বাংলার মুখ্যমন্ত্রী মমতা বন্দ্যোপাধ্যায়। সকল অ-বিজেপি শক্তিকে এক মঞ্চে এনে বিনি সুতোর মালা গাঁথলেন তিনি। রচিত হল নয়া ইতিহাস।\nকুমারস্বামীর শপথগ্রহণের অনুষ্ঠান সাক্ষী থাকল সমবেত মহাজোটের। বিজেপি বিরোধী জোটকে এক সুত্রে গেঁথে ফেলল কর্ণাটক। আর সহস্রটি মনকে এক সূত্রে গাঁথার কারিগর যেমন একদিকে রাহুল গান্ধী, অন্যদিকে অবশ্যই সেই নাম মমতা বন্দ্যোপাধ্যায়ের। বলা যায়, মমতা বন্দ্যোপাধ্যায়ই মধ্যমণি এই বিনি সুতোর মালায়। আর রয়েছেন সোনিয়া গান্ধী। তাঁর ভূমিকাও কম গুরুত্বপূর্ণ নয় এই বিরোধী ঐক্য সংগঠনে।\nরাজনৈতিক মহল মনে করছে, অবশ্যই এই ঐক্যের ছবি বিজেপি শিবিরে উদ্বেগ বাড়িয়ে দেবে, এই ছবি দেখে কপালে চিন্তার ভাঁজ পড়বেই প্রধানমন্ত্রী নরেন্দ্র মোদীর কপালে। কারণ কর্ণাটকের শপথ-মঞ্চে দাঁড়িয়ে বিজেপি বিরোধী জোটের রিহার্সাল দিয়ে গেলেন তাবড় নেতা-নেত্রীরা। এখন শুধু পাকাপাকি ঘোষণা বাকি।\nকে নেই এই ঐক্যের ছবিতে। আঞ্চলিক স্তরের সমস্ত দ্বিধাদ্বন্দ্ব কাটিয়ে মোদী বিরোধিতায় এক মঞ্চে যেমন মমতা-সীতারাম, তেমনই এক মঞ্চে অখিলেশ-মায়াবতী, এক মঞ্চে চন্দ্রবাবু-জগমোহনরা। আর কে নেই এই মঞ্চে! আরজেডির তেজস্বীপ্রতাপ যাদব থেকে শুরু করে জেডিইউয়ের শারদ যাদব, সিপিএমের পিনারাই বিজয়ন থেকে শুরু করে কে চন্দ্রশেখর, আপের অরবিন্দ কেজরিওয়াল থেকে শুরু করে কমল হাসান প্রমুখের ভিড়ে জমজমাট শপথ গ্রহণ।\nমঙ্গলবারই বেঙ্গালুরুতে পৌঁছে গিয়েছিলেন মমতা বন্দ্যোপাধ্যায়। কোনও রাখঢাক না করেই বলেছিলেন, এই শপথ গ্রহণ অনুষ্ঠান বিরোধীদের কাছে বিশেষ গুরুত্বপূর্ণ। সেইমতোই তিনি যাওয়ার পর থেকে বিভিন্ন নেতা-নেত্রীদের সঙ্গে বৈঠক করেছিলেন। চন্দ্রবাবু নাইডু থেকে শুরু করে অরবিন্দ কেজরিওয়ালদের সঙ্গে দফায় দফায় বৈঠক করেছেন।\nএদিন কুমারস্বামীর শপথের পরে পুরো মঞ্চের দখল নিয়ে নেন বিরোধী ঐক্যে ইচ্ছুক নেতা-নেত্রীরা। সেখানে সামিল হন জেডিএসের মুখ্যমন্ত্রী কুমারস্বামী, জেডিএস প্রধান দেবেগৌড়া। পাশাপাশি দেখা যায় রাহুল গান্ধী, মমতা বন্দ্যোপাধ্যায়কে। ছিলেন এনসিপি সুপ্রিমো শারদ পাওয়ার। পাশাপাশি না থাকলেও মমতা বন্দ্যোপাধ্যায়ের সঙ্গে একই ফ্রেমে ধরা পড়েন সীতারাম ইয়েচুরিও।\nসোনিয়া গান্ধী যেমন মায়াবতীর হাত তুলে ধরেন, তেমনই মায়াবতী, অখিলেশ ও চন্দ্রবাবুকে নিয়ে একসঙ্গে কথা বলতে দেখা যায় মমতা বন্দ্যোপাধ্যায়কে। আবার চন্দ্রবাবু নাইডুর সঙ্গে পাশাপাশি দেখা যায় রাহুল গান্ধীকে। রাহুলের পিঠে হাত দিয়ে ভরসা জোগান চন্দ্রবাবু নাইডু স্বয়ং।\nরাজনৈতিক মহল মনে করছে, শপথের পরেও দফায় দফায় বৈঠকে বিরোধী ঐক্যের আলোচনা চলবে। মোট কথা আগামী লোকসভা নির্বাচনের লক্ষ্যে মাইলস্টোন হয়ে থাকতে চলেছে কর্ণাটক সরকারের শপথ-মঞ্চ। এখন স্রেফ ফিনিশিং টাচের অপেক্ষা। সূত্র: ওয়ান ইন্ডিয়া\nমমতা মমতা বন্দ্যোপাধ্যায় মোদী\t2018-05-24\nবাংলার দায়িত্ব পেয়েছেন সোমেন, কী বার্তা পেলেন মমতা?\nপশ্চিমবঙ্গকে বাংলাদেশ বানিয়েছেন মমতা\nমমতাকে ছেড়ে নিজেই দল গড়লেন বাইচুং


প্যারালিম্পিকে ভারতের প্রথম তাইকন্ডু খেলোয়াড় অরুণা - Prohor\nপ্রহর ডেস্ক | June 14, 2021\nএখনও অনিশ্চিত টোকিও অলিম্পিক এবং প্যারালিম্পিকের ভবিষ্যত। তবে এর মধ্যেই ভারতের জন্য সুখবর নিয়ে এলেন হরিয়ানা নিবাসী অরুণা তানওয়ার। তাঁর হাত ধরেই প্রথমবার প্য্যারালিম্পিকে অংশগ্রহণ করতে চলেছে ভারত। তাও আবার তাইকন্ডুর মতো মার্শাল আর্টসের মঞ্চে। সম্প্রতি আন্তর্জাতিক অলিম্পিক কমিটি থেকে ওয়াইল্ড কার্ড পেয়েছেন অরুণা। বুধবার ইন্ডিয়ান তাইকন্ডু প্রেসিডেন্ট নামদেব শ্রীগাওঙ্কর এই খবর নিশ্চিত করেছেন।\nঅরুণার বাবা হরিয়ানার ভিওয়ানি জেলার এক দরিদ্র বাসচালক। ২১ বছর আগে প্রথম সন্তানের জন্মের সময় জানতে পারলেন তার হাত এবং হাতের আঙুল সাধারণ মানুষের তুলনায় অনেকটাই ছোটো। তবু মেয়ে বড়ো হওয়ার সঙ্গে সঙ্গে মার্শাল আর্টসের প্রতি তার আগ্রহ বাড়তে থাকে। এই আগ্রহের ভবিষ্যৎ কী, তা চিন্তা না করেই মেয়ের ইচ্ছাকে প্রশ্রয় দিয়েছিলেন অরুণার বাবা। প্রথম প্রথম কেউই জানতেন না যে শারীরিক প্রতিবন্ধকতাযুক্ত মানুষদের জন্য খেলার আলাদা আয়োজন হয়। অন্যান্য প্রতিযোগীদের মধ্যে তাই পিছিয়ে পড়ত অনেক সময়। পরে বিশেষ প্রশিক্ষণের ব্যবস্থা করা হয় অরুণার জন্য।\nবর্তমানে ২১ বছরের অরুণা তানওয়ার বিশেষভাবে সক্ষম তাইকন্ডু প্রতিযোগীদের মধ্যে বিশ্বে চতুর্থ স্থানের অধিকারী। ইতিপূর্বে অনূর্ধ্ব ৪৯ বিভাগে জাতীয় প্যারা-তাইকন্ডু চ্যাম্পিয়ন তিনি। পাশাপাশি পাঁচবার আন্তর্জাতিক ও এশিয় প্যারা-তাইকন্ডু চ্যাম্পিয়নশিপে অংশগ্রহণ করেছেন তিনি। আর এবারে সরাসরি প্যারালিম্পিকের আয়োজনে অংশ নিতে চলেছেন তিনি। অরুণা তাঁর এই সাফল্যের জন্য বাবা-মায়ের ঐকান্তিক সমর্থনকে কৃতজ্ঞতা জানিয়েছেন। ট্রেনিং-এর খরচ জোগাতে গয়না বিক্রি করেছেন তাঁর মা। চড়া সুদে টাকা ধার নিতে বাধ্য হয়েছেন বাবা। এতদিন পর্যন্ত সরকারের তরফ থেকে কোনো সাহায্যই পাননি অরুণা। তবে আগামীদিনে অরুণার পাশে সম্পূর্ণরূপে থাকার প্রতিশ্রুতি জানিয়েছে জাতীয় ফেডারেশন।\nProhorAruna TanwarFirst IndianTaekwondoPlayerParalympicIndia\nPrevious News উত্তরাখণ্ডের বিপর্যয়ের কারণ কী? বিস্তারিত গবেষণাপত্র প্রকাশ বিজ্ঞানীদের Next News বাদুড়ের শরীরে করোনার নতুন প্রজাতি, আবার আঁতুড়ঘর চিন\nউত্তরাখণ্ডের বিপর্যয়ের কারণ কী? বিস্তারিত গবেষণাপত্র প্রকাশ বিজ্ঞানীদের


ফাঁস ইসলামাবাদ-জইশ আতাঁত, নাগরোটা কাণ্ডে নয়াদিল্লির ধমকে কাচুমাচু পাকিস্তান , India's MEA summoned an official of the Pakistan high commission in Delhi over Nagrota Encounter - Bengali Oneindia\n4 min ago ইন্দ্রনীল সেনের বাড়ির সামনে বোমাবাজির রাত পেরোতেই ধরপাকড় শুরু! পুলিশের জালে একাধিক\n| Published: November 21 2020, 13:20 [IST]\nপাকিস্তান যে শোধরানোর নয়, তা এত বছরে জানা হয়ে গিয়েছে গোটা বিশ্বের। তবে আর কত দিন ভারতকে পাকিস্তানের এই একগুঁয়ে সন্ত্রাসবাদী মনোভাবের শিকার হতে হবে? উল্লেখ্য, সম্প্রতি ঘটে যাওয়া নাগরোটার এনকাউন্টারেও ক্রমেই স্পষ্ট হচ্ছে পাকিস্তানি যোগ। এই আবহেই এবার ভারতে নিযুক্ত পাকিস্তানি হাইকমিশানরকে তলব করল ভারতের বিদেশ মন্ত্রক।\nপাকিস্তানি হাইকমিশনারকে নাগরোটার ঘটনা নিয়ে ধমক\nপাকিস্তানি হাইকমিশনারকে নাগরোটার ঘটনা নিয়ে ধমক দেওয়ার বিষয়ে পরে সংবাদমাধ্যমে বিদেশমন্ত্রক এক বিবৃতি পেশ করে। সেখানে বলা হয়, 'ভারত পাকিস্তানের সামনে নিজেদের উদ্বেগের কথা তুলে ধরেছে। যেভাবে পাকিস্তানের মদতে জইশ-ই-মহম্মদ জঙ্গি কার্যকলাপ চালাচ্ছে, ভারত তার তীব্র প্রতিবাদ জানিয়েছে। ভারত যে তাদের সার্বভৌমত্ব ও নিরাপত্তা রক্ষার্থে যেকোনও পদক্ষেপ নিতে পারে, তাও বুঝিয়ে দেওয়া হয়েছে পাক হাইকমিশনারকে।'\nদিল্লিতে জরুরি বৈঠক করেছিলেন প্রধানমন্ত্রী নরেন্দ্র মোদী\nএর আগে শুক্রবার দিল্লিতে জরুরি বৈঠক করেছিলেন প্রধানমন্ত্রী নরেন্দ্র মোদী৷ যে বৈঠকে উপস্থিত ছিলেন স্বরাষ্ট্রমন্ত্রী অমিত শাহ, জাতীয় নিরাপত্তা উপদেষ্টা অজিত ডোভাল এবং অন্য়ান্য় শীর্ষস্থানীয় আধিকারিকরা৷ বৃহস্পতিবার জম্মু ও কাশ্মীরে ৪ জঙ্গির সঙ্গে নিরাপত্তা বাহিনীর সংঘর্ষের পর জরুরি ভিত্তিতে এই বৈঠক ডাকা হয় বলে জানা গিয়েছে৷\nবিপুল পরিমাণ আগ্নেয়াস্ত্র ও বিস্ফোরক উদ্ধার\nবৈঠকের পর প্রধানমন্ত্রী টুইট করে জানান, জম্মু ও কাশ্মীরে জইশের বড়সড় নাশকতার ছক বানচাল হয়েছে৷ প্রসঙ্গত, বৃহস্পতিবারের সেই সংঘর্ষে ৪ জঙ্গিকে খতম করার পর, তাদের কাছ থেকে বিপুল পরিমাণ আগ্নেয়াস্ত্র ও বিস্ফোরক উদ্ধার করেছে বাহিনী৷ জঙ্গিদের কাছে এই বিপুল পরিমাণ আগ্নেয়াস্ত্র ও বিস্ফোরক উদ্ধার হওয়ায় উদ্বেগ বেড়েছে কেন্দ্রের৷ এর কারণ হিসেবে মনে করা হচ্ছে, নভেম্বরে কাশ্মীর ভ্য়ালিতে হতে চলা নির্বাচন৷\nবড় নাশকতার পরিকল্পনা\nনির্বাচনের আগে উপত্য়কায় বড় কোনও নাশকতার ছক জঙ্গিরা করেছে বলে মনে করা হচ্ছে৷ তার প্রেক্ষিতেই এ দিন একটি টুইট করেন প্রধানমন্ত্রী নরেন্দ্র মোদী৷ যেখানে তিনি লেখেন, পাকিস্তানের জঙ্গি সংগঠন জইশ-ই-মহম্মদের ৪ জঙ্গিকে নিকেষ করা হয়েছে৷ তাদের কাছ থেকে বিপুল পরিমাণ আগ্নেয়াস্ত্র ও বিস্ফোরক উদ্ধার হয়েছে৷ তারা আবারও কোনও বড় নাশকতার পরিকল্পনা করেছিল, যা সম্পূর্ণভাবে ব্য়র্থ হয়েছে৷\nশুক্রবারের বৈঠকে বিদেশ সচিব এবং ইন্টেলিজেন্স বিভাগের শীর্ষ আধিকারিকরাও ছিলেন বলে জানা গিয়েছে৷ এর আগে জঙ্গিদের পরিকল্পনা ব্য়র্থ করে দেওয়ায় নিরাপত্তারক্ষীদের প্রশংসা করে প্রধানমন্ত্রী লেখেন, আমাদের নিরাপত্তারক্ষীরা আবারও দক্ষতা ও সাহসের পরিচয় দিয়েছে৷ তাঁদের সতর্কতার জন্য়ই, জম্মু ও কাশ্মীরে আমাদের গণতন্ত্রের বিরুদ্ধে হওয়া চক্রান্তকে পরাজিত করা সম্ভব হয়েছে৷\nIndia's MEA summoned an official of the Pakistan high commission in Delhi over Nagrota Encounter\nStory first published: Saturday, November 21, 2020, 13:20 [IST]